
CAMILLA   BERTRAM 


riusker  du  en  Aften,  da  vi  spadserede  mel- 
lem Bjergene?  Himlen  hvelvede  sig  klar  og  blaa, 
tusinde  Stjerner  tindrede,  og  alt  var  Fred  i  Naturen. 
Vi  følte  os  langt  fra  Verdens  Larm  og  Menne- 
skenes Mylder.  Hin  Aften  fortalte  jeg  dig  om 
mit  Arbeide  og  om  mit  Liv ;  og  du  fortalte  mig 
om  brustne  Illusioner. 

Dit  Liv  har,  som  mit,  kjendt  vekslende  Kaar 
og  Lykke.  Men  i  vor  bedste  Tid  —  vor  Ungdom 
—  har  vi  i  samme  Land  havt  en  fælles  Stræben. 
Hvor  ofte  søgte  vi  ikke  i  Tankerne  sammen  til- 
bage til  dette  Land,  hvor  vi  drømte  Kunstens 
Drømme,  og  som  har  ydet  os  Gjestfrihed,  som 
intet  andet  Sted! 

Aftnerne  blev  lange,  og  du  drog  bort.  Jeg 
blev  heroppe  i  Vinterens  Mørke,  alene  med  mit 
Arbeide;  og  her  blev  koldt  og  taust. 

Men  før  det  lange  Vinterarbeide  er  til  Ende, 
sender  jeg  dig  efterfølgende  Silhuetter,  —  skabte 
af  Leiligheder  og  samlede  af  et  Tilfælde.  Du  vil 
finde  nogle  Ansigter,  som  jeg  har  mødt  paa  min 
Vei  gjennem  Livet.  Flere  af  Ansigterne  har  Døden 
tilsløret;  og  det  gav  Anledning  til,  at  jeg  klippede 


min  Silhuet.  Andre  har  en  Jubilæumsfest  eller  Be- 
tragtningen af  et  Maleri  bragt  mig  til   at  forme. 

De  vil  minde  dig  om  vort  Samvær  i  Norges 
skjønne  Natur;  og  du  vil  modtage  den  fordrings- 
løse lille  Bog  i  Venlighed.  Du  vil  huske,  da  jeg 
fortalte  dig  om  mine  Besøg  hos  Magdalene 
Thoresen,  og  om  mine  Reiser  sammen  med  Camilla 
Collett,  da  jeg  læste  for  dig  Udkastet  til  min 
Skitse  om  Elisabeth  Paterson.  Min  Skildring  af 
den  originale  Kunstnersjæl  Fru  Emma  Dahl  vil 
vække  Minder  hos  dig  om  Liv,  Kamp  og  vaagne 
Evner 

Til  hvem  kunde  jeg  vel  bedre  tilegne  disse 
Blade,  der  omfatter  Venner,  som  jeg  har  mødt 
i  min  Ungdom,  end  til  dig,  hvis  Venskab  jeg 
vandt,  efterat  mit  Haar  var  bleven  graat.^ 

Gausdal,  Marts  1898. 

Clara  Tschudi. 


Magdalene  Thoresen. 


Magdalene  Thoresen. 
I. 

Ude  paa  Østerbro  i  Kjøbenhavn,  paa  den 
garnle  Kalkbrænderivei,  der  nylig  er  bleven  om- 
døbt til  « Nordre  Frihavnsvei«-,  ligger  en  liden, 
gammeldags  B^^gning,  hvor  Fru  Magdalene 
Thoresen  har  boet  de  sidste  tolv — fjorten  Aar. 
Alderen  har  med  forholdsvis  mild  Haand  rørt 
ved  hendes  Ydre.  Hendes  Aand  er  forbausende 
livlig  og  klar;  selv  føler  hun  alligevel  oftere 
Aarenes  Tryk  og  Byrde.  Hun,  der  i  tidligere 
Dage  stod  som  et  glimrende  Midtpunkt  for  en 
Del  af  Kjøbenhavns  Selskabsliv,  ser  nu  ikke 
længere  mange  Mennesker  hos  sig  og  besøger 
heller  ikke  mange.  En  og  anden  Gang  kan 
hun  dog  endnu  —  helst  mellem  gamle  Venner! 
—  tænde  Begeistringens  Ild  rundt  omkring  sig. 
Endnu  kan  man  i  Selskaber  se  hende  slaa  til 
Lyd  og  høre  hende  hylde  Vært  og  Værtinde, 
som  oftest  i  bunden  Stil.     Hendes  Haar  er  bleget, 

Silhuetter.  1 


hendes  Skikkelse  hx^iet  o^  ældet.  iMen  hendes 
smukke  Øine,  der  minder  om  et  Par  sorte 
Diamanter,  funkler  endnu.  Og  den  \'arme,  som 
altid  har  udstraalet  fra  hendes  Personlighed,  fin- 
der man  uforandret  trods  hendes  79  Aar. 

Anna  Magdalene  Kragh  fødtes  i  Fredericia 
den  3 die  Juni  1819.  Hendes  Fader  var  først 
Bonde,  senere  Skibstømmermand ;  han  levede 
under  de  mest  trykkede  Forhold.  Hverken  hen- 
des Fader  eller  Moder  synes  at  have  øvet  nogen 
større  Indflydelse  paa  Forfatterinden  og  hendes 
Udvikling.  Derimod  fremhæver  hun  stedse  sin 
Bedstemoder,  som  hun  elskede  høit,  og  som  hun 
har  foreviget  i  sit  første,  mest  bekjendte  og 
stemningsrige  Digt:  «Jeg  har  søgt,  ak,  jeg  har 
søgt  saa  længe !»  Den  gamle  Kone  med  den 
blide  og  dog  kraftige  Karakter  og  med  det 
fromme  Sind  indprentede  hos  Barnebarnet  hin 
dybe  Religiøsitet,  som  man  gjennem  Livet  og 
gjennem  hendes  Forfattervirksomhed  finder  hos 
Magdalene  Thoresen.  I  Kjærlighed  søgte  hun 
at  tøile  hendes  heftige  Sind.  Hun  døde  pludselig 
paa  Sønnedatterens  Konfirmationsdag. 

Længe  inden  den  Tid  havde  Magdalene 
besluttet  sig  til,  at  hun  vilde  blive  Digter.  Hun 
talte    derom    til    Bondebørnene,    hendes    Lege- 


kamerater;  de  haanede  hende  og  lo  hende  ud 
paa  Grund  af  hendes  haitflyvende  Drømme. 
Men  da  blev  den  lille  Pige  vred.  Truende 
hævede  hun  sin  Pegefinger  mod  Spotterne  og 
raabte: 

«Det  skal  nok  befinde  sig!»  —  Hvad  hun 
mente  med  dette  Udtryk,    vidste  hun   ikke  selv. 

Naar  hendes  Bedstemoder  og  hendes  Søskende 
var  gaaede  til  Ro,  listede  hun  sig  i  al  Hemme- 
lighed ud  af  Sengen,  skrev  med  et  Kridtstykke 
lange  Vers  paa  Bordet,  men  viskede  dem  tidlig 
den  næste  Morgen  ud,  forat  ingen  skulde  faa 
dem  at  se. 

Efter  Konfirmationen  fulgte  Aar,  der  ikke 
hørte  til  de  lykkelige  i  hendes  Liv.  Længe  havde 
hun  følt  sig  utilfreds  inden  de  snevre  Forhold, 
hvori  Hjemmet  og  Fødselen  tvang  hende  ind. 
Da  Yelgjørere  i  hendes  tyvende  Aar  foreslog  at 
sende  hende  til  Kjøbenhavn  for  at  lade  hende 
uddanne  i  et  af  den  Tids  bedste  Instituter,  greb 
hun  derfor  Forslaget  med  Iver.  Ingen  regel- 
mæssig Skolegang  var  bleven  hende  til  Del. 
Hendes  Begavelse  tørstede  mod  Udvikling.  Men 
hvad  der  mere  end  alt  drev  hende  til  at  følge 
Tilskyndelsen,  det  var    —    det    har  hun     fortalt 


mig!  —  Ønsket  om  at  bryde  med  sin  Stand. 
Ikke  saa  at  hun  ringagtede  den.  Men  hun 
hadede  den  Standsforskjel,  der  i  hine  Tider  stil- 
lede en  høi  Skillemur  mellem  Adelen  og  Rigfolket 
paa  den  ene,  Almuen  og  Bønderne  paa  den  anden 
Side.  I  Kraft  af  det  Talent,  hun  følte  sig  i  Besiddelse 
af,  ønskede  hun  at  bryde  Skranken.  Hendes  Aand 
havde  længe  og  smertelig  følt  sig  tynget  af  de  Læn- 
ker, som  trykkede  hende  ned.  Kundskaber  —  saa 
mente  hun  —  var  Midlet,  der  kunde  hæve  hende 
op  ved  Siden  af  de  fine  Frøkener,  som  saa  tidt 
og  ofte  havde  saaret  hende  ved  sin  Ringagt. 
«Ak,»  sagde  den  mere  end  Syttiaarige,  da  hun 
en  Dag  fortalte  mig  om  sine  Oplevelser  fra 
hin  Tid  af  Livet,  «husker  De,  hvad  Goethe 
siger:  Den,  som  bryder  med  sin  Stand,  er  lig 
den,  der  har  styrtet  sig  ned  fra  en  Skrænt  og 
vil  klatre  op  ad  et  høit  Bjerg  paa  den  anden  Side. 
Han  faar  Stenkast  fra  den  Skrænt,  som  han  har 
forladt;  og  Sten  ruller  man  ned  mod  ham  fra 
Høiden  af  den  Top,  som  han  vil  klatre  op  til.» 
Og  for  at  illustrere  sine  Følelser  fra  hin 
Tid  greb  den  alderstegne  Forfatterinde  et  af 
sine  Digte  («I  Stormen »)  og  læste  det  for  mig 
med  en  Stemme,  der  endnu  skjalv  af  Indig- 
nation: 


«Min  Sjæl  var  tidlig  moden  —  paa  et  wS;ut; 
jeg  pintes  ved  de  gamle,  stive  Skikke. 
Jeg  led  ved  Fordoms  Tvang,  ved  Rangens  Ret 
til  at  se  ned  paa  Folk  med  stolte  Hlikke. 

Og  der  gik  mange  med  i  sannne  Strid, 
kun  arm  paa  Haab  om  nogentid  at  seire; 
thi  hele  Trodset  af  den  gamle  Tid 
sad  velforvart  i  Overmagtens  Leire. 

—  Da  kom  en  Aften.     Mor  sad  ved  sin  Rok. 
Et  spinkelt  Talglys  stod  lidt  skjævt  paa  Bordet; 
og  pakket  om  det  sad  vi  Børn  i  Flok,  — 
hver  tænkte  sit,  men  ingen  fristed  Ordet. 

Dog  var  der  Lyd  mer,  end  man  skjøtted  om; 
thi  Stormen  klapred  med  de  gamle  Døre; 
paa  Loftet  var  det,  som  man  gik  og  kom 
og  kasted  stort  og  smaat  i  vildsomt  Røre. 

Omkring  vor  Have  stod  et  lavt  Stakit, 

helt  mørknet  var  det,  og  med  Mos  paa  Træet, 

dog  uden  Brist,  og  noksaa  pent  og  frit 

det  stod  sin  sikre  Vagt  for  Grænselæet. 

Mod  dette  Hegn  gik  Stormens  værste  Jag, 

did  syntes  den  at  ville  Stødet  føre;  — 

da  lød  der  pludselig  et  vældigt  Brag; 

Mor  slap  sin  Rok  —  vi  Smaabørn  spidsed  Øre. 


«Dct  var  Stakittet, »  sagde  luin  og  gik 
af  Stuen  ud  —  vi  fulgte  alle  efter. 
Og  mens  hun  ser  sig  om  med  ængstet  Blik 
og  maaler  ud  den  Rest,  som  endnu  hefter, 

tar  Stormen  atter  fat.     Med  Kjæmpehaand 
den  rykker  op,  den  knækker  af  og  splitter 
—  som  var  det  flettet  af  et  Siljevaand  — 
den  hele  Længde  af  det  gamle  Gitter. 

Jeg  delte  med  de  andre  Stundens  Skræk; 
jeg  fatted  Skaden,  som  det  kunde  volde. 
Men  da  jeg  saa  det  gamle  blæses  væk,  — 
det,  som  jeg  trodde  evig  kunde  holde, 

fik  jeg  en  Følelse  af  Skadefryd; 
den  kunde  jeg  med  ingen  anden  dele 
end  Stormen  selv,  og  til  dens  vilde  Lyd 
jeg  kunde  raabt  et  —  Hurra  for  det  Hele! 

Og  mens  jeg  stirred  paa  det  faldne  Hegn, 
som  laa  dér  strøet  ud  til  alle  Sider, 
steg  i  min  Anelse  et  Varselstegn 
om  andre  Tanker  og  om  andre  Tider. »  — 

Halvtredie  Aar  forblev  Magdalene  Kragh 
i  Institutet  i  Kjøbenhavn.  Uden  Forkundskaber, 
som  hun  var,  maatte  hun  ogsaa  her  djaie  Haan 
af  sine  Medelever.     Men  hun   havde  besluttet  at 


tilegne  sig  Kundskaber,  at  naa  de  andres  Dan- 
nelsestrin; og  hun  læste  og  arbeidede  tolv  Timer 
om  Dagen  for  at  indhente,  hvad  der  i  hendes 
Barndom  og  forste  Ungdom  var  bleven  forsømt. 
Bondepigens  robuste  Natur  holdt  ud,  hvad  der 
uomtvistelig  vilde  have  nedbrudt  en  mere  for- 
finet Kvindes  Nervesystem.  Men  Læsningen 
røvede  hendes  Kinder  den  friske  brunlig-røde 
Farve,  hvormed  den  unge  Pige  var  traadt  ind  i 
Institutet.  Da  Studietiden  var  forbi,  var  Ansigtet 
blegt,  og  den  friske,  sydlandske  Farve  kom 
aldrig  mere  tilbage. 

En  Dame  af  skostk  Herkomst,  en  gammel 
Frøken  Ferry,  hvis  Fader  havde  deltaget  i  Kam- 
pen mod  Napoleon,  var  ansat  som  Lærerinde  i 
Institutet;  hun  interesserede  sig  varmt  for  Mag- 
dalene, hvis  sjeldne  Evner  hun  meget  hurtig 
opdagede.  Da  den  Tid  kom,  at  hendes  Elev 
skulde  ud  og  prøve  sine  Kræfter,  saa  hun  sig 
om  efter  en  passende  Stilling  for  hende;  men 
ingen  Post  var  i  hendes  Øine  god  nok  til  hendes 
Yndling. 

Et  stod  imidlertid  fast  tor  Magdalene  selv: 
i  Danmark  vilde  hun  ikke  blive.  Hun  havde 
brudt  med  sin  Stand.  Hendes  Fortid  stod  for 
hende    som    et    mørkt  Spøgelse.    Hun    ønskede 


0[(saa  at  bryde  med  den.  Blandt  de  I.ærerindc- 
poster,  som  man  bød  liende,  var  der  en  i  Vest- 
indien og  en  i  Norge.  Norge  forekom  hende 
dengang  næsten  ligesaa  fjernt  som  Vestindien,  og 
lum  valgte  at  drage  mod  Nord. 

En  stormfuld  Septemberdag  —  det  var  den 
30te  September  1842  —  steg  hun  ombord  paa 
det  Dampskib,  som  skulde  føre  hende  til  det 
nye  Land.  Hun  havde  brændt  sine  Skibe  og 
ønskede  paa  dette  Tidspunkt  at  hun  aldrig 
skulde  se  Danmark  igjen. 

Man  huske  Datidens  vanskelige  Kommuni- 
kationer! Det  var  det  sidste  Dampskib,  som 
den  Høst  gik  til  Norge.  30  unge  norske  Damer 
var  med ;  de  kom  fra  Opdragelsesanstalter,  nogle 
fra  Schv^^eiz,  andre  fra  Frankrige  og  Tyskland, 
atter  andre  kun  fra  Kjøbenhavn. 

Stormen  bragede.  Det  lille  Skib  rullede 
til  alle  Sider.  De  unge  Piger,  til  hvem  der  ikke 
havde  kunnet  skaffes  Plads  i  Kølerne,  trillede 
rundt  mellem  hverandre  paa  Gulvet  i  Dame- 
kahytten, der  gjenlød  af  Veklager  og  Søsyges 
Jamren.  Opvartningspigen  løb  fra  og  til  med 
Hofmannsdraaber  paa  Sukkerstykker,  medens 
hun  under  et  vældigt  Voxdugs  Forklæde  skjulte 
en  Spyttebakke,   som   hun  rakte  frem  snart  hist, 


snnrl  her,  hvor  den  kunde  trænges.  llalvL  i  en 
Døs  betragtede  Magdalene  denne  Scene.  Ingen 
talte  til  hende  med  Undtagelse  af  den  medlidende 
Jomfru,  der  ogsaa,  naar  Nødvendigheden  bød 
det,  rakte  Spyttebakken  frem  til  hende. 

Endelig  stilnede  Stormen.  Adorgenen  gryede. 
Man  nærmede  sig  den  norske  Kyst.  Op  ad 
Dagen  naaede  man  Christiania. 

Fortumlet  af  Reisen  og  af  de  nye  Indtryk 
betraadte  den  senere  saa  bekjendte  Forfatterinde 
den  fremmede  Jord,  hvor  hun  fandt  et  foreløbigt 
Asyl  i  Madame  Werners  Logishus  Der  sad  hun 
som  en  enlig  Fugl  og  stirrede  ud  af  Vinduet. 
Flere  af  de  unge  Piger,  som  hun  havde  reist 
sammen  med,  saa  hun  gaa  op  og  ned  paa  Gaden. 
Paa  Dampskibet  havde  de  skelet  til  hende  og 
indbyrdes  gjort  hviskende  Bemærkninger  om 
hendes  fremmedartede  Udseende;  nu  da  de 
opdagede  hende  ved  Vinduet,  havde  de  heller 
intet  venligt  Nik  til  hende,  kun  en  nysgjerrig 
Stirren. 

Hun  følte  sig  trist  og  urolig  i  Sindet;  en 
Følelse  af  dyb  Forladthed  bemægtigede  sig  hen- 
des Sjæl.  En  anden  Bekymring  kom  til:  Hen- 
des Tegnebog,  der  indeholdt  alt,  hvad  hun  eiede 
af  Penge,  var  sporløst  forsvunden.      Hun  antog, 

at  Opvartningspigen  havde  benyttet  sig  af  Nat- 
tens Forvirring,  af  den  Slcrvhed,  der  følger  med 
Søsygen,  og  havde  stjaalet  den  fra  hende. 

Medens  hun  sad  der,  træt  og  mismodig, 
bankede  det  pludseHg  paa  Døren.  En  høi  Mand 
med  et  strengt  og  alvorligt  Udseende  traadte 
ind  til  hende.  Det  var  Provst  Thoresen,  for 
hvis  fem  Børn  hun  skulde  være  Guvernante. 
Han  boede  i  Nærheden  af  Aalesund;  men  som 
Storthingsmand  for  sit  Amt  havde  han  tilbragt 
en  Del  af  Vinteren  og  Sommeren  i  Christiania. 
For  at  være  hendes  Ledsager  paa  den  temmelig 
lange  Reise  havde  han  forlænget  sit  Ophold  i 
Hovedstaden  indtil  nu. 

Hans  strenge  Ansigt  gjorde  det  yderst  pin- 
ligt for  hende  at  fremkomme  med  det  første, 
hun  havde  paa  Hjerte  ligeoverfor  ham,  nemlig 
at  hun  var  blottet  for  Penge  til  at  betale  sit 
Logis.  Provstens  Udtryk  syntes  at  blive  endnu 
alvorligere  og  mørkere,  medens  han  spurgte 
hende  ud,  og  hun  maatte  forklare,  at  hendes 
Tegnebog  var  forsvunden. 

Lidt  efter  lidt  opklaredes  dog  hans  Træk  en 
Smule.  Han  overbragte  hende  en  Indb3^delse 
til  at  tilbringe   Aftenen   i  Christiania   daværende 

Borgermesters  Hus;  Klokken  syv  vilde  Provsten 
konmie  igjen  for  at  hente  hende. 

Magdalene  havde  maattet  tage  Del  i  Under- 
visningen i  Institutet  lige  til  den  sidste  Dag,  hun 
havde  tilbragt  i  Kjøbenhavn.  Hun  havde  derfor 
ikke  havt  Tid  til  selv  at  pakke  sin  Kuffert; 
hendes  gamle  Veninde,  Frøken  Ferry,  havde 
maattet  gjøre  det  for  hende.  Med  stort  Besvær 
og  meget  langsomt  fandt  hun  frem,  hvad  hun 
behøvede  for  at  fremstille  sig  i  Selskabet. 

Endelig  var  hun  kommen  saa  langt,  at  hun 
havde  fundet  alting.  Hun  kastede  over  sig  de  i  den 
Tid  brugelige,  stive,  hvide  Underskjørter  og  løste 
sin  vældige,  sorte,  krøllede  Haarfylde,  der  faldt 
ned  over  hendes  Skuldre  som  en  Kaabe.  Slut- 
telig nærmede  hun  sig  et  Speil,  som  stod  i  et 
Hjørne  af  Stuen.  Klokken  var  bleven  mange; 
i  Hastverket  stødte  hun  mod  en  Komode,  som 
stod  foran  det.  Hun  hk  saavidt  et  Glimt  af  en 
hvid  Skikkelse,   da  det  Hele  pludselig  forsvandt. 

Den  unge  Pige  tog  sig  om  Hovedet  i  For- 
færdelse; hun  overfaldtes  af  en  heftig  Skjælven, 
kastede  sig  paa  en  Stol  og  brast  i  Graad.  I  sin 
overtroiske  Skræk  glemte  hun  baade  Borger- 
mesteren og  hans  Selskab. 

Atter  bankede  det    paa    Do  ren.      Hun  reiste 

sig,  ilede  hen  og  lukkede  op.  Thorcsen  stod 
atter  i  Doren.  P'orbauselsc  malede  sig  i  hvert 
af  lians  Træk,  da  han  saa  sine  Børns  fremtidige 
Lærerinde  staa  foran  sig  badet  i  Taarer,  med 
vildt  udslaget  Haar,  med  Fortvivlelse  malet  i  sit 
Ansigt,  og  iført  en  hvid  Underdragt,  der  visselig 
var  meget  klædelig,  men  unegtelig  noget  let. 

Den  ærværdige  Geistlige,  deri  første  Øieblik 
havde  staaet  maalløs,  fattede  sig  dog  temmelig 
snart.  Med  venlig  Overbærenhed  spurgte  han 
hende,  hvad  der  var  paafærde.  Halvkvalt  af 
Hulken  berettede  Magdalene  om  det  hvide  Fan- 
tom, som  hun  havde  seet,  og  som  pludselig  var 
forsvundet. 

Provsten  gik  sindig  hen  i  Krogen  og  fandt 
snart  Gaadens  Løsning:  Speilet  havde  været 
fastgjort  ved  en  Snor,  som  i  Tidens  Løb  var 
raadnet,  og  som  var  bristet  i  det  Øieblik,  da 
Komoden  var  bleven  rystet;  det  var  gledet  ned 
og  var  forsvundet  bag  denne. 

»Dersom  De  var  en  Romerinde,  vilde  De 
betragte  dette  som  et  ondt  \^arsel  og  skyndsomt 
vende  tilbage  til  Deres  eget  Land,»  sagde  Tho- 
resen. 

Men  Magdalene  havde  nu  fundet  sit  Mod  og 
sin  Sindsro  igjen. 


13 

(■tJGg  er  ikke  bange,«  sagde  hun  og  lagde 
tillidsfuldt  sin  Haand  i  hans. 

« Nuvel, »  vedblev  Provsten,  «saa  sender  jeg 
en  af  Hotellets  Piger  herop,  forat  hun  kan  hjælpe 
Dem  med  Paaklædningen ;  om  en  halv  Time 
kommer  jeg  igjen.« 

En  halv  Time  senere  end  fastsat  gjorde  hun 
da  sin  Indtrædelse  i  Selskabet,  der  var  meget 
talrigt  og  efter  Datidens  Forhold  elegant.  Wel- 
haven,  ung  og  indtagende,  sprudlende  af  Liv  og 
Malice,  nærmede  sig  strax  den  danske  Pige  og 
underholdt  sig  med  hende.  Trods  den  Imøde- 
kommenhed, som  han  viste  hende,  vakte  han 
langtfra  hendes  Tillid;  han  underkastede  nemlig 
Christianias  Damer  for  hendes  Øren  en  skarp  og 
bidende  Kritik. 

Samtalen,  der  førtes  hos  Borgermesteren, 
var  meget  æsthetisk  og  dreiede  sig  navnlig  om 
Fru  Gyllembourgs  »Hverdagshistorier)),  som  den- 
gang var  i  Mode. 

«Hvad  synes  man  i  Kjøbenhavn  om  »Ma- 
thilde«?—  «Hvad  synes  De  om  hende,  Frøken?« 
spurgte  man  Magdalene  Kragh. 

Men  Magdalene  vidste  ikke,  hvem«  Mathilde« 
var;  og  hun  vidste  ikke,  hvad  hun  skulde  svare. 
Endelig  tilstod  hun,   at   hun   ikke   kjendte  nogen 

Dame  af  dette  Navn.  De  Tilstedeværendes  PVjr- 
bauselse  var  stor  ved  at  erfare,  at  hun  ikke  anede 
det  ringeste  om  Fru  Gyllembourgs  Tilværelse  og 
endnu  mindre  om  hendes  Skrifter. 

«Hvad  i  Alverden  kjender  De  da,  Menneske?« 
spurgte  en  ældre  Herre  temmelig  skarpt. 

Magdalene  havde  i  Institutet  læst  Uddrag  af 
Schiller  og  Gothe  og  af  de  jø^vrige  Klassikere; 
men   dette   fortaug   hun  i  Øieblikkets  Befippelse. 

«Der  findes  ogsaa  andre  gode  Bøger,  man 
kan  læse,K  sagde  hun  beskedent. 

Saaledes  var  Magdalene  Thoresens  Debut  i 
Christianias  Selskabsverden.  Faa  Dage  efter  drog 
hun  videre  mod  sit  nye  Hjem  sammen  med  den 
Mand,  som  senere  senere  skulde  blive  hendes 
Ægtefælle. 


II. 


En  lang  og  besværlig  Reise  maatte  Mag- 
dalene tilbagelægge  for  at  naa  fra  Christiania  til 
Hærø,  Stedet  for  hendes  n\^e  Virksomhed.  Sin 
Stemning  ved  Ankomsten  til  Øen  har  hun  ma- 
lende skildret  i  et  af  sine  Digte : 

«Det  var  en  Aften  sent  ved  Høstens  Tide, 
jeg  sad  imellem  andre  i  en  Baad  ; 
rundtom  gik  Sjoen  høi,   Skumtopper  hvide 
mit  Øie  dugged  med  sin  salte  Graad. 

Hvermand  var  taus,  den  Første  med  den  Sidste 
kun  Øiet  lynede  paa  Farens  Vagt. 
Og  Stavnen  sank  og  steg,  som  om  den  vidste, 
at  Bølgen  kløves  bedst  i  jcvnlig  Takt. 

Da  svandt  det  sidste,  fjerne  Blik  af  Havet, 
og  alle  Grænser  trængte  mere  nær   — 
jeg  følte  mig,  som  blev  mit  Haab  begravet  — 
det  Haab,  der  rødmer  i  sit  Ungdomsskjær. 

Jeg  vilde  spørge,  vilde  ængstlig  vide : 
om  det  var  Nattens  Skygger  eller  hvad  ? 
det  Tunge,  Sorte  hist  ved  Vandets  Side, 
der  stod  som  Kirker,  stillet  op  paa  Rad. 

Men  Ordet  døde  i  en  hurtig  Gysning, 
jeg  fatted  nok,  at  det  var  Fjeld  ved  Fjeld, 
da  i  det  samme  brød  en  enkelt  Lysning, 
som  Stjerneblink  igjennem  Mørkets  Væld. 

«Der  har  vi  Maalet  vort,  der  ser  vi  Hjemmet!) 
det  som  et  «Hurra»  ved  min  Side  lød.  — 
Da  sank  jeg  hen  i  Graad  —  jeg  var  en  Fremmed, 
som  søgte  sig  en  Gjerning  —  og  et  Brød.» 

Dette  Digt  læste  Fru  Thoresen  op  for  mig 
en  Dag;  og  sent  vil  jeg  glemme  det  Indtryk, 
som  det  gjorde.  Hun  sad  der,  en  gammel  krog- 
rygget Kone ;  et  Øieblik  forud  havde  hun  synes 
mig  ældet,  en  Smule  træt.  Men  medens  hun 
læste,  straalede  hendes  Blik  med  Ungdommens 
Friskhed.     Hendes  Stemme  sitrede    af    en    halvt 

bekjæmpet,  tilbagetrængt  Lidenskab.  Hvert  Ord 
var  et  Minde.  Hun  var  selv  bevæget ;  og  jeg 
mærkede  Bevægelsen.  — 

Det  faldt  Magdalene  i  Begyndelsen  ingen- 
lunde let  at  indordne  sig  under  Forholdene  i 
Norge.  Ude  paa  den  øde  0  var  der  ikke  mange, 
der  kunde  vække  Sympati  og  Glæde  i  denne 
Kunstnersjæl.  Hendes  Opdragergjerning,  alt  paa- 
bød  hende  at  trænge  sit  Følelsesliv  tilbage. 
Fiskerfolket  havde  ikke  Forudsætningerne  for  at 
forstaa  hende.  Provsten  selv  saa  hun  i  den  før- 
ste Tid  forholdsvis  sjelden,  optaget  som  han  var 
af  sine  Kaldspligter  og  af  sine  Reiser.  I  de  lange 
Høstnætter,  naar  Stormen  hylede  mod  Huset, 
steg  hjerteskjærende  Klager   op   af  hendes  Sjæl: 

«Jeg  stred  i  Dage,  stred  i  lange  Nætter, 
min  Ungdom  døde  i  den  dybe  Skræk, 
og  Barnetankens  lyse  Blomstersletter 
gled  som  en  Dag  i  Skumringsstunden  væk. 
Kan  Øiet  glemme  hine  Taarestrømme, 
grædt  i  Forladthed  og  i  ensom  Gru? 
Kan  Sjælen  glemme  hine  vaagne  Drømme, 
der  løste  Sindet  fra  sin  Barndoms  Hu?» 

Lidt  efter  lidt  fandt  hun  sig  bedre  tilrette. 
«Idet  jeg  sender  Dem  medfølgende  Bog,  No.  1 
af  mine  «Kystbilleder»»,  skrev  hun  til  mig  for- 
nylig, «tror  jeg  derved  at  have  givet  Dem  en 
Veiledning  til  min  Indtrædelse  i  Norge.     Jeg  var 

ved  Forholdenes  Magt  kommen   paa    Kant   med 
mit  Fødeland  og  vilde  væk  derfra.     Og  i  denne 
Bestræbelse   blegnede    baade   min    Barndoms   og 
Ungdoms  Indtryk  hen,   —  min  Sjæl  var  som  en 
tabula   rasa,    da   jeg    gjorde    min    Indtrædelse    i 
Norge    og    fik    mit    Tilhold    i    Søndmøres    vilde 
Naturomgivelser,    men    tillige   mødte   den   Tillid, 
som  jeg  saa  haardt  behøvede.     Selvfølgelig  mod- 
tog jeg  alle    Indtrykkene    paa    umiddelbart    Sæt. 
Der  var  ingen  Hjemve  eller  Længsel,  som  skulde 
overvindes.    Jeg  havde  lidt  saa  ondt,  tildels  ved  min 
egen  Skyld,  at  jeg  modtog  alt  det  Nye  —  Natur, 
Skikke,  Tænkesæt  og  Levemaade    —   som    mit; 
det  blev  «Wahlver\vandtschaft»  i    stor    Stil.     Og 
jeg  havde  intet  andet  Hjemland  end  Norge.    Den 
Slags  Nyliv,  som  jeg  i  20-Aarsalderen  oplevede, 
den    Tryghed,    som    min    ængstede    Aand    efter 
lange   Tiders  Uro  følte,   fostrede   en   Kjærlighed 
til  Norge,    som  aldrig  er  bleven  udslettet,  uagtet 
jeg  under  mit  literære  \'irke  haardt  har   maattet 
savne    Begynderens    fremadhjælpende  Sympati. » 
Den     unge,     danske     Guvernante     lærte 
at  elske  de   fem   Børn,    for  hvis  Skyld   hun  var 
kommen    til    den    ensomme    Prestegaard.      «Det 
var  let  at  opdrage  disse  Børn«,   har  hun  sagt  til 
mig,  «de  var  alle  retskafne,   sandhedskjærlige  og 
begavede«. 

Silhuetter.  2 

Et  Aar  efter  sin  Ankomst  (1843)  ægtede 
hun  Provst  Thoresen;  og  Kjærligheden  til  Ægte- 
fællen og  til  Stedbø^rnene  lærte  hende  ogsaa 
Kjærligheden  til  den  vilde  Kyst,  der  var  deres 
Hjem,  og  til  Fiskerne  derude  ved  Havet,  for 
hvem  hendes  Mand  var  Sjælesørger.  Naar  hun 
saa  ham  drage  ud  til  Annekskirkerne  i  Storm  og 
Uveir,  følte  hun  sig  ikke  ængstet,  men  løftet 
ved  den  Tanke,  at  han  freidig  vovede  Livet  for 
at  forkynde  Guds  Ord  for  Befolkningen  paa  de 
øde  Øer.  Thoresen  overnattede  aldrig  i  Preste- 
stuerne.  Hvor  haardt  end  Uveiret  rasede,  hans 
Hustru  kunde  være  sikker  paa,  at  han  ud  paa 
Eftermiddagen  gik  ombord  i  Baaden,  der  skulde 
bringe  ham  tilbage  til  Hjemmet.  Da  den 
skrøbelige  Farkost  havde  naaet  den  lille  Brygge, 
og  Presten  sprang  iland,  hjulpen  af  Romanden, 
hændte  det  en  Dag,  at  Stormen  var  saa  stærk, 
at  den  rev  Baaden  tilsjøs  igjen  og  splintrede 
den  i  mange  Stykker. 

Thoresen  var  i  sit  Element  ved  Kysten. 
Stormen  kunde  rive  og  slide  i  den  gamle  Preste- 
gaard,  saa  Flaskerne  paa  Loftet  klirrende  faldt 
om;  men  det  anfegtede  ham  ikke.  Han  elskede 
Livet  paa  Øerne  og  Befolkningen,  som  gjen- 
gjældte  hans  Kjærlighed  tiltrods  for  hans  Strenghed. 

Paa  Hæro  fik  Magdalene  det  første  uudslet- 
telige Indtryk  af  Norges  storslagne  Natur.  Selv 
har  hun  mange  Aar  senere  i  Anledning  af  nogle 
Foredrag,  som  hun  holdt  i  Stockholm,  udtalt  i  et 
Privatbrev: 

«Jeg  har  fortalt  om  det  norske  Kystliv  og 
saaledes  holdt  mig  udelukkende  til  det,  som  jeg 
betragter  som  min  historiske  Andel  i  Literaturen, 
og  som  er  en  Ret,  Fremtiden  vil  give  mig,  — 
selv  om  Nordmændene  skulde  tage  det  fra  mig!» 

Endnu  idag  elsker  hun  den  vilde  Klippekyst. 
Hun  elsker  Mindet  om  hin  dybe  Ensomhed,  hvor 
intet  Vennebesøg  kom  til  hende  for  at  afbryde 
hendes  Drømme.  Hun  elsker  Erindringen  om 
de  lange  Spadserture  ved  Stranden,  hvor  hun 
aandede  frit  og  gjenncmtænkte  de  første  af  hine 
Sange,  der  mange  Aar  senere  fandt  Yei  ud  i 
\'erden. 

«Vær  hilset  da,  du  fjerne  Klippekyst, 
du  vilde  Hav  med  dine  stærke  Strømme! 
Tak  for  den  korte  Hvile  ved  dit  Bryst! 
Dej-  fik  mit  Hjerte  sine  bedste  Drømme. » 

Med  Kjærlighedens  skarpe  Blik  opdagede 
hendes  Ægtefælle  snart,  i  hvilken  Retning  Mag- 
dalenes Hovedinteresser  var  lagte.  Han  mente,  at 

større  Forhold  vilde  passe  bedre  for  hendes 
Natur  og  Tilbaielighed.  For  hendes  Skyld  be- 
sluttede han  at  forlade  den  Egn,  som  han  saa 
varmt  var  knyttet  til.  Han  søgte  og  fik  Kaldet 
som  Prest  til  Korskirken  i  Bergen. 

Bergen,  som  har  inspireret  Digterinden  til 
det  Verk,  som  hun  selv  anser  for  sit  bedste 
(«Herluf  Nordahl »),  til  et  større  dramatisk  Ar- 
beide  (« Christopher  Walkendorf*),  og  som  hun 
har  besunget  i  Digte,  har  ikke  destomindre  for 
Livstid  plantet  en  Braad  af  Bitterhed  i  hendes 
Sind.  De  livlige,  men  selvgode  Bergensere  havde 
mangt  at  udsætte  paa  den  danske  Frue,  der  ei 
heller  gjorde  sig  Umage  for  at  dølge  den  Me- 
ning, som  hun  nærede  om  deres  Nysgjerrighed  og 
snevre  Interesser.  Skjønt  Fru  Thoresen  den 
Dag  idag  ikke  elsker  Bergen,  har  hendes  Ophold 
i  denne  By  dog  sat  saa  store  Mærker  i  hendes 
Forfattervirksomhed,  at  man  vel  kan  sige,  at  de 
smaalige  Forfølgelser,  hun  var  Gjenstand  for  i 
Hanseaternes  gamle  By,  saa  langt  fra  at  kue 
hende  tvertimod  har  spændt  hendes  Vinger  til 
digterisk  Flugt. 

Femten  Aar  levede  hendes  Mand  som  Prest 
i  Bergen;  Magdalene  blev  Moder  til  fire  Børn, 
to    Sønner   og   to  Døtre,  og  der  blev  andet   at 


21 

gjøre  end  at  skrive  Boger.  Efter  hendes  Mands 
Død  forblev  hun  endnu  et  Aar  i  den  gamle 
Prestegaard.  Men  da  Naadesaaret  var  forbi,  for- 
lod hun  Norge,  der  gjennem  t3've  Aars  Ægte- 
skab var  blevet  hendes  andet  Fædreland.  Hun 
flyttede  med  sine  Børn  til  Kjøbenhavn.  Med 
denne  Stad  som  Udgangspunkt  vilde  hun  vove 
Forsøget  paa  at  gjøre  sit  Navn  bekjendt  inden 
den  nordiske  Literatur. 

«Jeg  iik»,  skriver  Fru  Thoresen  i  et  Brev 
til  mig,  «i  enhver  Henseende  en  ny  Livsfostring 
i  Norge,  hvorved  jeg  af  ganske  Hjerte  gik  over 
til  at  blive  norsk.  Min  Danskhed  blev  som  et 
Barndomsminde,  der  sandelig  ikke  var  frit  for 
onde  Drømme.  Men  der  skulde  komme  en  Tid, 
da  Bevidstheden  om  min  danske  Fødsel  skulde 
melde  sig  med  et  brændende  Krav.  Det  var, 
da  Danmark  kom  i  Krig  med  Tyskland.  Den 
Smerte,  jeg  derved  følte,  fremkaldte  min  tabte 
Kjærlighed,  ja,  den  skabte  den  egentlig  fra  ny 
af;  og  uden  at  jeg  mistede  noget  af  min  Erin- 
dring og  Hjemfølelse  for  Norge,  fik  jeg  dog 
for  første  Gang  Fædrelandskjærlighed,  som  vir- 
kelig blev  mig  en  Berigelse  for  hele  Livet.  Og 
da  jeg  senere  som  Forfatter  kjæmpede  haardt  og 
længe  for   at   vinde   Hjemstavnsret   for   mit   For- 

tattervirke  i  Norge,  -^  hvad  jeg  troede  mig  sik- 
kert at  have  Ret  til  som  norsk  Forfatterinde  — 
blev  det  en  Frelse  for  mig,  at  jeg  i  mit  Føde- 
land  fandt  baade  aandeligt  og  materielt  Tilhold. 
Fire  Gange  har  jeg  forgjæves  ansogt  om  et  lidet 
Stipendium  i  Norge.  Her  i  Danmark  modtog 
jeg  i  mit  syttiende  Aar  —  for  første  Gang  i  mit 
Liv  —  en  offentlig  Understøttelse,  idet  der  blev 
mig  tilstaaet  en  livsvarig  Forfatterlo^n  paa  800 
Kroner  aarlig.« 

»Selvfølgelig  afsluttede  jeg  da  min  Fordring 
paa  at  tilhøre  Norge.  Men  derfor  vedbliver 
Norge  dog  at  være  et  Slags  aandeligt  Hjemland 
for  mig.  Jeg  har  her  i  mit  Fødeland  fundet  den 
gode  sikre  Havn  efter  Livets  Storme  og  takker 
derfor  Gud  og  gode  Mennesker;  og  jeg  vilde 
ikke  bytte  den  væk  mod  nogen  anden  Tilflugt 
paa  Jorden.  Men  ved  mit  ringe  Forfattervirke 
søger  desuagtet  endnu  min  Fantasi  op  til  Norge, 
til  den  Natur  og  det  Folk,  hvor  min  digteriske 
Evne  fik  sin  første  og  livsvarige  Fostring.  Og 
derfor  er  jeg  Norge  Tak  og  Kjærlighed  skyldig.« 

Under  hendes  Ophold  i  Bergen   havde   man 
opført  to  mindre  dramatiske  Arbeider  fra  hendes 

Haand  paa  den  derværende  Scene.  Desuden 
havde  Bjørnstjerne  Bjørnson  i  disse  Aar  udgivet 
en  Digtsamling  af  hende  under  Titelen:  « Digte 
af  en  Dame». 

Bjørnson  er  ubetinget  den,  der  mest  har 
paavirket  Magdalene  Thoresen  som  Forfatterinde. 
Hun  har  ikke  glemt,  at  det  var  hans  Haand, 
der  ledede  hende  ind  paa  den  literære  Bane. 
Da  mange  Aar  senere  en  ny  Udgave  af  hendes 
Digte  kom  ud,  tilegnede  hun  ham  dem.  Hun 
skrev  til  ham: 

«Se,  jeg  har  aldrig  forglemt  dig, 
hvor  hen  i  Verden  jeg  gik, 
stedse  dit  Minde  har  stemt  mig 
varmt  som  din  Digtnings  Musik». 

I  Kjøbenhavn  skrev  Fru  Thoresen  sit  første 
større  Arbeide  « Studentens  Skjønt  hendes  Be- 
kjendte  i  Bergen  vel  vidste  om  hendes  Forfatter- 
begavelse, paastod  de,  da  denne  Bog  udkom,  at 
det  var  hendes  Mand,  som  havde  Æren  af  samme, 
og  at  hans  Hustru  kun  havde  sat  sit  Navn  paa 
hans  efterladte  Manuskript.  Snart  kom  man  dog 
ogsaa  i  denne  By  til  en  anden  Anskuelse:  Mag- 
dalene vendte  nemlig  i  Slutningen  af  Sexti- 
Aarene  tilbage  til  Norge,  bosatte  sig  i  Christiania, 
skrev  Bog  efter  Bog  og  fandt  mange  Læsere  og 
Venner,  men  ogsaa  mange  Modstandere. 

« Solen  i  .Siljedalen»  tø^r  vistnok  betragtes 
som  det  af  hendes  Arbeider,  der  egentlig 
gjorde  hendes  Navn  bekjendt.  P2n  Parodi 
paa  denne  Fortælling  blev  opfort  af  Studenter 
i  Christiania  under  Titlen:  « Solen  i  Tomte- 
gaden»;  en  ung  Digter,  Thore,  hvis  Musa  stadig 
synes  at  sove,  spiller  en  af  Hovedrollerne  i  Styk- 
ket. En  senere  bekjendt  politisk  Forfatter  spil- 
lede « Solens »  Rolle  og  udfo^rte  den  saa  glim- 
rende, at  Johannes  Bruun,  som  var  tilstede  ved 
Forestillingen,  i  en  af  Mellemakterne  lo^b  op  paa 
Scenen  og  begeistret  sluttede   ham   i  sine  Arme. 

Fru  Thoresen  tog  sig  dog  ikke  mere  nær 
af  denne  Parodi,  end  at  hun  tillod  en  af  sine 
Sjonner  at  spille  med  i  Komedien. 

I  hine  Aar  tog  Forfatterinden  og  hendes 
smukke  Døtre  livlig  Del  i  Christianias  Selskabs- 
liv. Traf  hun  da  sammen  med  en  eller  anden, 
der  interesserede  hende,  betænkte  hun  sig  ikke 
paa  at  vise  sin  Beundring  paa  en  saa  varm  og 
iøinefaldende  Maade,  at  Christianias  Damer,  der 
i  den  Tid  var  stivere  end  nu,  betænkelig  stak 
Hovederne  sammen  i  Krogene  og  tilhviskede 
hverandre  alt  andet  end  bifaldende  Bemærkninger 
om  hendes  Væsen.  Saadant  undgik  ikke  Mag- 
dalenes skarpe  Blik ;  men  hun  oversaa  Mængdens 

Dom  og  morede  sig  endog  ofte   over  den  sam- 
men med  sine  Intime. 

Da  den  bekjendte  danske  Taler,  Professor 
Rasmus  Nielsen,  i  disse  Aar  besøgte  Norge,  traf 
han  Fru  Thoresen  i  et  stort  Selskab.  Hun  havde 
fulgt  hans  Forelæsninger  under  sit  0[)hold  i  Kjø- 
benhavn;  uden  at  kjendc  ham  personlig  ilede 
hun  ham  ved  hans  Indtræden  med  stormende 
Glæde  imøde  og  omfavnede  ham  hjertelig  i  hele 
Selskabets  Paasyn.  Maaske  blev  Professoren 
noget  overrasket  over  denne  umiddelbare  Hyl- 
dest; men  da  den  beredtes  ham  af  en  saa  smuk 
og  talentfuld  Dame,  behagede  den  ham  oien- 
synlig.  Og  den  Varme,  som  hun  viste  ham  ved 
denne  Anledning,  blev  et  første,  afgjørende 
Skridt  henimod  et  Venskab,  der  skulde  komme 
til  at  vare  for  Livet,  og  som  Magdalene  Thoresen 
efter  Rasmus  Nielsens  Død  har  overført  paa  hans 
Efterladte. 

Fru  Thoresens  literære  Virksomhed  drev  hende 
snart  igjen  tilbage  til  Danmark.  1870  opførtes 
hendes  første  større  dramatiske  Arbeide,  «Et  rigt 
Parti«,  paa  det  kongelige  Theater  i  Kjøbenhavn. 
Stykket  gjorde  Lykke  og  inspirerede  bl.  a.  Fru 
Camilla  CoUett  til  en  særdeles  interessant  Af- 
handling, der  forefindes  i  hendes  « Erindringer 
og  Bekjendelser«  (Fjerde  og  femte  Række). 

Camilla  Collett  og  Magdalene  Thoresen  har 
i  Livet  som  i  sit  Forfatterskab  altid  staaet  hin- 
anden temmelig  fjernt.  Hvor  de  mødtes,  søgte 
Fru  Thoresen  saavidt  muligt  et  uridgaa  den 
stærkt  nærsynede  Fru  Collett;  og  den  geniale 
Forkjæmperinde  var  paa  sin  Side  ikke  ganske 
fri  for  at  overse  den  talentfulde,  men  langt 
mindre  krigslystne  Kollega. 

Tiltrods  for  Fru  Thoresens  overordentlig 
livfulde  Temperament  er  der  over  hende  som 
Menneske  en  langt  større  Ro,  end  der  var  over 
Fru  Collett.  Medens  Fru  Collet  endnu  i  sin 
høie  Alderdom  drog  fra  Sted  til  Sted,  har  Fru 
Thoresen  fundet  Hvile  i  et  Hjem,  som  hun 
elsker,  og  som  hun  har  beboet  i  mange  Aar. 
Camilla  Collett  længtede  mod  Lykken.  Men 
hendes  Livs  Skuffelser  havde  lært  hende,  at  man 
ikke  maa  søge  Lykken  paa  denne  Jord.  Mag- 
dalene Thoresen  tror  endnu  paa  Livet,  og  hendes 
Hjerte  slaar  endnu  næsten  ligesaa  varmt  som  i 
Ungdommens  Vaar.  Vel  søger  hun  andre  Veie 
end  i  Ungdommens  Hede;  men  de  Storme,  der 
har  herjet  hende,  har  ikke  knækket  hendes  glade 
Tro  paa  Menneskene,  paa  Livets  Lykke  og  paa 
en  Gud  i  Kjærlighed: 

»Verdens  Dom  er  visne  Blade! 
Faldt  de  end  paa  hvert  mit  Fjed, 
blomstrer  lige  fuldt  mit  Hjertes 
frelste  Blomst  —  min  Kjærlighed. » 

Magdalene  Thoresen  har  tidt  og  ofte  hen- 
tydet til,  at  hendes  Forfatterskab  er  fremgaaet  af 
Kamp.  Hun  har  niodt  megen  Modstand  paa 
sin  Vei,  mest  Modstand  fra  de  Sider,  hvor  hun 
sikrest  ventede  Sympati  og  Forstaaelse,  og  fra 
det  Land  —  Norge  —  som  hun  har  elskest  mest. 
Hun  har,  saaatsige,  maattet  erobre  en  Plads  i  sit 
eget  Fødeland.  Naar  hun  har  erobret  den, 
skjont  hun  var  over  40  Aar  gammel,  da  hendes 
første,  anonyme  Digtsamling  udkom,  da  beviser 
dette,  at  hun  har  havt  Kræfter,  aandelige  saavel- 
som  fysiske,  til  at  kjæmpe  med  Udholdenhed  og 
Mod.  « Vorherre  slaar  vel  ikke  med  Sorger  for 
at  lamslaa»,  siger  hun  selv,  «men  for  at  mane 
os  til  at  tage  bedre  fat.» 

Ogsaa  i  sit  private  Liv  har  hun  havt  mangen 
en  Strid,  der  skulde  udkjæmpes:  Hendes  inde- 
stængte, triste  Barndom,  mørke  Skyer,  der  var 
leirede  om  hendes  forste  Ungdom,  overanstrengt 
Arbeide  for  at  erhverve  de  Kundskaber,  som 
hun  eftertragtede,  og  som  hun  stod  blottet  for. 
Udvandringen   til    et   fremmed  Land    for  at  tjene 

sit  Brød,  Strævet  som  Prestefrue  og  Opdrager- 
inde  for  en  stor  Børneflok,  Tabet  af  Ægtefælle 
og  af  to  voxne  Sønner,  en  ubetrygget  økonomisk 
Stilling  har  altsammen  havt  Skuffelser.  Sorger 
og  Møie  i  sit  Følge.  Dog  staar  hun  endnu  i 
Livet  som  i  sin  Digtning  som  Repræsentanten 
for  en  sund  Livsglæde.  Hun  er  høit  oppe  i 
Sytti-Aarene,  men  synes  ikke  gammel;  Ung- 
dommens Friskhed  lyser  endnu  ud  af  hendes 
straalende  Blik.  Hun  har  ikke  opnaaet  at  blive 
den  første  blandt  Nordens  Forfatterinder.  Men 
det  har  hun  opnaaet,  at  hendes  Navn  vil  mindes 
blandt  dem,  som  har  kjæmpet  ærlig,  og  som  har 
lagt  Hjertet  ind  i  sit  Arbeide: 

« Livets  Kamp,  den  fuldt  bevidste, 
vil  jeg  kjæmpe  til  det  sidste, 
kjæmpe,  til  jeg  kan  ei  mere! 
Jeg  vil  aldrig  resignere. » 


i. 


Emma  Dahl. 


Emma  Dahl. 


Det  er  nu  mange  Aar  siden,  at  jeg  gjorde 
Fru  Emma  Dahls  Bekjendtskab  paa  en  Reise  til 
Udlandet.  Jeg  var  kommen  ombord  i  Damp- 
skibet sent  om  Aftenen.  Efter  en  stormfuld  Nat 
gik  jeg  næste  Morgen  op  paa  Dækket.  Kun  faa 
Passagerer  var  oppe  saa  tidlig;  men  strax  efter 
mig  kom  en  ældre  Dame  tilsyne.  Hun  betrag- 
tede mig  med  et  prøvende  Blik,  medens  jeg  gik 
op  og  ned  for  at  holde  mig  varm;  saa  kom  hun 
uden  videre   hen  til  mig  og  indlod  sig  i  Passiar. 

Vi  kom  meget  hurtig  i  en  livlig  Saratale. 
Det  varede  neppe  fem  Minuter,  inden  hun  havde 
fortalt  mig,  at  hun  var  Emma  Dahl,  Boghandler 
Johan  Dahls  Enke,  at  hun  havde  været  Sange- 
rinde, og  at  hun  fremdeles  beskjæftigede  sig  med 
at  komponere.  Ogsaa  jeg  var  dengang  paa  Vei 
til  at  blive  Sangerinde,  og  det  varede  neppe 
fem  Minuter  til,  inden  jeg  bavde  fortalt  hende 
om  mine  Ønsker  og  Planer. 

Fru  Dahl  var  tysk  af  Fødsel;  hun  kjendte 
næsten  alle  Nordtysklands  Berømtheder  paa 
Sangens  Omraade  ti — tyve  Aar  tilbage  i  Tiden. 
Jeg  studerede  dengang  Sangen  i  Berlin  og  kjendte 
alle  Nutidens  Berømtheder. 

Vi  glemte  Stormen,  Kulden,  Skibet,  som 
gyngede  op  og  ned,  og  blev  først  revne  ud  af 
vor  livlige  Samtale,  da  en  Dame  dukkede  op  i 
vor  Nærhed,  der  var  ligesaa  korrekt,  som  Fru 
Dahl  var  fyrig  og  rede  til  at  følge  sin  første 
Indskydelse,  ligesaa  betænksom,  som  Fru  Dahl 
var  færdig  til  at  rives  med  af  sine  heftige  Fø- 
lelser:     Det   var  hendes   Datter    og    Reisefølge. 

Vi  tre  fortsatte  nu  Turen  sammen  i  Jernbane 
ned  gjennem  Jylland. 

Emma  Dahl  fortalte  mange  morsomme  Epi- 
soder fra  sit  rigt  bevægede  Ungdomsliv  og  fra 
sit  Liv  i  Christiania,  hvor  hun  og  hendes  Mand 
i  mange  Aar  havde  holdt  aabent  Hus  for  vor 
Hovedstads  Intelligens  og  for  inden-  og  uden- 
landske Kunstnere. 

Det  er  lidt  af  alt,  hvad  hun  ved  denne  og 
senere  Leiligheder  meddelte,  som  jeg  her  vil  for- 
tælle igjen: 

Emma  var  født  i  Pløen  i  Tyskland  af  lidet 
bemidlede  Forældre.     Som  Barn  røbede  hun  ual- 

mindelige  musikalske  Anlæg:  hun  havde  en  deilig 
Sangstemme,  høi,  klar,  sterk  og  ren.  En  Herre, 
der  levede  till^agetrukket  i  den  lille  By,  og  som 
man  i  Almindelighed  antog  for  at  være  en  svensk 
Flygtning,  hørte  hendes  Sang,  naar  han  gik  forbi 
hendes  P'orældres  Vinduer.  Han  fik  Interesse  for 
den  neppe  sex  Aar  gamle  Pige,  og  han  lærte 
hende  at  gribe  Akkorderne  paa  en  Guitar. 

Paa  det  gamle  Slot  i  Pløen  boede  dengang 
en  Grevinde  Wedel;  ogsaa  hun  hørte  fortælle  om 
det  musikalske  \'idunderbarn.  Hun  sendte  først 
en  Gang,  senere  jevnlig  sin  Tjener  ned  til 
Freysse's  for  at  hente  Emma  op  til  Slottet.  Den 
Lille  blev  da  pyntet  pent  af  Forældrene.  Tje- 
neren bar  hende  og  hendes  Guitar.  Naar  hun 
kom  op  til  sin  Velynderinde,  blev  en  Skammel 
sat  op  paa  et  stort,  rundt  Bord  og  Barnet  pla- 
ceret paa  Skammelen ;  og  saa  sang  hun  freidig 
og  glad  sine  Sange. 

Senere  lærte  hun  at  spille  Piano  af  en 
Frøken  Godegluck,  der  ligeledes  boede  paa 
Slottet. 

Fru  Dahl  fortalte,  hvordan  hun  fik  sit  første 
Klaver.  Hendes  Fader,  der,  som  antN^det,  ingen- 
lunde var  rig  paa  Gods  og  Guld,  men  som 
anede,  at  der  laa   en  Guldgrube  i  hans  Datters 

Stemme,  ønskede  at  kjøbe  et  Pianoforte,  skjant 
han  egentlig  ikke  havde  Raad  til  at  anskaffe  det. 
Han  gik  Byen  rundt  for  at  finde  et,  der  var 
billigt,  men  overalt  var  hans  Skridt  i  den  Ret- 
ning forgjæves.  En  Dag  kom  han  endelig  til- 
fældigvis ind  til  en  Skrædder,  der  var  beskjæf- 
tiget  med  at  sy  et  par  Bukser.  Manden  havde 
placeret  sig  paa  et  stort,  langagtigt  Mo-bel;  paa 
Skræddermaner   sad  han  med   Benene  overkors. 

Freysse  betragtede  ham  og  hans  Arbeide  en 
Stund  og  talte  om  dit  og  dat. 

«Hvad  er  det  for  en  underlig  Gjenstand,  De 
sidder  paa?»  spurgte  han  pludselig, 

«Det  skal  jeg  sige  Dem!»  svarede  Skrædderen. 
«Det  er  et  gammelt  Fortepiano.  Men  det  tager 
for  stor  Plads;  jeg  er  rigtig  kjed  af  at  have  det 
gamle  Skrammel  staaende;  men  at  lade  det  hugge 
op  til  Ved  har  jeg  heller  ikke  Lyst  til.» 

«Vil  De  sælge  det?»  spurgte  Emmas  Fader. 

Glad  overrasket  hoppede  Skrædderen  ned 
paa  Gulvet. 

«Heller  end  gjerne!«  udbrød  han.  «De  skal 
faa  det  biUigt.« 

Han  aabnede  Klaveret,  og  med  knyttede 
Næver  slog  han  op  og  ned  paa  Tangenterne  tor 
at  vise,  at  det  gamle  Hakkebræt  endnu  gav  Lyd. 

Man  blev  hurtig  enige  om  Prisen,  og  Freysse  lod 
(let  transportere  hjem.  Men  hans  Hustru  blev 
mere  forskrækket  end  henrykt  over  dette  Mon- 
strum af  et  Pianoforte,  som  der  maatte  skaffes 
Plads  til  i  den  trange  Leilighed. 

Ti  Aar  gammel  sendtes  Emma  i  Besøg  til 
en  Farbroder  i  Hamburg,  der  var  Landskabs- 
maler. Blandt  andre  Størrelser,  som  hun  mødte 
i  hans  Hus,  var  Baronesse  Mariana  Nathorp, 
født  Sessi,  i  sin  Tid  en  berømt  italiensk  Sanger- 
inde ,  Catalanis  og  Malibrans  Jevnbyrdige,  og 
som,  blandt  andet,  omtales  som  Primadonna  ved 
Koncerter,  der  foranstaltedes  til  Ære  for  Keiser 
Napoleon  under  hans  Ophold  i  Dresden 
umiddelbart  før  det  ulykkelige  Felttog  til  Rus- 
land. Endnu  forholdsvis  ung  havde  Mariana  Sessi 
ægtet  Baron  Nathorp  fra  Wien  og  ved  sit  Gifter- 
maal  ombyttet  de  Laubærkranse,  der  tilkastedes 
hende  paa  Scenen,  mod  Glans  og  Herlighed  paa 
sin  Ægtefælles  Gods.  Herligheden  havde  imid- 
lertid ikke  varet  ret  længe.  Baronen  døde;  og 
da  han  ingen  Børn  efterlod,  gik  Slottet  og  For- 
muen over  til  fjernere  Slegtninge.  For  Enken  var 
kun  smaa  pekuniære  Midler  tilbage.  Hun  reiste 
derfor    til    Hamburg,     hvor    hun    endnu     havde 

Silhuetter.  s 

Venner  og  Beundrere,  og  nedsatte  sig  som  Sang- 
lærerinde i  denne  By. 

Emma  vakte  Baronessens  Interesse,  hun  fik 
Lyst  til  at  uddanne  hendes  smukke  Stemme  og 
tog  hende  til  sig  som  sit  eget  Barn.  Det  er 
visselig  hævet  over  Tvivl,  at  det  var  Fru  Nathorp- 
Sessi,  der  gjorde  Emma  Dahl  til  den  dygtige 
Koloratursangerinde,  som  hun  blev,  og  at  det  var 
sin  Pleiemoder,  som  hun  kunde  takke  for,  at  hendes 
Skole  ogsaa  i  senere  Aar  blev  beundret  selv  af 
dem,  der  ellers  havde  mangt  og  meget  at  udsætte 
paa  hendes  Sang. 

Det  var  forø^vrigt  et  underligt  Hjem,  som  hun 
fandt  Optagelse  i.  Baronessen  elskede  den  lille 
Pige.  Men  som  de  fleste  Kunstnernaturer  var 
hun  lunefuld  og  ekscentrisk;  og  hun  havde  ikke 
Begreb  om  at  holde  Orden  hverken  i  sine  Penge- 
sager eller  i  sit  Hus.  I  Begyndelsen  af  Maaneden 
gik  det  flot  til  hos  hende;  Sangerinden  gjorde 
da  elegante  Selskaber  og  morede  sig  selv  og 
sine  Venner.  Men  efter  de  første  Ugers  Forføb, 
naar  Maanedspengene  gik  til  Ende,  trak  Baro- 
nessen sig  tilbage  i  fornem  Ensomhed.  Baade 
hun,  hendes  Pleiedatter  og  Tjenerskabet  levede 
da  ofte  i  al  Tarvelighed  paa  Kaffe  og  Smo^rrebrø^d. 

Fra    sin    Kunstnertid    havde    hun    to    gamle 

Tjenere,  der  havde  fulgt  hende  paa  hendes 
Reiser,  som  ogsaa  var  forblevne  hos  hende  under 
hendes  Ægteskab,  og  som  fremdeles  delte  godt  og 
ondt  med  hende.  Den  ene  var  en  Italiener, 
Luigi;  den  anden  var  en  russisk  Kammerjomfru, 
der  hed  Nanette,  og  som  meget  ofte  saa  lidt  for 
dybt  i  Glasset.  Disse  to  besørgede  alt  i  Huset. 
Til  Baronessens  Husstand  hørte  desuden  en  Pape- 
gøie.  Dens  Bur  stod  om  Natten  inde  i  hendes 
Sovekammer.  Saasnart  hun  vaagnede  om  Morgenen, 
raabte  den:  «Bonjour,  Baronne!  —  Nanette,  Café 
—  Ah,  café  c'est  bon!*)« 

«Papagello»,  som  dens  Eierinde  kaldte  den, 
gjorde  mange  Spilopper.  Den  havde  sine  ind- 
prægede Sympatier  og  Antipatier;  og  naar  en 
Gjest  traadte  ind,  der  ei  fandt  Naade  for  dens 
Øine,  kunde  det  hænde,  at  den  til  Baronessens 
Fortvivlelse  raabte  med  skingrende  Røst:  «Spitz- 
bube!     Cochon!     Va  t'en  !»>**) 

Efter  i  nogle  Aar  at  have  levet  i  Hamburg 
flyttede  Baronessen  til  Berlin  med  Pleiedatter, 
Tjenerskab  og  Papegøie;  Emma,  der  imidlertid 
var    bleven    voksen,   førte   her  et  interessant  og 


•)    »Godmorgen    Baronesse!    —    Nanette,    bring    Kaffe! 
Kaffe  er  godt!» 
**)    «^Kjeltring!     Svin!     Gaa  Din  Vei!» 

fornø^ieligt  Liv.  Bcltina  von  Armin  var  Fru 
Nathorp-Sessi's  Veninde,  og  iiun  blev  en  elsk- 
værdig Støtte  for  den  unge  Pige,  der  tidt  til- 
bragte den  ene  Uge  hos  Bettina,  den  anden  i  sit 
Hjem.  Her  lærte  hun  at  kjende  Brødrene  Hum- 
boldt,  Rachel  Varnhagen  samt  andre,  der  har 
spillet  en  Rolle  i  Tysklands  Kulturliv.  Her  kom 
hun  desuden  i  Berøring  med  adskillige  fyrste- 
lige Personligheder;  og  det  var  ikke  frit  for, 
at  Fru  Dahl  undertiden  med  et  lidet  hnt  Smil 
kunde  gjøre  en  Hentydning,  der  bragte  én  paa 
paa  den  Tanke,  at  en  og  anden  af  disse  maaske 
havde  været  en  Smule  indtaget  i  den  unge 
Sangerinde. 

Under  Navnet  Freysse-Sessi  optraadte  hun 
neppe  sytten  Aar  gammel  som  Agathe  i  «Jæger- 
bruden»  paa  den  kongelige  Opera  i  BerHn,  hvor 
hun  gjorde  megen  Lykke.  Spontini,  som  den- 
gang var  Kapelmester,  interesserede  sig  for  den 
unge  Sangerinde  og  ønskede,  at  hun  skulde 
synge  i  hans  store  Operaer.  Baronesse  Nathorp 
mente  derimod,  at  Emmas  Stemme  endnu  ikke 
var  nok  udviklet  til  saa  store  og  vanskelige 
Partier;  paa  hendes  Foranledning  drog  hun  til 
Breslau,  hvor  hun  to  Yintere  virkede  som  lyrisk- 
dramatisk Sangerinde,  og  hvor  hun  navnlig  vakte 

Jubel  som  Regimentets  Datter.  Hun  havde  dog 
allerede  i  Ungdommen  sine  Modstandere  paa 
Sangens  Omraade;  og  dette  bevægede  hende 
maaske  til  at  ønske  at  forlade  Tyskland  for 
en  Tid. 

Hendes  Pleiemoder  var  forbleven  i  Berlin. 
Hendes  Fader,  der  var  en  striks  og  streng 
gammel  Herre,  havde  fulgt  sin  Datter  til  Breslau 
og  boede  sammen  med  hende  der;  Moderen  var 
imidlertid  i  Ple-en  med  de  øvrige  Børn.  Under 
et  Besøg,  som  hun  sammen  med  Faderen  aflagde 
i  sin  Fødeby,  blev  det  besluttet,  at  hun  skulde 
forsøge  sin  Kunstnerlykke  i  Norden  og  modtage 
et  Tilbud  om  at  optræde  som  Gjest  ved  den 
kongelige  Opera  i  Stockholm.  Inden  hun  drog 
afsted,  opsøgte  hun  sin  gamle  Velynderinde, 
Grevinde  Wedel,  der  opfordrede  hende  til  at 
synge  for  sig.  Kong  Christian  den  ottende  af 
Danmark  og  hans  Gemalinde,  den  skjønne 
Caroline  Amalie,  opholdt  sig  dengang  i  Pløen; 
tilfældigvis  spadserede  de  netop  i  Slotshaven. 
De  nærmede  sig  Døren,  der  stod  aaben,  og  hvor- 
fra Sangen  lød  ud.  Grevinde  Wedel  ilede  dem 
imøde  for  at  modtage  dem.  Emma  forstummede, 
men  blev  straks  efter  forestillet  for  Majestæterne, 
der    bad    hende    om   at    synge    mere.     Nu  sang 

hun  af  Hjertens  Lyst  den  ene  store  Arie 
efter  den  anden;  hun  sluttede  med  «Casta  diva« 
af  Operaen  Norma.  Kongen  og  Dronningen 
applauderede  livligt;  da  hun  rciste  sig  fra  ^Kla- 
veret, sagde  Kongen  til  hende: 

«De  bjor  komme  til  Kjøbenhavn.  P2n  saa 
ung,  smuk  Norma  har  vi  ikke  hos  os.  Kom  De 
kun;  jeg  skal  sørge  for,  at  De  bliver  engageret. » 

Forholdene  vilde  ikke,  at  hun  skulde  komme 
til  at  optræde  der  i  Christian  den  ottendes  Leve- 
tid. Men  Caroline  Amalie  glemte  hende  ikke. 
Mange  Aar  senere  dedicerede  Fru  Emma  Dahl 
otte  af  sine  Sange  til  den  daværende  Enkedronning, 
der  i  et  hjerteligt  Brev  takkede  Sangerinden,  som 
hun  havde  kjendt  i  3mgre  Aar,  og  som  hun  for- 
ærede et  Maleri,  forestillende  Sorgenfri,  —  det 
Sted,  som  hun  elskede  mest. 

Efter  Opholdet  i  Pløen  drog  Freysse  med 
sin  Datter  til  Stockholm  og  derfra  til  Christiania, 
hvor  de  havde  Anbefalingsbreve  til  Boghandler 
Johan  Dahl. 

Dahl  viste  i  første  ØiebUk  aldeles  ingen  Lyst 
til  at  modtagejSangerinden ;  thi  den  ældre  Herre, 
der  var  traadt  ind  i  hans  Boglade,  samt]det  lange 
Navn  Freysse-Sessi  bragte  ham  paa  den  feilagtige 
Tanke,  at  Damen,  der  ventede  i  Vognen,  var  en 

synkende  Stjerne,  som  havde  forvildet  sig  op  til 
Ultima  Thule  ledsaget  af  sin  Elsker.  Men  efter- 
at  Emma  og  hendes  Fader  var  kjørte  bort,  kom 
den  ene  efter  den  anden  ind  i  Boghandelen  og 
spurgte,  hvad  det  var  for  en,' smuk  ung  Dame, 
der  havde  holdt  udenfor  hans  Dør. 

Dahl  l)egyndte  nu  at  angre,  at  han  havde 
affærdiget  Sangerinden  saa  kort.  Han  skyndte 
sig  ned  til  Hotel  du  Nord,  hvor  han  vidste,  at  de 
Reisende  havde  taget  ind;  og  det  varede  ikke 
længe,  inden  han  blev  alvorlig  forelsket  i  den 
fremmede  Kunstnerinde.  Frøken  Freysse-Sessi 
reiste  til  Bergen  for  at  give  Koncerter  der. 
Johan  Dahl  reiste  efter  hende;  og  paa  Veien  blev 
de  forlovede.  Emma  vendte  tilbage  til  Christiania 
og  opslog  foreløbig  sin  Bolig  hos  Oberst  Møllers 
Familie.  Hun  var  Katholik  og  maatte  gaa  over 
til  den  protestantiske  Troesbekjendelse,  inden 
Ægteskabet  kunde  finde  Sted. 

Hun  fandt  sig  snart  tilrette  i  de  nye  Forhold. 
Men  midt  i  et  lykkeligt  Ægteskab  kunde  hun 
alligevel  ikke  glemme,  at  udenfor  Norge  strakte 
sig  denne  vide  Verden,  dette  rige,  bevægede 
Kunstnerliv,  som  hun  i  Dybet  af  sit  Hjerte 
elskede  høiere  end  alt  andet.  Nogle  Aar  efter 
sit  Bryllup    reiste   hun  med  sin   Mand    til    Paris, 

hvor  hun  uddannede  sig  videre  i  Sang  under 
Garcia's  Ledelse.  Den  gamle  Mester  var  meget 
henrykt  over  hendes  Stemme.  Og  Meyerbeer  og 
Rossini,  som  samtidig  hiorte  hende  i  Paris,  ind- 
studerede flere  af  sine  egne  Operaer  med  hende. 
Hendes  høieste  Ønske  var  nu  at  optræde  ved 
Operaen  i  Paris.  Naturlige  Forhindringer  traadte 
imidlertid  iveien.  Istedetfor  at  forblive  i  den 
store  Hovedstad,  vendte  hun  med  sin  Mand  til- 
bage til  de  dengang  saa  smaa  Christiania-Forhold; 
istedetfor  at  synge  de  store  Arier  for  et  \'erden- 
publikum,  blev  hun  foreløbig  fuldt  optaget  med 
at  synge  Vuggeviser  for  Børnene,  der  begyndte 
at  indfinde  sig  med  korte  Mellemrum. 

Efter  atter  nogle  Aars  Forløb  drog  hun 
paanyt  ud  i  Verden,  denne  Gang  i  Haab  om  at 
bUve  knyttet  til  Hofoperaen  i  Berlin.  Men  hun 
naaede  heller  ikke  her  Opfyldelsen  af  sit  Ønske. 

Gang  paa  Gang  syntes  hun  nær  ved  at  naa 
op  til  Kunstens  Høider  for  igjen  at  kastes  tilbage 
til  Hverdagslivet,  hvor  hun  saa  lidet  passede. 
Hun  optraadte  paa  det  kongelige  Theater  i 
Kjøbenhavn.  Hendes  udmærkede  Skole  er  nævnt 
med  Anerkjendelse  i  Overskou's  danske  Theater- 
historie;  men  heller  ikke  i  Kjøbenhavn  fik  hun 
Ansættelse.     Selv  tillagde  hun  det  Theaterkabaler 


41 

Og  Intriger;  det  er  imidlertid  sandsynligt,  at  hun 
ikke  gjorde  tilstrækkelig  Lykke  hos  det  danske 
Publikum. 

Saa  maatte  hun  lade  sig  nøie  med  at  blive 
et  Midtpunkt  for  Musiklivet  i  Christiania  og 
med  at  være  en  skattet  Sanglærerinde.  Hun  med- 
virkede ved  de  fleste  \^elgjørenhedskoncerter; 
og  hun  arrangerede  og  bar  frem  for  Offentlig- 
heden «Titus»  af  Mozart,  « Paulus*  af  Mendelssohn 
o.  s.  V.  En  Vinter  kom  der  et  italiensk  Opera- 
selskab til  Christiania.  Primadonna'en  var  bleven 
syg  underveis,  og  Emma  Dahl  tilbød  at  hjælpe 
de  fortvivlede  Sangere  ud  af  deres  Forlegenhed. 
Med  kort  Tids  Forberedelse  optraadte  hun  bl.  a. 
i  « Norma »,  « Lucia »,  «La  Sonnambula«,  Regi- 
mentets Datter«,  «Ernani«,  « Jægerbruden »  og 
« Wilhelm  Tell». 

Italienerne  var  hende  selvfølgelig  meget 
taknemmelige  for  hendes  velvillige  Bistand;  og 
selv  følte  hun  sig  atter  i  sit  rette  Element  ved 
offentlig  Optræden  og  ved  Samværet  med 
Kunstnerne. 

Hendes  Hus  var  saavel  i  disse  Aaar  som 
senere  et  Samlingssted  for  norske  og  udenlandske 
Berømtheder,  der  kom  til  Christiania,  for  Literater 
og  Videnskabsmænd.    Blandt  kjendte  Nordmænd, 

(ler  Aar  efter  Aar  og  daglig  besøgte  Johan  og 
Emma  I3ahl,  kan  nævnes  Ole  Bull,  V'inje,  Wel- 
haven,  Bjørnstjerne  Bjørnson  og  Schweigaard. 
Blandt  danske  Digtere,  der  besøgte  dem,  om- 
talte Fru  Dahl  navnlig  Øehlenschlager  og 
H.  C.  Andersen. 

« Andersen  var  en  underlig  Person,*  husker 
jeg,  at  kun  sagde  paa  sin  joviale  Maade.  «Han 
besøgte  os  Sommeren  1871.  Vi  gjorde  en  deilig 
Tur  med  ham  for  at  vise  ham  Christianias  Om- 
egn. Han  talte  næsten  ikke  et  Ord  paa  hele 
Turen,  gik  fra  os  og  satte  sig  ganske  alene.  Jeg 
troede  ikke,  at  han  havde  havt  Øie  for  mig. 
Men  næste  Dag  bragte  han  mig  sit  Fotografi,  og 
bagpaa  det  havde  han  skrevet: 

«De,  som  for  Sangens  Toner 

fik  Blomsterkroner, 

Buketter,  gjemte  nu  i  Mindebogen, 

tør  jeg,  beskedent,  stille  mig  i  Krogen 

og  bringe  som  Buket, 

til  Minde  —  mit  Portræt?« 

Hun  havde  ført  et  saa  bevæget  Liv,  oplevet 
saa  meget  baade  Ondt  og  Godt,  at  hun  i  ældre 
Aar  kun  huskede  en  Brøkdel  af  Begivenhederne; 
alligevel  opdagede  jeg  hos  den  gamle  Dame  en 

henrivende  Barnesjæl,  der  ikke  kjendte  det  vir- 
kelige Liv,   og   som  ikke  troede   paa   det  Onde. 

Om  Sangkunst  talte  hun,  tiltrods  for  sin 
fremrykkede  Alder,  dybt  forstaaende  og  med  en 
uendelig  Kjærlighed;  der  var  i  hendes  kunstne- 
riske Opfatning  noget  saaeiendommeligt, personligt 
og  storslagent,  at  jeg  mindes  hendes  Ytringer 
endnu  idag.  At  leve  for  Sangen  havde  været 
hendes  Drøm.  Lig  H.  C.  Andersens  grimme 
Ælling  havde  hun  villet  være  med  i  Svanernes 
Flok;  og  det  var  sikkert  en  af  de  bitreste  blandt 
de  ikke  faatallige  SkulTelser  i  hendes  Liv,  at 
hun  lidt  eftet  lidt  —  ingenlunde  resignerende  — 
mærkede,  at  Stemmen  mistede  sin  Glans  og  følte, 
at  hun  maatte  opgive  Haabet  om  nogensinde 
at  tælles  blandt  de  store  Kunstnerinder. 

Det  er  let  at  græde  over  sin  tabte  Lykke ; 
langt  vanskeligere  er  det,  naar  man  har  lidt 
Skibbrud,  at  gaa  videre  med  Ro  i  Hjertet  og 
med  Smil  paa  Læben  Medens  Fru  Dahl  for- 
talte mig  Begivenhederne  fra  sin  Ungdom,  klang 
der  endnu  en  Tone  af  Skuffelse  over,  at  hun  som 
Sangerinde  ikke  havde   opnaaet,  hvad  hun  vilde. 

Mit  Møde  med  hende  blev  mere  end  et  af 
hine  flygtige  Reisebekjendtskaber,  der  udviskes 
for  andre   og  nye  Indtryk.      Vort  Venskab,   der 

sluttedes  paa  et  Dampskib  og  fortsattes  i  en  Jern- 
banekupc,  styrkedes  gjennem  en  Brevveksling 
mellem  hende,  hendes  Datter  og  mig,  indtil  vi 
atter  mødtes  personlig.  Da  Fru  Dahl  var  tysk, 
var  hendes  Orthografi,  naar  hun  skrev  det  norske 
Sprog,  selvfølgelig  en  Smule  fantastisk,  som  hun 
selv;  men  hendes  Breve  var  saare  hjertelige. 
Med  let  og  aandrig,  om  end  noget  springende 
Pen,  skildrede  hun  sit  Liv  i  Kjøbenhavn,  hvor 
hun  i  senere  Aar  levede,  og  hvor  hun  døde. 
Pensionslivet  var  hun  paa  Bunden  af  sit  Hjerte 
temmelig  kjed  af.  Men  at  føre  egen  Husholdning 
—  saa  syntes  hun  selv  —  og  at  have  Tjeneste- 
folk at  passe  paa  og  at  ærgre  sig  over,  det  var 
dog  endnu  værre  for  en  Kunstnernatur,  især  naar 
man  bliver  gammel! 

Temmelig  snart  efter  sin  Mands  Død  var 
hun  flyttet  til  Kjøbenhavn,  og  der  boede  hun  de 
sidste  tyve  Aar  af  sit  Liv,  næsten  altid  paa 
gamle  Kongevei.  I  det  Pensionat,  hvor  hun 
havde  slaaet  sig  ned,  besøgte  jeg  hende  meget 
hyppigt  den   næstsidste  Vinter    af   hendes    Liv. 

Det  var  her,  at  jeg  første  Gang  atter  traf 
hende  efter  lange  Tiders  Forløb.  Hvor  hun 
var    bleven    gammel!       Den    Dag    forstod    jeg 

Chateaubriands  Ord  om  de  snedækkede  Ruiner, 
som  fængsler  Øiet  midt  i  et  smilende  Landskab. 
Men  jeg  huskede  ogsaa  just  nu,  da  jeg  gjen- 
saa  hende  saa  ældet,  paa  alt  det  Gode,  og 
Smukke,  som  jeg  havde  fundet  hos  hende  den 
første  Gang.  Og  jeg  kom  til  at  tænke  paa,  at 
hun  havde  levet  et  rigere  Liv  end  mange,  som 
med  samme  Talent  vandt  stj&rre  Seire. 

Midt  i  et  livligt,  dansk  Pensionat  levede 
hun  mellem  sine  Fortidsminder,  omgivet  af 
sine  gamle  Møbler,  med  sit  Flygel  i  et  Hjørne 
af  den  Stue,  hvor  hun  opholdt  sig  mest.  Hun 
havde  ogsaa  et  betydeligt  Talent  for  Maler- 
kunsten; uden  at  have  lært  synderligt,  havde  hun 
malt  storslagene,  farverige  Billeder,  hvoraf  flere 
hang  paa  hendes  Væg.  I  Albumer  og  blandt 
Bunker  af  løse  Fotografier,  som  hun  havde  lig- 
gende rundt  paa  sine  Salonborde,  fandt  jeg  de 
fleste  Størrelser,  der  havde  gjestet  Christiania  i 
Femti — Sexti-Aarene,  og  som  havde  skrevet  Til- 
egnelser  og  Tak   til  hende  bag  paa  Billederne. 

Hendes  Hørsel  havde  aflaget  i  meget  bety- 
delig Grad,  og  dette  pinte  hende  overordent- 
lig,   navnlig    fordi    det    hindrede    hende    fra    at 

komponere;*)  thi  hun  kunde  ikke  lænj^ere  ho^re, 
hvad  hun  selv  spillede.  Uet  sidste  Aar  af  sit 
Liv  likte  hun  heller  ikke,  at  der  blev  musiceret 
i  hendes  Nærhed;  thi  hun  anstrengte  sig  —  som 
oftest  forgjæves  —  for  at  opfatte,  hvad  der  blev 
foredraget;  og  denne  Anstrengelse  tog  for  meget 
paa  hendes  Kræfter. 

Med  Vanskeligheden  for  at  høre,  hvad  der 
blev  sagt  omkring  hende,  havde  denne  altid 
glade,  før  saa  tillidsfulde  Kunstnersjæl  vænnet  sig 
til  en  vis  Mistro,  der  dog  ikke  strakte  sig  længere 
end  til  de  Mennesker,  som  hun  ikke  likte.  Der 
var  over  hendes  hele  Væsen  en  Friskhed  og 
Varme,  som  hun  bevarede  lige  til  sin  høie  Alder 
ligeoverfor  dem,  som  hun  holdt  af.  Men  mødte 
hun  Mennesker,  som  hun  ei  nærede  Sympati 
for,  benyttede  hun  ingen  formildende  Ord,  og 
dette  skaffede  hende  mere  end  en  Uven;  thi  de 
som  kun  kjendte  hende  lidet,  forstod  hende 
vanskelig.  De  Unge  tillod  sig  undertiden  at 
smile   af  hende,   dog   kun  bag  hendes  Ryg;    thi 


*)  De  mest  bekjendte  af  Emma  Dahls  Kompositioner 
er:  «Vugesang»  af  Ibsens  Kongsemner.  Bjørnsons: 
«Det  var  der  ingen,  som  vidste »,  «Spinnersken», 
«0,  var  Du  min, »  « Nu  stiger  Nattens  Taage»,  Bjørn- 
sons Maria  Stuart-Sange  og  «Du  spørger  mig»  med 
Tekst  af  hende  selv. 

seet  lige  i  Ansigtet  var  hun  endnu  en  noksaa 
respektindgydende  Dame.  De,  som  kjendte  hende 
nærmere,  kunde  ikke  afholde  sig  fra  at  betragte 
denne  Enthusiast  med  Sympati,  —  denne  En- 
thusiast,  der  aldrig  blev  gammel  i  Sind,  og  som 
sad  inde  med  saa  rige  Fortidsminder.  Man  likte 
at  se  paa  denne  klare  Pande,  omrammet  af  en 
Haarfylde,  som  var  bleven  snehvid  uden  at  blive 
mindre  rig.  Skikkelsen  var  endnu  rank,  en  vis 
Raskhed  i  Bevægelserne  talte  om  hendes  altid 
lige  store  Livlighed;  og  et  Par  straalende  blaa 
Øine,  som  lo  en  imøde,  naar  hun  var  i  godt 
Humør,  havde  end  ikke  mistet  sin  Glans  de 
sidste  Aar,  da  hendes  sjælelige  Blik  tidevis 
var  sløvet. 

Den  rensende  Lidelse  havde  ikke  manglet  i 
den  senere  Del  af  hendes  Liv.  Hun  havde 
gjennemlevet  Tider,  hvor  hendes  økonomiske 
Stilling  havde  været  noget  vanskelig;  men  det  havde 
ingen  Braad  efterladt  i  hendes  Sind.  Hun  havde 
mistet  en  høit  elsket  Søn,  der  boede  sammen 
med  hende  i  Kjøbenhavn,  og  som  var  hendes 
Alderdoms  Glæde.  Kjærlighed  til  Menneskene 
havde  lært  hende,  at  det  er  deiligt  at  leve;  men 
naar  hun  tænkte  paa,  hvor  mange  hun  havde 
mistet  af  dem,    som  engang  stod  hende  nær,  da 

syntes  liiin  dog  ogsaa  ofte,  at  det  maatte  være 
godt  at  dør.  Skjø^nt  svækket  af  Alder,  bes(:fgto 
hun  daglig  den  fredelige  Plads  paa  Fredriksbergs 
Kirkegaard,  hvor  hendes  Søn  ligger  begraven, 
og  hvor  hun  selv  har  fundet  sit  sidste  Hvilested. 

Der  er  maaske  neppe  mange  blandt  dem, 
som  paa  hendes  Tid  stod  paa  en  fremskudt 
Plads  i  Christiania,  der  har  været  Gjenstand  for 
stort  mere  Kritik  og  feilagtig  Bede^mmelse  end 
Emma  Dahl;  men  maaske  heller  ikke  mange, 
der  har  været  afholdt  som  hun,  af  dem,  der 
kjendte  hende  nærmere,  og  som  glemte  hendes 
smaa  Egenheder  for  hendes  store  og  gode  Sider. 

Vel  var  hun  aldrig  en  helstøbt  Kunstnerinde; 
men  hun  var  en  Kunstnernatur  med  Liv  og 
Sjæl.  Ekspansiv,  stærkt  følende,  hurtig  begei- 
stret  og  altid  uberegnelig,  vil  hun  mindes  a( 
den  ældre  Slægt.  Hun  vil  mindes,  ikke  blot 
fordi  hun  og  hendes  Hus  er  knyttet  til  Christianias 
Historie,  men  fordi  hun  var  et  varmt  Hjerte 
og  et  mangesidigt  og  rigt  Talent. 


Camilla  Collett. 


Camilla  Collett. 

Omtrent  saa  længe,  som  jeg  har  været  F'or- 
fatter,  har  jeg  kjendt  Camilla  Collett.  Jeg  husker 
som  idag  den  første  Gang,  jeg  besøgte  hende: 
En  regnfuld  Formiddag  i  Februar  Maaned  sty- 
rede jeg  ned  ad  Gothersgade  i  Kjøbenhavn. 
Den  lange  Gade  syntes  mig  endeløs  i  det  øsende 
Regnveir  og  den  utaalmodige  Forventning,  der 
fyldte  mig. 

Min  første  Bog  var  nylig  udkommen ;  Fru 
Collett  havde  tilskrevet  mig  et  elskværdigt,  op- 
muntrende Brev,  hvori  hun  udtalte  Ønsket  om  at 
se  mig. 

Endelig  havde  jeg  da  naaet  mit  Maal:  et 
stort  Hjørnehus  ved  Boulevarden  med  Udsigt 
mod  den  botaniske  Have.  Jeg  ringede  paa  og 
blev  ført  ind  af  en  Tjener.  P>u  Collett  stod 
midt  i  et  rummeligt,  noget  mørkt  \'ærelse.  En 
sort  Silkedragt  fremhævede  hendes  slanke,  næsten 
ungdommelige    Figur.     Med   let,  svævende  Gang 

Silhuetter.  4 

gik  hun  m'v^  imode.  Mit  Blik  opfangede  fint- 
skaarne  Ansigtstræk,  en  høi,  ren  Tænkerpande, 
hvori  Kummer  og  Aar  ei  havde  formaaet  at  ind- 
ridse mange  Furer.  Fru  Collett  beholdt  min 
Haand  i  sin.  Hun  trak  mig  hen  til  Vinduet  og 
betragtede  mig;  og  jeg  saa,  at  det  i  Begyndelsen 
lidt  tilslørede  Blik  var  dybt  og  varmt  og  kom 
fra  et  Par  smukke,  store,  sterkt  nærsynede  blaa 
Øine. 

Efterat  hun  havde  taget  mig  rigtig  i  Øie- 
syn,  kom  jeg  til  Sæde.  Mens  hun  talte  om  sit 
Liv  og  fremforalt  om  sine  Skuffelser,  havde  jeg 
Tid  til  at  se  mig  om. 

Det  var  igrunden  et  ganske  almindeligt 
Hotelværelse,  hun  beboede.  En  Sofa,  nogle 
Lænestole,  et  Bord,  et  Speil  udgjorde  Bohavet 
tiUigemed  et  Skrivebord,  der  var  stillet  i  Nær- 
heden af  Vinduet.  Og  dog  havde  Værelset  sit 
eget  Præg  —  Præget  af  den  Personlighed,  der 
nogle  stakkede  Vintermaaneder  kaldte  disse  fire 
Vægge  sit  Hjem.  Et  par  røde  Silkepuder  laa 
paa  Sofaen,  Fløielstepper  af  samme  Farve  var 
bredte  over  de  Kufferter  og  Reisekurve,  hvori 
hun  gjemte  mindre  af  sin  Garderobe  end  af 
Manuskripter  og  Breve,  som  Snese  af  Aars  Reise- 
liv   ikke    havde    vænnet    hende  af  med  at   føre 

med  sig  rundt  i  \'erden.  Paa  Skrivebordet  og 
paa  Kaminen  stod  Billeder;  af  et  Par  Skuespiller- 
inder i  deres  Glansroller  samt  Kong  Oscars  og 
Prins  Carls  Portræter. 

1  en  gammeldags,  yderst  beskeden  Fotografi- 
bog, gjemte  hun  Billederne  af  sin  nærmeste 
Slegt:  af  Henrik  Wergeland  og  af  sine  fire 
Sønner  og  to  Svigerdøtre.  Talrige  Fotografier 
af  Venner  laa  nedpakkedc,  løse,  mellem  hendes 
Breve.  «Minc  Venner  er  hjemløse, »  sagde  hun 
endnu  til  mig,  da  jeg  besøgte  hende  fjorten 
Dage  før  hendes  Død;   «jeg  eier  intet  Album.«  — 

I  lignende  Værelser,  som  det,  hvori  jeg  traf 
hende  hin  første  Gang,  tilbragte  Camilla  Collett 
en  overveiende  Del  af  den  anden  Halvpart  af  sit 
Liv.  Siddende  paa  en  lidet  magelig  Skrivebord- 
stol, med  de  nærsynede  Øine  anspændt  stirrende 
paa  Papiret  formede  hun  de  Artikler,  der  tændte 
saa  mangen  en  Flamme  og  vakte  tillive  saa 
mangen  en  skarp  Debat.  Her  nedskrev  hun  som 
kraftig,  middelaldrende  Kvinde  sit  Livs  Erin- 
dringer og  Bekjendelser  med  flittig  Haand.  I 
disse  samme  Omgivelser  levede  hun  som  Sytti — 
Ottiaarig  sit  sterke,  endnu  altid  vaagne  Aandsliv. 

Hun  fulgte  Tidens  Strømninger;  men  hun 
fulgte    dem    kun    paa   Afstand.     Ensformigheden 

rundt  PVii  Collett  afbrødes  det  sidste  halve  Snes 
Aar  af  hendes  Liv  kun  sjelden  ved  andet  end 
nogle  Visitter,  der  kom  for  at  takke  og  hylde 
den  udmerkede  forfatterinde,  eller  ved  hendes 
ret  llittige  Teaterbesøg;  thi  Teatret  elskede  hun 
til  det  sidste. 

Til  de  fleste  af  Camilla  Colletts  Verker  er 
Ideerne  hentede  i  Norge,  men  de  har  faaet  sin 
endelige  Form  under  hendes  Landflygtighed. 
Thi  meget  af  hendes  Liv  har  —  det  ved  vi  alle 
—  været  et  hvileløst  Reiseliv.  Man  kunde  i  tid- 
ligere Aar  næsten  stadig  møde  hende  paa  Reise 
mellem  Paris  og  Rom,  Kjøbenhavn,  Munchen  og 
Berlin.  Hun  hentede  smukke  og  vekslende  Ind- 
tryk fra  Ophold  i  disse  Byer;  men  til  Gjen- 
gjæld  smagte  hun  ogsaa  Reiselivets  Tomhed  til- 
bunds. Mere  brændende,  inderhgere  end  hun 
har  vel  saare  faa  længtet  efter  Hjemmet,  «Mit 
Land,  mit  Land!«  udraaber  hun  i  Fortalen  til 
«Mod  Strømmen*,  (•^deilig  er  du,  o  min  Moder, 
deiligere,  end  jeg  kan  udtale  det!  Fjernt  fra  dig 
fortæres  jeg  af  Længsel,  som  atter  og  atter 
lægger  sig  glemselsdøvende  over  min  sidste  Af- 
sked fra  dig  og  lokker  mig  paany.  V^ed  dine  Fød- 
der kunde  jeg  sidde  henrykt,  fortabt,  og  intet  ville, 
intet  trænge  uden  at  beskue  din  Deilighed!«  . . .  . 

Fru  Collett  drog  Europa  rundt  uforanderlig 
som  en  Fremmed.  Hun  betragtede  Byerne;  og 
Byerne  undlod  at  beskjæftige  sig  med  hende. 
Menneskene,  som  hun  traf  dernede,  var  lidet  for 
hende.  At  komme  ind  i  Udlandets  Familjeliv  er 
i  Almindelighed  en  ikke  let  Sag.  For  en  saa 
tilbageholdende  og  sky  Natur  som  Fru  Colletts, 
er  det  selvsagt,  at  det  næsten  var  en  Umulighed. 
Det  var  da  blandt  dem,  der  fører  Kuffert-Liv, 
hun  maatte  soge  sin  Omgang.  Man  mødes  i 
Hotellerne,  slutter  et  flygtigt  Bekjendtskab. 
Hvis  Sympatien  er  stor,  viser  man  hinanden 
maaske  nogle  smaa  Opmerksomheder;  og  man 
skilles  for  i  de  fleste  Tilfælder  aldrig  at  mødes 
igjen.  Man  træffer  Mennesker,  der  bringer 
én  kjølig  Velvilje,  men  man  finder  ingen,  der 
skjænker  én  Hjertets  Sympati.  Fru  Collett 
kjendte  de  formelle  Hotelsmil,  Ligegyldigheden, 
der  skjules  under  et  forbindtligt  Buk.  Naar  hun 
var  ude,  savnede  hun  ikke  blot  Hjemlandet,  men 
Slegtninge  og  Venner;  og  hun  saa  Hjemmels 
Svagheder  i  Formindskelsesglas. 

Forsaavidt  det  kan  siges,  at  hun  i  Udlandet 
sluttede  sig  til  nogen,  var  det  til  Landsmænd, 
hun  leilighedsvis  mødtes  med.  Naar  hun  færde- 
des mellem  norske  Kunstnere  og  Kunstnerinder  i 

Syden,  kunde  hun  nogle  korte  Øieblikke  finde 
Freidighed  og  Livsmod  ved  Samværet  med  dem. 
Selv  en  sand  Kunstnersjæl,  sammensat  af  næsten 
stridende  Stemninger,  følte  hun  sig  draget  mod 
de  Unge,  der  kjæmpede  sig  fremad,  ofte  under 
Savn. 

Man  har  beskyldt  Fru  Collett  for  Ensidighed, 
og  man  har  havt  Ret:  hendes  urokkelige,  en- 
sidige Syn  paa  Kvindesagen  har  været  hendes 
Styrke.  Men  faa  Kvinder  har  jeg  kjendt,  der  i 
sine  Sympatier  for  det  enkelte  Menneske  kunde 
favne  saa  vidt,  omspænde  saa  meget.  Merkelig 
var  i  Sandhed  hendes  Evne  til  at  give  sig  hen  i 
Velvilje  og  Forstaaelse  ogsaa  der,  hvor  den 
andens  Interesser  syntes  at  ligge  langt  fjernede 
fra  hendes.  Mangen  en  norsk  Kunstner  og  For- 
fatter   vil   visselig    med  mig    bevare   Mindet   om 

uforglemmelige  Timer,  tilbragte  i  det  Hotel- 
værelse, der  for  Forkjæmperinden  var  Surrogatet 

for  et  Hjem. 

Som  Vertinde  var  Fru  Collett  saare  elsk- 
værdig. Skjønt  Reiselivets  utrættelige  DjTker, 
besjæledes  hun  endnu  i  sin  høie  Alder  og  ude  i 
de  fremmede  Lande  af  hin  Gjestfrihedens  Aand, 
der  havde  præget  hendes  Barndoms  og  Ung- 
doms    Hjem,     Prestegaarden    i    Eidsvold.       Der 

hvilede  en  egen  Feststemning  over  de  Aftener, 
hvor  man  var  buden  til  Gjest  hos  hende,  og  i 
saadanne  Øieblikke  en  egen  stilfærdig  Poesi  over 
hendes  Personlighed.  Da  søgte  hun  frem  gamle 
Breve  og  Dagboger  fra  sin  Ungdom,  og  hun 
læste  høit  for  os.  \  ar  hun  i  rigtig  godt  Lune, 
kunde  det  hænde,  at  hun  istemte  en  eller  anden 
gammel  Sang  med  sin  noget  sprukne,  men  ingen- 
lunde svage  Røst.  Med  en  vis  Høitidelighed 
kunde  hun  skride  hen  over  Gulvet  og  anmode 
en  eller  anden  af  os  om  at  spille  eller  synge; 
lænet  tilbage  i  sin  Stol,  med  Viften  i  Haanden, 
lyttede  hun  saa  til  Tonerne  med  et  eget,  taust 
\  elbehag.  Betragtede  man  hende  da,  i  Festens 
Stemning,  gjorde  hun  Indtryk  af  at  være  yngre 
end  sine  Aar;  man  mindedes  uvilkaarlig,  naar 
man  saa  hende  glad,  Ordene  af  hendes  Ung- 
domsveninde Marie  Colban:  «Blot  den  er  gam- 
mel, som  ikke  forstaar  sin  Tid,  og  blot  at  ville 
det,  som  er  let,  er  ikke  at  leve.» 

Illustrerende  for  hendes  ikke  ganske  sjeldne 
lyse  Stemninger  under  Samværet  med  Lands- 
mænd i  Udlandet,  er  et  par  \^ers  af  et  utrykt 
Digt,  som  hun  skrev  Dagen  efter  en  festlig 
Sammenkomst  til  hendes  Ære  hos  Generalkonsul 
Gram  i  Munchen  (1877): 

« Imens  jeg  sidder  saadan  fjernt  fra  Hjemmets  Scene, 

Mig  følte  ret  saa  trist,  forladt  og  ene. 

En  Straale  fra  et  fremmed  Ømhedsvæld 

Faldt  mildt  og  kvægende  i  den  forstemte  Sja'l! 

I   Blomstens  rige  Flor, 

I  Aftnens  festlig  tændte  Kjerter, 

Musikens  søde  Toner  —  vennnehulde  Ord, 

Et  Tilraab  naa'de  mig  fra  unge,  friske  Hjerter: 

«Vær  kjæk»,   lød  deres   Røst,    "glem   ei  din  Sangerpligt, 

«0v  freidig  du,  som  vi,  din  ædle  Kunst 

«Og  bryd  dig  ei  om  Mængdens  usle  Gunst, 

»Syng  som  du  kan,  trods  Utak  og  trods  Smerter, 

«Ja,  aand  dit  Liv  kun  ind  i  Sang  og  Digt. 

«Den  Krans,  vi  dig  om  Panden  binde, 

«Skal  vække  Tankens  Væld  paany  derinde 

«En  Gren  den  dølger  —  viddet  —  til  den  Martyrglorie, 

«Der  knyttet  er  —  det  gaa  os  ei  af  Minde!  — 

«Til  alle  sande  Kunstneres  Historie, » 

Var  det  maaske  min  Wergelands-Natur, 

Der,  vil  man  paastaa,  mer  end  nogen  anden 

Brat  skifte  kan  fra  Mol  til  Dur? 

Knapt  var  af  Kunstner-Søsterkransen  jeg  omslynget. 

Hvad  sker!     Et  nyt  Mirakel? 

Da  føler  jeg  forknytte  Stakkel 

Mig  som  ved  Trylleri  forvandlet  og  forynget! 

«Top!»  raabte  jeg;  «det  er  et  Ord! 

Med  denne  Krans  om  Panden 

Herefter  giver  jeg  —  ja,  det  jeg  svor! 

Alverdens  Tak  og  Utak  Fanden, 

Begynder  atter  paa  en  frisk  at  skrive. 

At  Per  og  Paal  og  Paal  og  Per 

Og  mange,  mange  fler 

Skal  faa  at  merke,  at  jeg  er  i  Live!»  — 

P>u  CoUett  likte  at  se  \'enner  hos  sig,  og 
hun  tog  næsten  altid  mod  dem  med  Glæde  og 
Hjertelighed.  Men  om  hun  end  dernede  i  Syden 
tidevis  kunde  sidde  omgiven  af  Landsmænd, 
udelukkede  heller  ikke  dette,  at  Hjemlængselen 
lig  en  varm  Haand  pludselig  greb  om  hendes 
Hjerte.  Da  kunde  det  falde  hende  ind,  at  hun 
vilde  bort  —  og  det  straks!  Hun  vilde  bort  fra 
Verdensbyerne  med  deres  Monumenter  og  Parker; 
hun  vilde  atter  hjem  til  sit  eget  Land,  til  Norge 
med  dets  Fjelde  og  Skove.  Jernbanetog  gik  af- 
sted et  par  Gange  daglig.  Hendes  Kufferter  var 
snart  pakkede;  og  saa  bar  det  afsted  mod 
Norden.  Idetmindste  nogle  korte  Sommermaa- 
neder  søgte  hun  altid  tilbage  til  Fødelandet. 
Gjennem  Snese  af  Aar  tilbragte  hun  næsten  ufra- 
vigelig en  Sæson  ved  Modum  Bad,  hendes  Ynd- 
lingsopholdssted. 

Blandt  de  utallige  Telegrammer,  som  den 
aldrende  Forfatterinde  modtog  paa  sin  store 
Jubilæumsfest,  er  der  intet,  der  synes  mig  mere 
tiltalende  end  følgende: 

«Som  den  merkcligste  Kvinde  af  Thaulowsk 
Blod  hilser  vi  dig  med  Beundring  —  du  Sleg- 
tens  Pryd ! » 

3  Thaulowske  Niecer. » 

Fru  Collett  opholdt  sig  paa  Modum  altid 
som  sin  Fætter,  Dr.  H.  A.  Thaulows  Gjest:  Den 
elskværdige  og  aandfulde  Eier  af  St.  Olafs  Bad 
og  hans  tre  Døtre  skjærmede  hende  paa  dette 
Sted  mod  den  Kulde  og  Mangel  paa  Forstaaelse, 
som   hun   ellers   saa    ofte  merkede  sig  udsat  for. 

Hun  elskede  dette  stakkede  Sommerophold 
og  Badene,  der  styrkede  hende.  Hvor  ofte  har 
jeg  ikke  hørt  hende  tale  om  det  Velvære,  hun 
følte  der!  «Did  bør  De  ogsaa  reise,»  pleiede 
hun  at  sige  til  mig;  «det  vil  give  Dem  Kræfter 
til  nyt  Arbeide.« 

Tidlig  om  Morgenen  kunde  man  træffe 
hende  paa  Vei  til  Skoven,  Medens  hun  ind- 
sugede den  Aroma,  der  strømmede  fra  Gran  og 
Furu,  syntes  det  hende,  som  om  Naturen,  hun 
altid  havde  elsket  saa  høit,  hver  Gang  paany  bod 
hende  \^elkommen  i  sin  Midte. 

Hun  kjendte  hver  Busk  deroppe,  næsten 
hver  Blomst.  Trærne  blev  for  den  fantasirige 
Digterinde   til    ligesaa  mange   levende  \'æsener. 

som  hun  smaasnakkede  med.  Hun  likte  at  være 
i  Fred  og  Ro,  alene  med  Naturen  eller  sammen 
med  sin  Slegt.  Søgte  de  fremmede  Badegjester 
at  nærme  sig  den  berømte  Forfatterinde,  for- 
skansede hun  sig  i  Regelen  bag  sin  Parasol  og 
ilede  hurtig  forbi  uden  at  agte  paa  deres  Til- 
nærmelser. 

Det  hændte  ogsaa,  at  Fru  Collett  om  Som- 
rene besøgte  Eidsvold,  sit  gamle  Hjem.  Glæde- 
rige, saavelsom  tunge  Minder  bandt  hende  til 
denne  Plet.  Det  var  maaske  ikke  der,  hvor  hun  havde 
udgydt  sine  hedeste  Taarer,  eller  hvor  Livets 
største  Smerte  havde  rammet  hendes  Sjæl.  Men 
Eidsvold  var  hendes  Barndoms  Paradis.  Det  var 
det  Sted,  hvortil  hendes  Slegts  største  Navne  var 
knyttede,  og  hvor  hendes  første  Aandsarbeider 
var  undfangede.  Egnen  havde  for  hende  været 
befolket  med  kjære  Væsener,  der  var  forsvundne, 
og  som  hun  endnu  begræd. 

Pinlige,  fulde  af  Savn  var  dog  unegtelig  i 
senere  Aar  Besøgene  i  det  gamle  Hjem.  Hun 
har  optegnet  sine  Indtryk  deroppe  fra  i  sin  ynde- 
fulde Skitse:  «Paa  gamle  Tomter. »  Og  endnu 
for  faa  Aar  siden  skrev  hun  en  Sommerdag  til 
mig  fra  Eidsvold: 

"Kjære  Frøken  Tschudi!     Deres  Brev,  hvori 

De  saa  venlig  erkyndiger  Dem  om  mig,  modtog 
jeg  en  af  de  sidste  Dage  i  Christiania,  da  jeg.  an- 
strengte mig  for  at  undfly  den  forfærdelige  Hede, 
vi  der  har  havt  i  sidste  l'id.  Saa  tog  jeg  det 
Parti  at  reise  en  Tur  nordover,  —  hvor  langt  det 
bliver,  ved  jeg  ikke  selv  --  og  staar  nu  færdig 
til  Opbrudet  herfra.  Naar  jeg  kommer  tilbage, 
var  det  min  Agt  at  tage  ned  til  et  Solbad,  hvor 
har  jeg  endnu  ikke  bestemt,  da  jeg  er  saa  mat 
og  træt  af  alt,  at  jeg  ingen  Magt  har  til  at  be- 
stemme noget.  Hvordan  disse  Dage  her,  tilbragte 
«paa  gamle  Tomter »  har  været  for  mig,  kan  De 
tænke  Dem,  der  saa  smukt  har  forstaaet  og  levet 
Dem  ind  i  mit  Fjolelsesliv. 

Deres  oprigtig  hengivne 
(Camilla  Collett.» 

Heller  ikke  i  Christiania  følte  Fru  Collett  sig 
hjemme.  »Grunden  til  min  Taushed,  der  des- 
værre ogsaa  angaar  flere  end  Dem»  —  skriver 
hun  til  mig  den  31te  Oktober  1888  —  «kan  De 
simpelthen  kalde  min  « Christiania-Stemning«.  Det 
usigelig  Triste  og  Tunge  i  Livet  her  virker  i  al 
Fald  paa  mig  saa  knugende,  at  jeg  taber  Lyst 
og  Evne  til  alting. »     Blandt  den  Bunke  af  Breve 

fra  hende,  som  jeg  har  liggende  foran  mig,  tinder 
jeg  hgnende  Udtalelser  i  mængdevis. 

Ingen  har  nogensinde  gjort  mindre  for  at 
vinde  Mængdens  Gunst  end  Fru  Collett,  og  aldrig 
forstod  hun  at  tage  Livet,  som  det  falder. 
Hendes  modtagelige  Sind  blev  forstemt;  det  far- 
vedes af  hver  Sky,  der  gled  hen  derover.  Hun, 
der  var  saa  modig  som  P'orkjæmperinde,  følte  sig 
ikke  blot  let  krænket  i  det  daglige  Liv,  men  var 
ængstelig  nervøs,  naar  hun  skulde  stilles  Ansigt 
til  Ansigt  med  Fremmede.  Hun  eiede  paa  én 
Gang  Geniets  Trang  til  at  vække  Opsigt,  og  Mi- 
mosens F'rygt  for  Berøring.  Livet  syntes  hende 
tungt  at  leve  og  tungt  at  bære;  og  hun  blev  sky 
og  ængstelig,  naar  noget  ublidt  traadte  hende 
imøde. 

I  Christiania  havde  hun  levet  bekymringstulde 
Dage.  Eftersom  x^arene  gik,  blev  det  mørkere, 
koldere  og  ensommere  rundt  om  hende  der. 
Naar  hun  vendte  hjem  fra  sine  Reiser,  mødte  hun 
fremmede  Ansigter,  nye  Forhold;  hun  saa,  at  hun 
var  forglemt.  Kastede  hun  sit  Blik  hen  over 
Byen  —  den  By  der  dog  en  Gang  havde  rummet 
hendes  lykkelige  Ægteskabsaar  —  da  syntes  det 
hende,  som  om  Egennytte  og  Omskiftelighed 
gabede   hende   imøde    for   hvert  Skridt,  hun  gik. 

Naar  hun  var  i  Udlandet,  længtede  hun  til  sine 
Sj&nner  i  Christiania;  men  havde  hun  siddet  i 
Christiania  en  Stund,  og  Gjensynets  Glæde  var 
over,  længtede  hun  atter  mod  størrre  Forhold  og 
Sydens  Varme. 

Fø^rst  to  Aar  før  sin  Dø^d  forsonede  hun  sig 
helt  med  Byen:  da  Hovedstaden  og  Landet 
varmt  og  enstemmigt  hyldede  den  Ottiaarige,  for- 
svandt hendes  Nag.  Hun  talte  efter  sin  Jubi- 
læumsfest i  lang  Tid  ikke  om  andet;  og  sikkert 
har  denne  sildige  Anerkjendelse  været  hendes 
Livs  kjæreste  Triumf.  Straalende,  næsten  med  et 
Skjær  af  Ungdom  kom  hun  mig  imøde,  da  jeg 
et  Par  Maaneder  efter  Ottiaars-Fødselsdagen  hilste 
paa  hende.  Lykkelig,  næsten  barnlig  glad  for- 
talte hun  mig  Enkeltheder;  og  hun  viste 
mig  Laubærkransen  fra  Kristiania  Teaters  Kunst- 
nere samt  Gaver,  som  hun  havde  modtaget.  Vi 
stansede  foran  et  meget  smukt  Skrivetøi  og 
Stager  af  norsk  Nikkel  og  Emaille. 

«Se,»  sagde  hun;  « dette  er  en  Present  fra 
tre  Ungdomsveninder.  Er  den  ikke  smuk.''  Den 
har  jeg  solgt ! » 

Jeg  betragtede  hende  forbauset. 

Hun  slog  op  en  høi,  hjertelig  Latter,  —  det 

er  den  eneste  Gang,  jeg  mindes  at  have  hcrrt 
Fru  Collett  le  rigtig  høit  og  hjerteligt. 

«Jeg  havde  Lyst  til  at  se  Deres  Ansigt,  min 
kjære  Frøken  Tschudi,»  sagde  hun. 

Saa  fortalte  hun  mig,  at  hendes  Søn  virkelig 
havde  afkjobt  hende  denne  nydelige  Gave,  men 
vel  at  merke:  han  skulde  først  have  den  efter 
hendes  Død,  og  Beløbet  var  af  Fru  Collett 
sendt  til  de  nødlidende  Fiskere  i  Nord- 
land. 

Sparsommelig,  hvor  det  gjaldt  hendes  egen 
Person,  var  Fru  Camilla  Collett  i  høi  Grad 
nobel  og  gavmild,  navnlig  mod  Landsmænd, 
naar  hun  færdedes  ude.  Hendes  \'eldædighed 
brammede  ikke  og  stillede  sig  sjelden  til  Skue. 
Men  i  det  Pensionat  i  Kjøbenhavn,  hvorhen 
hun  Aar  efter  Aar  vendte  tilbage,  vidste  man 
at  berette  om,  at  trængende  Nordmænd  uaf- 
ladelig søgte  den  aldrende  Forfatterinde  og  mod- 
tog isandhed  storartet  Understøttelse  af  hendes 
Haand. 

Fru  Collett  tik  aldrig  et  blivende  Hjem; 
Reiseblodet  drev  hende  atter  og  atter  rundt  i 
P^uropa.  Men  naar  hun  i  de  senere  Aar  kom  til  de 
gamle  Byer,  traf  hun  ingen,  hun  kjendte  der  mere. 
De  unge  Kunstnere  fra    Hjemmet,    som   hun    en- 

gang  havde  truffet  og  yndet,  var  spredte  for  alle 
Vinde.  Deres  Navne  havde  maaske  faaet  Klang; 
men  fø^rte  Tilfældet  dem  efter  halve  Snese  af 
Aar  atter  sammen  i  andre  Byer,  var  Stemningen 
borte.  Kun  hun  var  den  samme.  Hun  kjæm- 
pede  vedblivende  sin  tunge  Kamp;  endnu  var 
hun  en  søgende  Sjæl,  en  hvileløs  Fugl. 

Da  Kræfterne  endelig  svigtede  til  at  foretage 
de  lange  Reiser,  drog  hun  fremdeles  mellem 
Norge  og  Kjøbenhavn.  Hun  kjendte  Danmarks 
Hovedstad  fra  onde  og  gode  Dage;  hun  havde 
besøgt  den  som  lykkelig  Hustru,  skjærmet  af  den 
Ægtefælle,  som  hun  saa  høit  havde  elsket,  og  senere 
nedbøiet  i  Fortvivlelse  efter  hans  Død.  Ophold 
i  denne  By  havde  inspireret  hende  til  mere  end 
ét  kraftigt  Kampraab  fra  *de  Stummes  Leir» ;  og 
hun  havde  mere  end  én  Gang  seet  Stadens  In- 
telligens samlet  i  Fest  til  hendes  Ære.  Byen  for- 
andrede sig;  men  hun  merkede  det  ikke,  hun 
vendte  altid  gjerne  tilbage  did.  Privat  og  offent- 
lig havde  man  hyldet  hende  dernede,  længe  før 
man  i  hendes  Fødeland  tænkte  paa  at  gjøre  det. 

Hun  boede  Vinter  efter  Vinter  i  det  samme 
Pensionat  i  Gothersgade  —  det  gamle  Hjem, 
som  hun  kaldte  det  selv.  Hun  elskede  især  Ud- 
sigten fra  sine  Vinduer  dernede.     Naar  jeg  jevn- 

lig  besøgte  hende,  kunde  hun  trække  mig  hen 
og  vise  mig  den  henrivende  Udsigt:  Trærne, 
Blomstergrupper,  Vand  og  Terasserne  i  den  bo- 
taniske Have.  Før  Lovet  gulnede,  kom  hun  i 
Regelen  derned;  hun  saa  Vinterfrost  lægge  sig 
over  de  nylig  saa  brogede  Bed.  Og  naar  Vaaren 
fulgte  efter  den  lange  Vinter,  og  Bladene  atter 
sprang  ud,  mindede  det  hende  om,  at  nu  var  det 
snart  Tid  at  reise  tilbage  til  Norge. 

Da  jeg  forst  lærte  Fru  Collett  at  kjende, 
havde  Kvindesagen  netop  begyndt  at  skyde  Fart 
i  Danmark.  Yngre  Medkjæmpere  flokkedes  den- 
gang rundt  hendes  Person.  De  Ældre,  der  sym- 
patiserede med  hendes  Anskuelser,  anerkjendte 
hende  villig  som  Fører. 

Med  den  store  Begavelses  Selvbevidsthed 
veiede  hun  ret  vel,  hvad  hun  havde  udrettet. 
Naar  hun  hyppig  talte  om  Miskjendelser  og  For- 
følgelser, var  det  ikke  frit  tor,  at  hun  følte  en 
Martyrs  Selvgodhed ;  hun  huskede  og  gjentog  det 
ofte:  at  hun  for  længe  siden  havde  udkastet  de 
Tanker,  der  nu  diskuteredes  som  noget  splinter  nyt. 

Vandrer  vi  i  Erindringen  om  i  Fru  Colletts 
Liv,  møder  vi  den  aldrig  atl)rudte  Strid  for 
Kvindesagens  Seier,  den  næsten  fanatiske  Kjær- 
lighed   til    hendes   eget   Kjøn  som   Sjælen   i   alt. 

Silhuetter.  5 

hvad  luin  har  foretaget.  I  de  øde  Hotelværelser, 
som  hun  beboede,  skjænkede  hun  Kvindens 
Stilling  de  lange  Dages  Arbeide.  Fordybet  i 
Grublen  over  samme  Sag  sled  hun  sig  igjennem 
ensformige  Nattetimer,  der  med  al  sin  Stilhed  ei 
formaaede  at  skaffe  hende  Søvn;  Morgenklokkerne 
fandt  hende  endnu  vaagen  og  optaget  af  samme 
Tanker. 

Man  tør  ikke  ubetinget  beklage,  at  Camilla 
Collett  i  sit  lange  Liv  mødte  seig  og  heftig 
Modstand.  Hendes  Karakter  var  som  skabt  til  at 
kjæmpe  mod  Strømmen.  Modgangen  opildnede 
hendes  Mod,  øgede  hendes  Begeistring,  styrkede 
hendes  Udholdenhed.  Der  var  Øieblikke,  hvor 
hun  tvivlede  paa  alt  undtagen  det  ene:  at 
Kvindens  Stilling  var  uretfærdig,  ynkelig  og 
uværdig.  Og  uforfærdet,  frigjort  for  Menneskefrygt, 
kjæmpede  hun  for  det,  som  hun  ansaa  for  Ret. 

Jeg  har  aldrig  kjendt  en  Forfatterinde,  mere 
heftig  overbevist  om  sine  Meningers  Rigtighed. 
Men  paa  den  anden  Side  har  jeg  sjelden  kjendt 
en  Kvinde  i  det  private  Liv,  mere  ængstelig  sky 
for  af  støde  eller  fornærme.  Hun  var  den  fine 
Dame  fra  den  gamle  Tid.  Hun  hadede,  afskyede 
Larm  og  Stoi;  hendes  indre  Sympati  heldede 
mod     alt,    hvad    der    var    fint    og    aristokratisk. 

Nedarvede,  smukke  Former  tiltalte  hendes  Skjøn- 
hedssans.  Hun  satte  Pris  paa  den  fornemme 
Verden,  skjønt  hun  ofte  indigneredes  over  de 
Anskuelser,  som  hun  hørte  udtale  der.  Traf  man 
hende  i  Selskabslivet,  kunde  man  overraskes  over 
den  Smidighed,  som  den  ellers  mangen  Gang 
stridbare  Forkjæmperinde  her  var  istand  til  at 
lægge  for  Dagen. 

Der  boede  fra  Ungdommen  og  op  til  de 
sildige  Aar  hos  Camilla  Collett  en  sterk  Kjærlig- 
hedslængsel.  Hendes  Kulde  var,  hvor  den  viste 
sig,  kun  tilsyneladende;  den  var  en  Frugt  af 
uforstaaende  eller  haanende  Smil,  der  tidt  havde 
mødt  hendes  ligefremme  Følelsesudbrud  og 
drevet  hende  tilbage  i  sig  selv.  Den  virkelige 
Camilla  Collett  smegtede  efter  Anerkjendelse  og 
frøs  af  Mangel  paa  Kjærlighed.  I  en  af  sine 
Bøger  —  «I  de  lange  Nætter*  —  viser  hun  os 
aabent,  at  der  bag  hendes  sterke  Vilje  bankede 
et  Hjerte,  der  levende  trængte  Deltagelse,  bræn- 
dende længtede  efter  Sympati.  «I  vil  ikke  mis- 
kjende  mig!»  tilraaber  hun  sine  overbærende 
Venner.  «!  vil  forstaa,  at  jeg  har  levet  for  lidet 
i  Dalen  og  for  meget  paa  disse  Livets  Skaga- 
stølstinder,  som  heder  Ensomhed.  Ak,  min  Sjæl 
har   drukket   for  lange,  dybe  Drag  af  de  isnende 

Kilder,  der  udspringe  mellem  Taushedens  og 
Savnets  Jøkler,  og  det  netop  i  de  Aar,  da  den 
varmest  higede  mod  Solen  og  Lyset!«  —  P^ru 
Collett  har  i  disse  Linjer  grebet  saa  rigtig,  som 
man  kun  kan  gribe,  naar  man  taler  om  sig  selv. 

Den,  som  ikke  søger  Venskaber,  pleier 
heller  ikke  at  finde  dem.  Et  Bevis  paa  hendes 
Værd  som  Menneske  ikke  mindre  end  som  For- 
fatterinde er  det,  at  hun,  trods  sin  sky  Tilbage- 
holdenhed alligevel  havde  varme  Venner,  om  det 
i  senere  Aar  end  selvfølgelig  var  ved  de  gamle 
Venner,  som  hun  mest  maatte  holde  fast. 

Ingen  vil  nærmere  have  kjendt  hende  uden 
at  have  følt  hendes  store  Trofasthed.  Hun  hørte 
til  de  ikke  almindelige  Kvinder,  der  kun  slutter 
Venskaber  for  at  bevare  dem  gjennem  Livet. 
Med  rørende  Hengivenhed  kunde  man  høre 
hende  tale  om  længst  afdøde  Venner;  og  ildfuld 
kunde  man  høre  hende  forsvare  dem,  for  hvem 
andre  intet  havde  uden  Kulde  og  Foragt. 

Men  ligesaa  trofast  som  i  sit  Venskab,  lige- 
saa  langsindet  var  hun  i  sit  Nag.  Det  var  en 
Sjæl,  som  intet  glemte,  hverken  ondt  eller  godt; 
begge  Dele  voksede  tvertimod,  jo  længere  hun 
rugede  derover.  Krænkelser  —  selv  om  de  var 
tilføiede  hende  i  hendes  Ungdom  —  kunde  hun 

vanskeli^^  komme  over;  hendes  ubmelige  Sind 
blev  ved  med  at  tygge  paa  dem  Aar  ud  og  Aar 
ind ;  og  faa  Karakterer  har  kunnet  rumme 
mere  Bitterhed  end  hendes.  Uforsonlig  var  hun 
dog  ingenlunde.  Jeg  husker  saaledes,  at  hun 
gjennem  Aar  var  fortornet  paa  Professor 
Dietrichson  paa  Grund  af  hans  Karakteristisk  af 
hende  i  Alf  Collett's  Bog:  «En  gammel  Kristiania- 
Slegt;»  men  da  han  1893  stillede  sig  i  Spidsen 
for  Festen  til  hendes  Ære,  smeltede  hendes  For- 
tørnelse som  Dug  for  Sol;  og  han  havde  de 
sidste  Par  Aar  af  hendes  Liv  en  særdeles  varm 
Veninde  i  hende.  Mig  selv  hændte  noget  lig- 
nende, da  jeg  1887  udgav  «Tre  Nutidskvinder». 
Fru  Collett  følte  sig  stødt  af  et  Par  af  mine  Ud- 
talelser om  hende;  hun  skrev  «en  Berigtigelse*  i 
»Aftenposten«  og  udtalte  sig  ogsaa  personlig  ret 
skarpt  om  mine  Feilgreb.  Vi  blev  imidlertid 
hurtig  forsonede;  og  jeg  kan  med  Sandhed  sige, 
at  Fru  Collett  har  været  mig  en  sjelden  tro- 
fast Ven. 

«Kjære  Frøken  Tschudi!»  skrev  hun  en 
Maanedstid  efter  i  Anledning  af  min  Biografi, 
« længe  siden  skulde  jeg  have  skrevet  og  ikke  af- 
ventet en  ny  Takkegrund,  som  den  De  giver  mig 
i  sidste  Sendelse,  i  Fru  A.  L.'s  smukke,  velvillige 

Anmeldelse  af  Deres  Bog;  — thi  ogsaa  den,  for- 
saavidt  den  angaar  mig,  skylder  jeg  Dem.  \'ed 
Deres  Bog  har  De  vakt  en  ny,  velviUigere  Kri- 
tik tillive.  Mine  naadige  Herrer  Recensenter 
skal  dog  se,  at  Kvinde  ogsaa  her  har  et  Ord  at 
sige  og  drister  sig  til  at  have  en  Mening. 

Rettelserne  i  Deres  Bog  har  jeg  paa  bedste 
Skjøn  gjennemgaaet;  de  gjælder  jo  kun  mest  det 
f&rste  Afsnit,  det  mere  Personlige!  Jeg  j&nskede 
nok,  De  skulde  se  det  for  en  mulig  senere  Ud- 
gaves Skyld.  Om  De  vil  synes  om  det,  er  mere 
tvivlsomt.  Præstegaarden  var  ikke  befolket  af 
Gjester  om  Sommeren  —  vi  var  et  temmelig 
kræsent  Folkefærd,  der  levede  mest  for  os  selv. 
Min  Moder  og  Søster  og  jeg  levede  meget  in- 
timt vort  Stueliv  sammen,  og  jeg  tør  vel  sige, 
at  min  Faders  Bibliothek  skaffede  mig  mere  Ad- 
spredelse end  »Dyrene  paa  Gaarden». 

Og  «Smaasvaghederne» !  —  ja,  dem  burde 
De,  kjære  Frøken  Tschudi,  helst  undladt  at 
nævne,  da  det  ærede  Publikum,  hvis  Overbærelse 
her  anraabes,  og  jeg  nu  engang  ere  fuldstændig 
uenige  om  «Feil  og  Fortrin«,  og  om  hvilket  er 
hvilket.  Det  er  kun  en  Sandhed,  at  jeg  er  den  eneste 
mig  bekjendte  Forfatter  og  Forfatterinde  ude  og 
hjemme,  som  man  i  literære  Anmeldelser  aldrig 

forsømmer  at  give  denne  Paaskrift,  og  det  med 
en  vis  tilsløret  Nænsomhed,  der  er  dobbelt  saa- 
rende.  Læs  blot  Dietrichsons  Anmeldelse  i 
Familiebogen ! 

Jeg  kommer  sandsynligvis  næste  Lørdag  til 
at  afgaa  herfra.  Sees  vi  ikke  forinden,  for  bedre 
at  tale  derom? 

Det  gaar  mig  nok  nu,  som  i  min  lille  Ar- 
tikel i  « Aftenposten«,  at  Grumset  i  mine  tre 
Blækhuse  slipper  op.  Altsaa  farvel,  kjære  Frøken 
Tschudi,  for  denne  Gang. 

Deres  altid  oprigtig  hengivne 

C.  Collett.» 

Et  meget  sympatisk  Træk  hos  Fru  Camilla 
CoUett  var  hendes  strenge  Arbeidsomhed.  Be- 
søgte man  hende  tidlig  eller  silde,  altid  kunde 
man  —  saafremt  hendes  Helbred  var  nogenlunde 
god  —  træffe  hende  ved  sit  Skrivebord  eller 
studerende  den  ældre  eller  nyere  Litteratur. 
Fandt  man  hende  ikke  med  Pennen  eller  med  en 
Bog  i  Haanden,  kunde  man  være  temmelig  sikker 
paa  at  finde  hende  med  Naal  og  Saks;  skjont 
upraktisk  i  mange  andre  Retninger,  forstod  hun 
nem  hg  saa  godt  som  nogen  at  lappe  og  sy. 
Selskabslivet  ringagtede  hun,  hvor  hun  troede,  at 
det  ikke   bragte  aandeligt  Udbytte;  og  naar  hun 

besøgte  Teatrene  var  det  selvfølgelig  ligeledes 
for  at  berige  sin  Aand. 

Jeg  boede  en  Vinter  i  samme  Pensionat  som 
Fru  Collett.  En  Aften  sent  kom  jeg  hjem  fra 
Selskab  hos  en  Forfatterinde,  som  ogsaa  Fru 
Collett  kjendte  godt.  Klokken  var  henimod  ét. 
P'orsigtig  stak  jeg  Nøglen  i  Laasen  for  ikke  at 
vække  mine  Husfæller  af  deres  Søvn;  med 
listende  Trin  vilde  jeg  snige  mig  igjennem 
Gangen.  Men  hvor  sagte  jeg  end  listede  mig, 
Fru  Collett  maatte  have  hørt  mig.  Hendes  Dør 
aabnedes  pludselig.  Fuldt  paaklædt  stod  hun  for 
mig  med  et  Lys  i  Haanden  og  opfordrede  mig 
til  at  komme  ind  til  hende.  Saa  maatte  jeg  da 
midt  om  Natten  sætte  mig  ned  og  fortælle  hende 
om  Selskabet,  om  hvem  jeg  havde  truffet  der,  og 
hvorom  Underholdningen  havde  dreiet  sig. 

Da  jeg  var  færdig,  spurgte  hun:  »Synes  De 
nu  egentHg,  at  De  har  lært  noget  iaften.^) 

Jeg  studsede;  vistnok  havde  jeg  moret  mig, 
men  at  jeg  havde  lært  noget,  kunde  jeg  ikke 
med  Sandhed  sige.    Jeg  svarede  derfor  nei. 

Fru  Collett  sendte  mig  et  temmmelig  hvast, 
halvt  ringagtende  og  lidt  medlidende  Blik. 

«Hvis  De  ikke  har  lært  noget,  —  hvad  i 
al  Verden  vilde  De  saa  der»  ^  spurgte  hun. 

Hvor  meget  Fru  Collett  end  i  tidligere  Aar 
var  bleven  feiret  i  Kjabenhavn,  staar  det  ikke 
til  at  negte,  at  hun  i  de  sidste  Aar  levede  en- 
somt, halvglemt  dernede.  De  var  døde,  mange 
af  de  danske  Venner,  som  hun  i  yngre  Aar 
havde  vundet  ved  sin  Intelligens  og  sin  Energi. 
Lige  overfor  de  faa,  som  trolig  blev  ved  at  op- 
søge hende,  følte  hun  altid  Trang  til  at  udøse 
sig  om  Livets  tusinde  smaa  Gjenvordigheder,  der 
plagede  hende  og  mødte  hende  oftere  end  andre 
paa  Grund  af  hendes  svage  Øine  og  hendes 
Distraktion. 

Den  lille  Kreds,  der  endnu  var  hende  tro, 
bestod,  foruden  af  et  Par  Medlogerende,  hun 
satte  Pris  paa,  af  Digteren  John  Paulsen  og 
Frøken  Clara  Bergsøe.  Ogsaa  den  sterkt  be- 
skjæftigede  Fru  Laura  Kieler  kom  en  og  anden 
Gang  fra  Hillerød  for  at  se  til  sin  Moders  Barn- 
domsveninde. Varede  det  for  længe  mellem 
hvert  Besøg,  skrev  Fru  Collett  med  sin  gammel- 
dags faste,  tykt  paatrykte  Haandskrift,  hvori 
hvert  Bogstav  var  fæstet  til  det  andet,  at  hun 
wlængtede  efter  hende«,  og  at  «Fru  Kieler  maatte 
huske  paa,  at  hun  for  Fru  Collett  altid  var  et 
Stykke  Norge«. 


74 

Denne  Sjæl,  saa  dybt  bunden  til  Hjemstavnen, 
skulde  da  ogsaa  faa  lægge  sig  til  Hvile  i  sit 
Fødeland.  Længe  havde  hun  havt  en  smertelig 
Forudanelse  om,  at  Døden  nærmede  sig.  Ikke 
at  hendes  Aand  fordunkledes;  men  Legemets 
Kræfter  tog  af.  Og  medens  hun  talte  Aarene, 
der  svandt,  saa  hun  med  Savn  de  tomme  Rum, 
der  dannede  sig  rundt  hende,  idet  Slegtninge 
og  Venner  gik  bort. 

Og  dog  elskede  hun  Livet,  og  hun  syntes, 
at  hun  endnu  havde  meget,  hun  ønskede  at  ud- 
rette paa  denne  Jord.  «Her  ligger  jeg, »  sagde 
hun,  da  jeg  besøgte  hende  paa  Dødsleiet,  «og 
der  er  saa  meget,  jeg  endnu  skulde  ordnet.  Dog 
—  det  faar  alt  staa  i  GudsHaand,«  tilføiede  hun 
resigneret. 

Hendes  afmagrede,  skarpt  udprægede  Træk, 
det  Gjennemsigtige  ved  hele  hendes  Person,  alt 
tydede,  da  jeg  sidste  Gang  saa  hende,  paa,  at 
hun  ikke  kunde  have  ret  længe  igjen  at  leve. 
Men  da  hun  talte  med  mig,  blev  livlig,  forsvandt 
dette  Indtyk;  under  det  skrøbelige  Hylster  rørte 
der  sig  endnu  en  kraftfuld  Aand.  Hun  bød  mig 
hjertelig  velkommen  og  talte  deltagende  elsk- 
værdig om  mine  nyeste  Arbeider,  som  hun  havde 
læst.       Saa    talte    vi    om    gamle    Tider    og    om 

gamle  Venner.  Kun  om  én  Ting  talte  vi  denne 
Gang  lidet:  om  hendes  egne  Verker  og  om  hende 
selv.  Søgte  jeg  at  dreie  Samtalen  hen  paa 
hendes  Person,  kom  der  noget  Aandsfraværende 
i  Blikket,  der  gjorde  mig  forlegen  og  vemodig. 
Jeg  følte  mere,  end  jeg  i  Øieblikket  forstod,  i 
hvor  høi  Grad  Camilla  Collett  var  ældet. 

Jeg  havde  siddet  et  Par  Timer  hos  hende  og 
bøiede  mig  over  hende  for  at  sige  hende  Far- 
vel. «Faar  jeg  Lov  til  at  besøge  Dem  igjen.^> 
spurgte  jeg. 

«Ja,»  sagde  hun,  « besøg  mig  snart  igjen,  hvis 
De  kan  udholde  at  høre  paa  denne  skrækkelige 
Hoste.)) 

Det  var  sidste  Gang,  jeg  saa  hende  her  i 
Livet,  Faa  Dage  efter  laa  jeg  syg;  og  samme 
t)3g>  jeg  stod  op,  modtog  jeg  Budskabet  om,  at 
hun  var  død.     Hendes  Livs  Kamp  var  til  Ende. 

Medens  jeg  stod  ved  hendes  Kiste  i  det 
smykkede  Kapel,  og  Repræsentanter  for  de 
mange  Virkefelter,  hendes  Livs  Interesse  havde 
omspændt,  lagde  Kranse  paa  Baaren,  mindedes 
jeg  uvilkaarlig  hendes  egne  Ord: 

«Hvi  sørge  vi  over  de  Døde?  Hvor  ofte, 
naar  vi  fortvivle  over  Tabet  af  vore  Kjæreste, 
har  Døden  været  en  god,  medlidende  Aand,  der 

bar  dem   over  den  Afgrund  af  Smerte  og   Skuf- 
felse, som  Livet  holdt  beredt  for  dem.» 

Jeg  tænkte  paa,  hvor  godt  det  maatte  være 
at  hvile  efter  en  lang  Arbeidsdag,  og  paa,  at 
den,  der  har  arbeidet  saa  ufortrødent,  kjæmpet 
saa  modig  som  Camilla  CoUett,  vel  har  fortjent 
Hvilen  og  Efterslegtens  Ros. 


Hanna  Ouchterlony. 


Hanna  Cordelia  Ouchterlony. 

I. 

Frelseshærens  første  Forkjæmperinde  i  Sverige 
og  mangeaarige  Leder  i  Norge,  Kommandør  Frø- 
ken Hanna  Cordelia  Ouchterlon}^  er  fodt  den 
14de  September  1839  i  Småland  (Jonkopings 
Ian)  paa  Gaarden  Norrhorja.  Hendes  Moders 
Forfædre  var  franske;  Faderens  Forfædre  var 
Skotlændere. 

Hendes  Farfader  var  streng  Pietist  og  tvang 
sine  Børn  til  hver  Søndag  at  gaa  i  Kirke.  Hans 
Strenghed  og  hans  Tvangsforholdsregler  trættede 
Børnene  og  vakte  Uvilje  mod  Kirken  i  deres 
Sind.  Frøken  Ouchterlonys  Fader  var  meget 
frisindet  med  Hensyn  til  sine  religiøse  Anskuel- 
ser; og  af  Familiens  øvrige  Medlemmer  vides 
kun  en  enkelt  —  en  Fætter,  der  er  Missionær 
—  at  have  været  udpræget  religiøs. 

Hanna  er  den  ældste  af  seks  Søskende. 
Hun  var  et   livligt,    heftigt  Barn,   et   varmhjertet 

Gemyt,  der  hadede  Uretfærdighed  og  Undertryk- 
kelse. I  sine  fantastiske  Drømme  ønskede  hun 
at  give  sit  Liv  hen  til  Forsvar  for  de  Under- 
trykte, til  Hjælp  for  de  Nødlidende.  Naar  hun 
vandrede  i  de  store  Skove  i  Nærheden  af  Hjem- 
met, forekom  det  hende,  som  om  Forsynet  selv 
talte  manende  Ord  til  hende  om  det  Pund,  som 
hvert  Menneske  har  faat  at  forvalte,  og  for  hvil- 
ket vi  alle  paa  den  store  Opgjørsdag  vil  blive 
krævede  til  Regnskab. 

Barnedrømmene  skulde  blive  til  Virkelighed, 
men  de  skulde  ingenlunde  bhve  det  snart.  Hanna 
Ouchterlony  var  sammensat  af  saa  mange  Mod- 
sigelser og  Uoverensstemmelser,  at  de  gode  Spi- 
rer, der  var  nedlagte  i  hendes  Sjæl,  tidevis  stan- 
sedes i  sin  Fremvekst. 

Fraset  et  enkelt  Aar,  da  hun  for  sin  Uddan- 
nelses Skyld  blev  sendt  til  en  sprogkyndig  Slegt- 
ning  i  Finland,  tilbragte  hun  hele  sin  Barndom 
i  Hjemmet.  Men  dette  ene  Aar  langt  fra  dem, 
som  hun  elskede,  og  som  elskede  hende  igjen, 
lærte  hende  Ensomhedens  Bitterhed  og  Uhygge. 
Den  Følelse  af  Forladthed,  som  hun  blev  et 
Bytte  for,  viste  hende  imidlertid  ogsaa  Bønnens 
Trøst    og    Bønnens    Styrke;    den    lærte    hende. 

hvad  vi  alle  tidligere  eller  senere  erfarer  i  Livet, 
at  den, 

«Gud  sætter  ene, 

han  selv  er  mere  nær!» 

Forladt  af  sine  Kjære,  alene,  som  hun  følte 
sig  mellem  Fremmede  i  et  fremmed  Land,  syntes 
Gud  hende  nærmere  end  før ;  og  hun  talte  tillids- 
fuldt og  fortroligt  til  ham,  som  til  sin  Fader. 
Da  hun  atter  kom  tilbage  til  Forældre  og 
Søskende,  til  Venner,  med  hvem  hun  delte  Stu- 
dier og  Adspredelser,  glemte  hun  ham  dog  atter 
for  Øieblikkets  Glæder,  for  alt,  hvad  hun  eiede 
i  sit  Hjem. 

Efter  Konfirmationen  reiste  Hanna  til  en 
Onkel  i  Stockholm,  hvor  hun  forblev  i  syv  Aar, 
og  i  hvis  Hus  hun  kom  til  at  indtage  en  Datters 
Plads.  Onkelens  Hjem  var  livligt  og  muntert; 
det  stod  aabent  for  \^enner  og  Slegt.  Den  unge 
Pige  havde  Pligter  at  opfylde,  men  man  viste 
hende  hensynsfuld  \'elvilje  overalt;  og  menne- 
skelig seet  var  hun  vernet  om  og  beskyttet. 
Sveriges  Hovedstad  syntes  hende  dengang  som 
det  herligste  Sted  paa  Jorden;  at  leve  i  denne 
By  var  dengang  Maalet   for  alle  hendes  Ønsker. 

Da    syv    Aar    var    forløbne,    reiste    hun    en 

Sommerdag  fra  Stockholm  til  Varnamo,  hvorhen 
hendes  Forældre  i  Mellemtiden  var  flyttet.  Dette 
Besøg  bragte  hende  paa  det  Rene  med,  at  hendes 
Nærmeste  i  den  lille  By  trængte  hende  langt 
mere  end  Onkelen  i  Hovedstaden;  og  hun  be- 
sluttede fra  nu  af  at  blive  hjemme. 

Overgangen  fra  Storstadslivet  til  Provins- 
byens snevrere  Forhold  faldt  hende  ikke  let;  og 
bag  de  smaa  Ruder  i  Varnamo  sad  hun  ofte  og 
drømte  om  den  store  Verden.  I  den  lille  By 
fandt  man  hende  egen  og  ekscentrisk;  hendes 
Fader  —  en  begavet  Mand  —  forudsagde  alle- 
rede, at  hendes  Liv  vilde  tage  en  usedvanlig 
Retning.  Naar  hun  omfattede  Person  eller  Sag 
med  Interesse,  gjorde  hun  det  uden  Hens}^  til, 
om  dette  kunde  komme  til  at  berede  hende  Li- 
delser; og  hvor  hun  elskede,  der  elskede  hun 
uden  Grænser. 

En  usigelig  Smerte  forvoldte  det  hende,  da 
hendes  Moder  døde  (1873).  Hun  havde  elsket 
denne  Moder  over  alt  andet  paa  Jorden.  For 
at  være  hende  nær,  havde  hun  opgivet  sin 
sikrede  Fremtid  i  Onkelens  Hus;  Livet  syntes 
hende  tomt  og  øde,  da  hun  var  borte.  For 
anden  Gang  lærte  hun  at  bede  af  Hjertet;  dog 
blev  hendes  Sjæl  endnu  ikke  vakt  til  Frelsen  i  Jesus. 

Hjemmet  bestod  nu  kun  af  hende  selv,  Fade- 
ren samt  en  Broders  Barn,  der  i  seks  og  et  halvt 
Aar  havde  været  Husets  Solstraale.  Frøken 
Ouchterlony  havde  altid  elsket  denne  lille  Pige. 
Efter  Moderens  Bortgang  sluttede  hun  sig  med 
end  mere  Inderlighed  til  hende;  thi  nu  var  hun 
næsten  udelukkende  betroet  til  Tantens  Omsorg. 
Det  var  derfor  en  dyb  Skuffelse  for  hende,  da 
hendes  Broder  et  Par  Aar  senere  kaldte  sin  Dat- 
ter tilbage  til  sig. 

Hjemmets  bedste  Skatte  var  nu  jordede  eller 
revne  fra  hende.  Hun  vantrivedes  mere  end 
nogensinde  i  den  lille  By  og  ønskede  sig  langt 
væk.  Men  hendes  gamle  Fader  vilde  ikke  flytte ; 
han  vilde  d&  paa  den  Plet,  hvor  hans  Hustru 
havde  udaandet,  og  begraves  i  den  Grav,  hvor 
hendes  Støv  hvilede. 

Hanna  hadede  alt  Forretningsliv;  dog  kastede 
Forholdene  hende  ind  deri  og  gav  hende  Held 
paa  denne  Bane.  Hun  oprettede  en  Boghandel, 
kjøbte  et  eget  Hus  og  solgte  senere  den  til- 
liggende Have  for  samme  Pris,  som  Huset  og 
Haven  tilsammen  havde  kostet  hende. 

Varnamo,  der  nu  har  mistet  al  Betydning, 
var  i  den  Tid  bekjendt  for  sine  store  Okse- 
markeder.     Sommeren   1878   var  disse  Markeder 

endnu  i  sin  Blomstring.  Den  udmerkede  Belig- 
genhed paa  et  Sted,  hvor  flere  sterkt  befærdede 
Landeveie  stødte  sammen,  gjorde  B3'en  til  et 
Brændpunkt  for  Egnens  Forretningsliv.  Den, 
som  kun  kjender  det  nuværende  lille,  næsten 
dvaske  Varnamo,  kan  neppe  gjøre  sig  en  Fore- 
stilling om  Stedet  for  tyve  —  femogtyve  Aar  siden, 
naar  Veiene  vrimlede  af  Bønder,  der  reiste  til 
eller  fra  den  lille  Stad. 

Entreprenø-rerne  for  Jernbanen  mellem  Nassjo 
og  Halmstad  besluttede  at  lægge  den  saaledes, 
at  den  kom  til  at  passere  Varnamo.  Dette  blev 
imidlertid  ikke  til  Fordel  for  Byen:  paa  de 
mø^rke  Jernbaneskinner  rullede  Energi  og  V^el- 
stand  bort. 

En  engelsk  Ingeniør,  Mr.  Billups,  stod  i  Spid- 
sen for  Jernbanens  Anlæg;  han  og  hans  Familie 
slog  sig  ned  i  Varnamo,  medens  Arbeidet  fore- 
gik. Han  var  bekjendt  som  en  usedvanlig  god- 
hjertet og  velvillig  Mand. 

En  Dag  kom  en  ung  Englænder  som  Gjest 
til  hans  Hus.  Det  sagdes,  at  den  fremmede 
kun  var  fireogtyve  Aar  gammel.  Men  hans  høie 
Skikkelse  var  bøiet,  og  i  hans  tykke  sorte  Haar 
saa  man  allerede  Stænk  af  graat.  De  mørke 
Øine    gjenspeilede    Intelligens    samt    en    rig    og 

varm  Sjæl.  Den  fremmedes  Navn  var  Bramwell 
Booth.  Hans  Helbred,  som  aldrig  havde  været 
sterk,  var  bleven  alvorlig  svækket  ved  hans 
opofrende  Arbeide  som  sin  Faders  nærmeste 
Medhjælper  i  «den  kristne  Mission »,  der  samme 
Aar  (1878)  var  bleven  omorganiseret  til  ((Frelses- 
hæren«.  Mr.  Billups,  som  var  en  Ven  og  Vel- 
ynder af  William  Booth  og  hans  Virksomhed, 
havde  indbudt  Sønnen  til  at  tilbringe  nogen  Tid 
i  hans  tilfældige  Hjem  i  Sverige  for  at  hvile  fra 
sit  Arbeide. 

Ude  af  Stand  til  at  holde  sig  i  fuldstændig 
Uvirksomhed  og  altid  ivrig  for  Menneskenes 
Frelse,  tænkte  den  unge  Mand  straks  paa  at  være 
til  Nytte  og  Velsignelse  for  sine  Omgivelser  ogsaa 
i  dette  nye  Land.  Han  sammenkaldte  religiøse 
Møder,  der  snart  fandt  Sted  i  Mr.  Billups  Hjem, 
snart  i  Jernbanestationens  \'entesal,  snart  i  Byens 
Missionshus.  Han  virkede  ogsaa  i  det  Stille :  paa 
sine  Spadserture  pleiede  han  at  have  med  sig  en 
svensk  Bibel.  Han  stansede  dem,  som  han 
mødte.  Og  da  han  ikke  kunde  samtale  med 
dem  i  det  svenske  Sprog,  havde  han  for  Skik 
istedet  derfor  at  pege  paa  et  bestemt  Bibelsprog 
og  ikke  at  lade  dem  gaa   videre,    før    de    havde 

læst  det,  som  han  ønskede,  at  de  skulde  bevare 
i  sit  Hjerte. 

Ovenfor  har  jeg  omtalt,  hvor  megen  Smerte 
Tabet  af  hendes  Moder  havde  forvoldt  Hanna 
Ouchterlony.  Selv  har  hun  i  en  Samtale  sagt 
til  mig:  «Det  er  mig  endnu  uforklarligt,  at  jeg 
ikke  dengang  virkelig  blev  frelst«.  Da  hendes 
Broderdatter  blev  hentet  bort  fra  hende,  traadte 
Gud  hende  atter  nær.  Til  Savnet  af  de  to  elskede 
Væsener  kom  der  Nød  over  hendes  Synd.  Seks 
lange  Maaneder  kjæmpede  hun  en  ensom  Kamp. 
Endelig  gik  hun  seirrig  ud  af  Kampen;  uden 
Paavirkning  af  noget  Menneske  fandt  hun  Fred 
og  Glæde  i  Gud. 

Hendes  tidligere  Omgangskreds  ombyttedes 
nu  med  en  anden.  I  Egnen,  hvor  hun  boede, 
fandtes  adskillige  Kristne,  som  hun  tidligere  ikke 
havde  kjendt  videre  til.  Det  var  næsten  ude- 
ukkende  fattige  Folk;  men  hun  lærte  meget  af 
dem.  Hun  kom  gjennem  disse  i  nær  Berøring 
med  Arbeidsklassen ;  og  dette  har  senere  været 
hende  til  overordentlig  Nytte  under  hendes  Ar- 
beide  i  «Frelseshæren».  En  af  Presterne  i  den 
lille  By  raadede  hende  til  at  gaa  til  de  Syge  og 
læse  høit  for  dem  af  religiøse  Skrifter.  Men 
dette  var  ikke  hendes  Kald;    dertil   var   desuden 

ogsaa  mange  andre  villige.  Det  blev  hendes 
foreløbige  Arbeide  at  samle  de  elendigste  Folk, 
saadanne,  som  aldrig  spurgte  efter  Gud  og  hans 
Ord.  Disse  stakkels  Mennesker  havde  stor  Synde- 
byrde, men  faa  Klæder  og  ondt  for  at  skaffe 
Mad;  mange  af  dem  nævntes  under  Tilnavne, 
der  tilkjendegav  deres  dybe  Fald.  Hun  læste  i 
Bibelen  og  i  Moodys  Skrifter  for  dem,  hjalp  dem 
og  bad  med  dem.  Mange  Gamle  i  Varnamo 
taler  endnu  med  Taarer  i  Øinene  om  «den  snille 
Frøken  Hanna«. 

Frøken  Ouchterlony  kom  maaske  mere  end 
nogen  anden  under  Indflydelse  af  Bramwell 
Booths  Tale  og  Personlighed.  Hun  havde  længe 
havt  en  ubestemt  Følelse  af,  at  der  fattedes 
noget  i  Tidens  sedvanlige  Fremstilling  af  Frel- 
sens Væsen;  nu  lærte  hendes  Sjæl  med  Inder- 
lighed og  Glød  at  opfatte  de  nye  Synspunkter, 
som  den  unge  Booth  lagde  frem  for  hende. 

Endnu  havde  hun  ikke  egentlig  begyndt 
nogen  offentlig  Virksomhed;  hun  skrækkedes  til- 
bage for  en  saadan.  En  Dag,  da  Folk  var  sam- 
lede for  at  høre  Bramwell  Booth,  og  hans  An- 
komst blev  forsinket,  spurgte  man  frøken  Ouchter- 
lony, om  hun  ikke  i  Mellemtiden  vilde  sige 
nogle  Ord.      Men    hun    undskyldte    sig    med,   at 

Flertallet  af  de  tilstedeværende  betvivlede  Kvin- 
dens Ret  til  at  forkynde  Evangelium,  og   at  tro- 
ligvis mange  vilde  gaa  sin  Vei,   om   de  fik  høre 
!|  hende  tale  og  saaledes   gaa  glip  af  det,    hvorfor 

de  var  komne. 

Bramwell  Booths  Besøg  i  Sverige  blev  ikke 
langt;  hans  Pligter  kaldte  ham  efter  nogle  Uger 
tilbage  til  England.  Men  han  vekslede  Breve 
med  Frøken  Ouchterlony,  som  desforuden  med 
Interesse  fulgte  Frelseshærens  Virksomhed  ved  at 
læse  den  engelske  Udgave  af  Krigsraabet. 

1880  døde  hendes  Fader.  Samme  Sommer 
besøgte  hun  England  for  første  Gang  som  Gjest 
i  General  Booths  Familie.  Selv  skriver  hun  om 
dette  Besøg  bl.  a,  følgende: 

«Fem  Uger  opholdt  jeg  mig  i  General  Booths 
Hus,  hvor  jeg  dagHg  havde  Leilighed  til  at  se, 
hvad  en  virkelig  Opofrelse  for  Herren  vil  sige, 
en  Forsagelse  ikke  blot  i  Ord,  men  i  Gjerning 
og  Sandhed.  Saavel  Generalen,  som  alle  de 
øvrige  i  Familien,  lige  til  de  3mgste  Børn,  havde 
kun  ét  Maal:  Guds  Forherligelse  og  Verdens 
Frelse ! 

Min  Sjæl  havde  længe  brændt  for  andres 
Frelse;  dette  havde  bragt  mig  til  i  Angst  at 
gjennemvaage  mangen  Nat.     Jeg  havde  alligevel 

ved  Dagens  Frembrud  ikke  Mod  eller  Kraft  til 
at  udføre  det,  hvortil  Aanden  opmuntrede  mig, 
skjønt  jeg  dog  ved  Guds  Naade  fik  virke  noget 
for  ham,  der  gav  sit  Liv  hen  for  mig.  Faa  Dage 
efter  min  Ankomst  til  England  var  jeg  tilstede 
ved  et  Møde  for  Arméens  Officerer,  hvor  Guds 
Aand  tydeligere  end  nogensinde  aabenbarede 
for  mig  mit  personlige  Ansvar  for  andres  Red- 
ning. Da  ofrede  jeg  mig  paa  Lydighedens  Alter 
og  lovede  Gud  at  gaa,  hvorhen  han  vilde  sende 
mig.)) 

Hanna  anede,  at  hendes  Plads  var  i  Frelses- 
hæren,  skjønt  hun  ikke  tænkte  sig  en  saadan 
Stilling,  som  den,  hun  kom  til  at  indtage;  hun 
kunde  næsten  ikke  udholde  Tanken  paa  at  skulle 
fremtræde  for  Publikum  og  blive  latterliggjort. 

Hun  vendte  tilbage  til  Sverige  alene,  hvilket 
syntes  hende  langt  vanskeligere,  end  om  hun 
var  reist  hjem,  ledsaget  af  en  Afdeling  af  Frel- 
seshæren.  Fra  London  drog  hun  først  til  Gøte- 
borg, hvor  hun  boede  hos  en  Fætter,  der  var 
Kommandørkaptein  i  den  svenske  Marine. 

Hun  havde  lovet  Gud,  at  dersom  der  bødes 
hende  en  Anledning,  vilde  hun  ikke  negte  at 
vidne  om  Herren. 

I  et  stort  offentligt   Lokale,  et  Slags  Teater, 

blev  der  holdt  et  religiøst  Møde.  Endnu  fore- 
kom det  hende  næsten  usømmeligt  at  tale  i  en 
Forsamling.  Hun  stod  i  et  Sideværelse.  Natten 
forud  havde  hun  kjæmpet  en  haard  Kamp.  En 
indre  Stemme  havde  raabt  manende  til  hende: 
«Gud  vil,  at  du  imorgen  skal  tale!  Husk  paa, 
at  du  maa  adlyde  Gud  mere  end  Mennesker!« 
Nu  saa  hun  ud  gjennem  Vinduet,  op  mod  den 
klare  Himmel.  Hun  syntes,  at  Maanen  og  Stjer- 
nerne sagde  til  hende:  «Du  bryder  dit  Løfte  til 
Gud,  dersom  du  ikke  taler  idag.» 

«Jeg  har  lidt  saa  meget  inat,»  sagde  hun  til 
en  af  Mødets  Ledere,  der  kom  ind  til  hende, 
«at  dersom  Gud  giver  mig  Mod,  vil  jeg  ved  Mødets 
Slutning  sige  nogle  Ord.» 

Hun  lagde  sig  paa  Knæ  bag  Teppet,  der 
adskilte  det  Rum,  hvor  hun  var,  fra  Salen;  og 
hun  bad  inderlig  til  Herren.  Da  hun  reiste  sig 
efter  sin  Bøn,  var  Frygten  borte. 

«Nu,»  sagde  hun,   «vil  jeg  gaa  ind.» 

Hun  følte  ikke  Gulvet  under  sine  Fødder; 
Forsamlingen  bølgede  op  og  ned  for  hendes 
Øine.  Hun  talte  i  tyve  Minuter;  men  hun  vidste 
senere  ikke  selv,  hvad  hun  havde  sagt. 

Hun  traadte  ned  fra  Katederet;  Gud  havde 
støttet  hende  i  den  vanskelige  Stund. 

Broen  var  kastet  af.  Hun  havde  l)etraadt 
en  vanskelig  Vei,  som  hun  senere  er  gaaet  frem 
paa  gjennem  mange  Kampe,  men  hvor  hun  har 
naaet  store  Maal ;  thi  man  naar  altid  meget,  naar 
man  rigtig  vil,  og  naar  det,  som  man  vil,  er 
Sandhed. 

Efter  Mødet  i  Gøteborg  reiste  hun  til  Jon- 
koping,  hvor  hun  atter  talte;  senere  drog  hun 
til  sit  eget  Hjem  i  Varnamo.  Hendes  Broder 
havde  imidlertid  overtaget  hendes  Boghandel,  og 
hun  holdt  Møder  i  en  Sidefløi  i  Huset.  Hvad 
hun  sagde,  vakte  Opposition.  Hun  stod  ene  med 
sit  Vidnesbyrd,  som  man  ansaa  for  farligt;  men 
mange  Mennesker  kom  alligevel  til  hendes  For- 
samlinger. Hun  reiste  til  Halmstad,  hvor  hun 
holdt  sterkt  besøgte  Bønnemøder.  Derfra  kald- 
tes hun  ud  paa  Landet.  Folk  løb  midt  paa 
Dagen  fra  sit  Arbeide  for  at  høre  hende;  de 
fyldte  baade  Stuen,  hvor  hun  talte.  Forstue  og 
Kjøkken.  Det  var  ikke  glansrige  Ord,  der  lag- 
des frem  for  Tilhørerskaren.  Men  det  var  en 
alvorlig  Kristens  Bekjendelser;  og  hun  stemplede 
Ordene  med  sin  egen  Personligheds  Præg. 

Midt  under  denne  \'irksomhed  modtog  hun 
i  Mai  Maaned  1882  et  Telegram  fra  London, 
der  indbød  hende  til   at   komme   did    for  at  del- 

tage  i  de  store  Indvielseshøitideligheder,  der 
skulde  finde  Sted  i  Anledning  af,  at  Frelses- 
hæren  nylig  havde  erhvervet  «Congress-Hall  v. 

Hun  havde  kun  tænkt  at  blive  i  England 
fjorten  Dage;  Opholdet  kom  imidlertid  til  at  vare 
syv  Maaneder.  «General»  Booth  og  hans  Hustru 
mente,  at  Frelseshæren  trængtes  i  Sverige. 

Hanna  havde  aldrig  tænkt  sig  Muligheden 
af  at  skulle  komme  til  at  lede  Ekspeditionen;  hun 
havde  kun  j&nsket  en  fordringslj&s  Plads  inden 
Arméens  Rækker.  En  stor  Overraskelse  var  det 
for  hende,  da  Generalen  meddelte  hende,  at  han 
havde  besluttet  at  stille  hende  i  Spidsen  for  den 
Afdeling,  der  skulde  sendes  til  hendes  Fødeland. 
Det  var  i  Sandhed  et  vanskeligt  Hverv,  der 
lagdes  paa  en  Kvindes  Skuldre. 

Efter  mange  Overveielser  og  efter  megen 
brændende  Bø^n  til  Gud  erklærede  hun  sig  villig 
til  at  drage  afsted.  Den  28de  November  1882 
holdtes  i  Exceter-Hall  i  London  et  stort  Møde, 
ved  hvilket  101  Officerer  blev  beordret  til  at 
reise  til  forskjellige  Lande.  \'ed  denne  Leilig- 
hed  modtog  « Major » Ouchterlony  af  Frelsesarméens 
Moder,  den  senere  afdøde  Fru  Catherine  Booths 
Haand,  den  Fane,    under   hvilken  hun  tilligemed 

fire  Kamerater  skulde  drage  afsted  for  at  begynde 
Frelseskrigen  i  Sverige. 


II. 


Alene,  midt  i  Vinterens  Kulde,  kom  Frøken 
Ouchterlony  1882  til  Stockholm.  Hun  havde 
nære  Slegtninge  i  Byen.  Hun  havde  Venner 
—  ogsaa  blandt  de  Kristne  —  som  hun  havde 
lært  at  kjende  under  sine  Besøg  i  Stockholm  i 
senere  Aar.  Men  hun  tog  ind  i  et  Hotel,  og 
hun  besøgte  ingen.  Hun  vidste,  at  alle,  baade 
Verden  og  de  Kristne,  vilde  fraraade  og  mod- 
arbeide  hendes  nye  Virksomhed.  I  det  ensomme, 
uhyggelige  Hotelværelse,  der  tvang  Forladtheds- 
følelsen  op  i  hendes  Sjæl  med  større  Kraft  end 
paa  noget  andet  Sted,  gjentog  hun  for  sig  selv, 
hvad  hun  havde  tænkt  paa  Reisen:  at  hun  ved 
at  begynde  Frelseshærens  Krig  i  Sverige  havde 
brudt  med  hele  sin  Slegt  og  med  hele  sin 
Fortid. 

En  Medhjælper  var  reist  iforveien  fra  Eng- 
land; sammen  med  ham  begyndte  hun  nu  en 
ivrig  Søgen  efter  passende  Lokaler.  Det  lyk- 
kedes  dem   at   faa    leiet    Ladugårdslands    Teater 

samt  Mosebakkens  Teater  og  Ridehuset  for 
enkelte  Dage  i  Ugen.  Første  og  anden  Juledag 
kom  de  Kamerater,  der  skulde  bistaa  hende,  to 
kvindelige  og  en  mandlig  Officer,  den  sidste  en 
Englænder,  der  ikke  kunde  et  ord  Svensk. 

Det  første  Slag  stod  den  28de  December. 
Store  Skarer  samledes.  Trængslen  var  forfær- 
delig, alle  Rum  var  for  smaa ;  Politiet  kunde 
næsten  ikke  holde  Folkemasserne  tilbage.  Ved 
det  næste  Møde  traadte  nogle  Kristne  frem  og 
tilbød  frivillig  sin  Hjælp  til  at  holde  Orden 
blandt  de  forsamlede. 

Nytaarsdag  benyttedes  Ridehuset  for  første 
Gang,  senere  benyttedes  Teatret  og  Ridehuset 
afvekslende.  Sidstnævnte  Lokale  var  paa  Grund 
af  sin  Rummelighed  navnlig  egnet  til  Søndags- 
møderne.  Ridehuset  havde  dog  ogsaa  sine 
Ulemper:  da  det  om  Dagen  benyttedes  til  Rid- 
ning, og  Gulvet  var  af  Jord,  fandtes  der  hverken 
Platform  eller  Bænke;  de  maatte  bæres  ind  ved 
hvert  Mødes  Begyndelse  og  atter  bæres  ud  ved 
dets  Slutning.  Dette  var  ingenlunde  noget  lidet 
Arbeide;  men  det  foraarsagede  i  Regelen  ingen 
Bekostning,  da  det  som  oftest  blev  udfort  af  de 
Nyomvendte  med  Bistand  af  nogle  kristne 
Venner. 

Disse  Bænke  har  forøvrigt  sin  særskilte  lille 
Historie.  For  lettere  at  kunne  transporteres,  var 
de  forarbeidede  i  mindre  Stykker,  dog  saaledes, 
at  de  kunde  sættes  sammen  med  Kroge.  Sam- 
menfoiningerne  opdagedes  hurtig  af  Stockholms 
Gadegutter.  Da  urolige  Tider  meget  snart 
oprandt  for  Frelseshæren,  blev  det  Gutternes 
Yndlingsfornøielse  paa  et  givet  Tegn  at  sparke 
alle  Sammenføiningerne  bort  paa  en  af  Bænkene, 
saa  at  den,  tilligemed  alle,  som  sad  paa  den, 
med  megen  Støi  rullede  ned  paa  Jordgulvet 
under  de  omkringstaaendes  Latter  og  Hurraraab. 
Gadegutterne  morede  sig  ogsaa  med  at  sy  sam- 
men et  Antal  Personer  med  tykt  Garn.  Man 
kan  tænke  sig  Forvirringen  ved  Mødernes  Slut- 
ning, naar  Kredsen  skulde  gaa  fra  hverandre, 
og  naar  hver  og  en  begyndte  at  trække  til  sin 
Side,  men  ingen  kunde  komme  løs. 

Den  4de  Januar  (1883)  sammenkaldte  Frøken 
Ouchterlony  det  første  Møde  for  dem,  der 
ønskede  at  indtræde  som  Soldater  i  Frelseshæren. 
Omtrent  halvhundrede  havde  indfundet  sig, 
hvoraf  de  fleste  var  blevet  omvendte  paa  de 
Møder,  som  man  allerede  havde  holdt.  At  mange 
af  dem  var  omvendte  i  Alvor,  bevises  af  den 
Omstændighed,  at  de  er  blevet  staaende  i  Hæren, 

skjønt  Skjæbnen  senere  har  kastet  dem  til  meget 
forskjellige  Steder,  nogle  endog  over  til  den 
anden  Side  af  Atlanterhavet  En  af  de  fi&rste 
—  en  Dranker  og  frygtet  Slagsbroder  —  var  den 
Aften,  da  han  blev  omvendt,  saa  elendig  og 
jø^delagt,  at  nogle  af  de  Tilstedeværende  slog 
Ring  om  ham  for  at  skjule  hans  Usselhed,  da 
han  kastede  sig  ned  ved  Bodsbænken.  Man  tviv- 
lede meget  paa,  at  hans  Omvendelse  skulde  blive 
af  Varighed.  Men  han  har  senere  været  en 
respektabel  Mand,  og  han  forestaar  nu  en  egen 
Mission  i  Stockholm. 

De  Nyomvendtes  Fremtræden  paa  Platfor- 
men, deres  Deltagelse  i  Sangen,  deres  Vidnes- 
byrd og  deres  Bønner  gav  det  første  Signal  til 
Udbrud  af  Uroligheder  og  Forfølgelser  mod 
Frelseshæren.  Man  vidste,  at  mange  af  dem, 
som  stod  frem  og  vidnede,  var  befængte  med 
allehaande  Laster;  og  naar  deres  gamle  Kame- 
rater fik  se  dem  staaende  deroppe,  og  især,  naar 
de  fik  høre  Vidnesbyrd  om  deres  Omvendelse, 
da  kunde  de  ikke  længere  styre  sig,  men  kastede 
Haansord  mod  Frelsesarmeens  Arbeide  og 
Ledelse. 

Rygtet  om  de  besynderlige  Prædikanter,  der 
var  ankomne  fra  England,    spredte   sig    ud    over 

hele  Stockholm  og  bidrog  til  at  lokke  endnu 
større  Menneskesværme  til  Lokalerne.  Myndig- 
hederne forbød  de  ledende  Officerer  at  gaa  til- 
fods fra  Møderne.  De  maatte  kjøre;  og  deres 
Slæde  fulgtes  af  en  anden  Slæde,  hvori  der  sad 
PoHtimænd.  Endskjønt  de  kjorte  i  raskt  Trav, 
ledsagedes  de  altid  af  hujende  Gadepobcl,  der 
sprang  ved  Siden. 

Det  er  en  Selvfoge,  at  Frøken  Ouchterlony 
personlig  ikke  led  mindst  under  Spot  og  For- 
følgelser. Selv  har  hun  fortalt  mig,  at  et  af  de 
eiendommeligste  Øieblikke  i  den  første  vanske- 
lige Tid  var,  da  hun,  midt  under  et  stormfuldt 
Møde,  fuldt  af  Hujen  og  Haan,  kom  til  at  se 
hen  til  en  Sidedør  og  opdagede  nogle  af  sine 
Slegtninge,  der  stod  halvt  skjulte  og  betragtede 
hende  gjennem  Tcaterkikkerter. 

Politiet  begyndte  inden  ret  lang  Tid  at  finde 
Frelseshæren  besværlig  og  at  ønske  at  blive  fri 
for  dens  Hurlumhei.  Vanskeligheder  begyndte 
at  opstaa  med  Hensyn  til  Lokalerne.  Snart 
vidste  man  den  ene  Dag  ikke,  hvor  man  kunde 
komme  til  at  afholde  sit  Møde  den  næste  Dag; 
undertiden  (ik  man  først  Besked  med  Hensyn  til 
Lokalet  faa  Timer,  inden  man  skulde  samles. 
Det    er    sandsynligt,    at    Udleierne    lagde    disse 

Vanskeligheder  i  Frelseshærens  Vei  for  at  for- 
hindre al  Bekjendtgjørrelse  af  Sammenkomsterne 
og  for  derigjennem  at  formindske  Tilstrømningen. 
Hvis  dette  vap  Planen,  mislykkedes  den  imidlertid 
fuldstændig.  Rygtet  om,  hvor  Møderne  skulde 
holdes,  spredte  sig  altid  som  en  Løbeild,  og 
Tilstrømningen  aftog  ikke.  Der  var  tilmed  Folk, 
som  satte  Brandstiger  mod  Husenes  Vægge,  som 
slog  Vinduer  itu  og  krøb  ind,  naar  Lokalet  var 
fuldt,  og  Dørene  allerede  var  stængte.  Fra  Nabo- 
laget indløb  der  Klager  over  disse  store  Folke- 
forsamlinger. Møderne  blev  mere  og  mere 
støiende.  De,  som  leiede  Lokalerne  ud,  fik  flere 
og  flere  Betænkeligheder;  og  endelig  lukkedes 
alle  Døre  for  en  Tid  for  Frelseshæren. 

Tanken  paa  at  holde  Forsamlinger  i  fri  Luft 
midt  i  den  kolde,  nordiske  Vinter  skulde  visselig 
have  skræmt  enhver,  der  var  udrustet  med 
mindre  Heltemod  og  Handlekraft  end  Frøken 
Ouchterlony.  Men  hendes  Natur  var  det  ikke  at 
give  tabt.  « Stænger  man  Dørene  for  os»,  tænkte 
hun,  «saa  maa  vi  holde  vore  Møder  udenfor 
Djørene,  indtil  Dørene  aabnes  igjen.» 

Hun  henvendte  sig  til  en  religiøs  Mand,  der 
eiede  en  stor  Gaard  i  en  Udkant  af  Stockholm, 
og  bad  ham  om    at    aabne    sin  Gaardsplads   for 

Frelsesarméen.  Han  samtykkede,  og  nu  tog 
Major  Ouchterlony  i  Spidsen  for  sin  Skare  denne 
Gaardsplads  i  Besiddelse.  Fra  en  improviseret 
Tribune  —  en  Bryggervogn  og  et  Par  omvendte 
Tønder  og  Kasser  —  talte  hun  og  hendes  Hjæl- 
pere om  Frelsen  i  Jesus.  Kulden  var  bitter,  og 
den  faldende  Sne  gjennemblødte  dem;  men 
dette  formaaede  ikke  at  afkjøle  de  Kjæmpendes 
Gljod  eller  at  holde  Folkemasserne  tilbage  fra 
at  trænge  sig  sammen  i  tusendvis. 

Omtrent  samtidig  med,  at  Lokalerne  stængtes 
for  de  offentlige  Forsamlinger,  begyndte  enkelte 
Personer  at  aabne  sine  Saloner  for  Moder  af 
mere  privat  Natur.  Flere  Damer  og  Herrer  i 
fremragende  sociale  Stillinger  begyndte  at  inter- 
essere sig  for  Frøken  Ouchterlony;  de  ønskede 
af  hendes  Mund  at  høre  noget  nærmere  om 
hendes  Planer. 

Disse  smaa  Sammenkomster  var  ingenlunde 
uden  Betydning;  thi  de  bortryddede  mange  For- 
domme og  gjorde  Frelseshærens  Arbeide  og 
Maal  bedre  kjendt  inden  Kredse,  der  var  istand 
til  at  give  den  værdifuld  Bistand.  Ogsaa  et  Par 
religiøse  Samfund  beg3mdte  at  aabne  sine  Huse 
for  Hæren;  i  Særdeleshed  viste  Metodisterne  sig 
imødekommende  og  venligsindede  mod  den. 

Silhuetter.  7 

Efterat  nogen  Tid  var  hengaaet,  fik  man 
ogsaa  igjen  Tilladelse  til  at  leie  Ladugårdslands 
Teater.  Men  1884  udløb  Leiekontrakten;  mange 
undredes  paa,  hvordan  det  nu  skulde  komme 
til  at  gaa  med  Hæren,  da  det  sagdes,  at  Teatret 
for  tredie  Gang  ikke  vilde  blive  leiet  bort  til 
dette  Øiemed. 

I  Løbet  af  nogle  Aar  havde  en  smuk  Kirke 
været  under  Opførelse  paa  Hjørnet  af  Oster- 
malms-  og  Floragaden.  Ingen  vidste,  hvilket 
Samfund  der  vilde  komme  til  at  benytte  den; 
allermindst  troede  man,  at  Frøken  Ouchterlony 
og  hendes  Tropper  skulde  faa  noget  med  den 
at  gjøre.  Det  vakte  en  ikke  ubetydelig  Op- 
merksomhed  i  Stockholm,  da  det  blev  bekjendt- 
gjort,  at  Frelsesarméen  skulde  holde  sine  Møder 
i  denne  Kirke.  Kirkens  Eier,  Hr.  Wallin,  havde 
lært  General  Booth  og  hans  Virksomhed  at 
kjende  under  et  Besøg  i  England;  og  fra  Frøken 
Ouchterlonys  Ankomst  til  Stockholm  havde  han 
støttet  hende  med  Raad  og  Daad  og  vist  sig 
som  hendes  særlige  \^elynder.  Nu  aabnede  han 
sin  Kirke  frit  for  hende  og  Hæren  og  overlod 
hende  ligeledes  en  stor  Del  Ekspeditions-  og 
Beboelsesværelser. 

De    værste    Forfølgelser    var    hermed    forbi. 

Frelseshæren  har  siden  1884  havt  meget  stor 
PVemgang  i  Sverige,  takket  være  ikke  mindst 
dens  altopofrende  og  energiske  Lederinde.  — 

De  første  Dage  af  1892  modtog  Frelses- 
hærens  \'enner  en  Efterretning,  der  var  ligesaa 
uventet  som  opsigtvækkende  for  dem,  og  som 
virkede  meget  forstemmende  inden  dens  Kredse: 
efter  9  Aars  trofast  Arbeide  for  Arméens  Frem- 
gang havde  Kommandør  Ouchterlony  faat  Ordre 
af  General  Booth  til  at  forlade  sit  Fødeland 
for  at  opslaa  sit  Hovedkvarter  i  Norge. 

Over  femti  Aar  gammel,  efter  næsten  et 
Decenniums  Strid  og  Kamp  i  Sverige,  maatte 
hun  sige  sit  F^ædreland  Farvel,  sige  Farvel  til 
den  Armé,  der  var  reist  under  hende,  for  at 
plante  sin  Fane  i  et  andet  Land.  Vi  har  set, 
at  Frøken  Ouchterlony  begyndte  Arbeidet  i 
Sverige  med  kun  tre — fire  Hjælpere.  Da  hun 
drog  bort,  bestod  Frelseshæren  af  1 1  000  Sol- 
dater, 500  Officerer  og  150  Korpser.  Under 
hendes  Ledelse  var  et  stort  Hovedkvarter  bleven 
opbygget.  Desforuden  var  29  andre  Bygninger 
Arméens  Eiendom,  deriblandt  to  Huse  i  Stock- 
holm, bestemte  til  Suppekjøkkener  og  Herberge 
for  de  Fattige.  En  Gaard  til  \^edhugst  gav  de 
Arbeidsløse    Beskjæftigelse.      Arméen    eiede    et 

eget  Trykkeri,  hvorfra  «Krigsraabet»  udgik  i 
40  000  Exeinplarer  ugentlig.  P2n  Frclscsflaade, 
bestaaende  af  to  store  Seilbaade,  sendtes  kings 
Sveriges  Kyst.  Endelig  virkede  der  fem  Slum- 
Stationer  blandt  Nødens  Børn. 

I  møisomme  Aar  havde  Hanna  Ouchterlony 
tiltvunget  sig  Stockholms  Agtelse;  med  uboielig 
Vilje  havde  hun  tilkjæmpet  sig  de  forskjelligste 
Klassers  Respekt.  Tusender  og  atter  Tusender 
fulgte  hende  til  Jernbanen,  da  hun  reiste.  \\ 
ved,  at  Politiet  i  Begyndelsen  havde  forfulgt 
hende  og  ønsket  at  stanse  hendes  \'irksomhed 
som  farlig  for  Ordenen  i  Byen.  Nu,  da  hun 
drog  bort,  kom  Stockholms  Politichef  i  egen 
Person  for  at  takke  hende  for  alt,  hvad  hun, 
hendes  Arbeide,  hendes  Institutioner  havde  virket 
netop  til  Ordenens  Opretholdelse  inden  Befolk- 
ningen. 

Alle  disse  Aar  havde  været  en  eneste  Ud- 
straalen  af  Energi  og  Vilje.  Hun  havde  i  Tidens 
Løb  fundet  d37gtige  Hjælpere;  men  ogsaa  disse 
havde  hun  paavirket,  og  de  havde  fulgt  hende 
i  personlig  Hengivenhed. 

Dog  havde  Gjenvordigheder  og  Skuffelser 
gaaet  Haand  i  Haand  i  hendes  Liv.  Hendes  fine, 
aristokratiske  Natur  vilde,    om   Gud   havde   givet 

hende  Valget,  heller  fulgt  efter  end  gaaet  i  Spid- 
sen, heller  afventet  end  stormet  frem;  og  hun 
havde  været  altfor  stolt  til  at  vise,  hvor 
hun  led. 

Vanskelig  kunde  man  i  Stockholm  maale 
hendes  Forsagelser.  Men  hvad  man  havde  hørt, 
var  hendes  ærlige  og  overbevisende  Ord,  der 
havde  naaet  Hjerterne.  Og  hvad  man  vidste, 
hvad  man  saa  for  sine  Øine,  var  de  Institutioner, 
der  var  stiftede  under  hende,  de  Bygninger,  der 
var  reiste,  det  Arbeide,  der  var  gjort  for  de 
Fattiges  Vel.  I  Sorgen  over,  at  hun  skulde  drage 
bort,  laa  Erkjendelsen  af  hendes  Værd.  Man 
takkede  hende,  —  og  man  havde  Grund  til  at 
gjøre  det! 

Fra  Sverige  drog  Frøken  Ouchterlony  først 
til  England,  derfra  til  Amerika,  hvor  hun  op- 
holdt sig  i  9  Maaneder,  i  hvilket  Tidsrum  hun 
bereiste  10  000  engelske  Mil  som  Taler. 

I  Februar  Maaned  1894  kom  hun  endelig 
til  Norge.  Hun  havde  flere  Gange  tidligere 
været  hos  os  paa  kortere  Besøg.  Den  22de 
Januar  1888  havde  Frelseshæren  begyndt  sin 
Virksomhed  i  Christiania,  og  Frøken  Ouchterlony 
havde  ledet  de  første  Møder.  Da  hun  nu  slog 
sig  ned  hos  os,    forefandt  hun   ikke  mindre   end 

4  000  Soldater  og  250  Officerer,  fordelte  paa  52 
Korpser. 

Hendes  Arbeide  i  vort  Land  har  ikke,  som 
i  Sverige,  fremkaldt  stj&rre  Forfølgelser  eller 
nævneværdig  Modstand.  Siden  hendes  Ankomst 
er  Soldaters  og  Officerers  Antal  betydelig  for- 
øget, og  mange  gode  Indretninger  er  stiftede 
inden  Frelseshæren  ved  hendes  Initiativ.  Jeg 
skal  her  kun  nævne:  et  Dampkjøkken,  et  Her- 
berge for  Mænd,  flere  Redningshjem  for  Mænd 
og  Kvinder,  Varmestuer,  Børnekrybber,  en  Gaard 
til  Vedhugst,  flere  Slumstationer,  to  Fiskerhjem 
(i  Vardø  og  Henningsvær)  etc.  etc.  Frøken 
Ouchterlony  har  personlig  besøgt  de  fleste  norske 
Byer  og  mange  Landdistrikter;  skjønt  ofte  træt 
og  anstrengt,  har  hun  uden  at  unde  sig  Hvile 
sat  sine  Sjæls-  og  Legemskræfter  ind  paa  at 
tjene  den  Sag,  som  hun  har  gjort  til  sin. 

Hvad  hun  har  udrettet  i  de  fire  Aar,  hun 
har  levet  i  vor  Midte,  tiltvinger  i  Sandhed  Re- 
spekt. Men  saa  har  jo  Dagen  unegtelig  heller 
ikke  lige  mange  Timer  for  alle.  Og  naar  man 
arbeider  for  et  Livsmaal,  maa  man  bringe  sig 
selv  som  Offer. 

Frelseshæren  og  dens  Ledere  har  været  og 
er    fremdeles     underkastede    megen    Kritik;    de 

Midler,  der  anvendes  inden  dens  Rækker,  ind- 
byder ogsaa  i  mere  end  én  Henseende  dertil. 

Men  enhver  Livshistorie  er  lærerig.  Og 
lærerig  og  vækkende  er  ikke  mindst  den  Livs- 
historie, hvor  man  øiner  Tro  og  Offere  og 
Lidelser  for  en  god  Sag. 

Derfor  ikke  mindst  fortjener  den  Kvinde, 
hvis  Liv  og  Arbeide  jeg  her  har  skisseret,  at  vi 
betragter  hende  med  Deltagelse,  Interesse  og 
i  Kjærlighed;  thi  —  siger  den  franske  Digter 
Lamartine  —  «der  er  ofte  langt  mere  virkelig 
Storhed  i  gode  Handlinger  end  i  et  smukt  Digt 
eller  en  stor  Seier«. 


Elisa  Paterson-Bonaparte. 

Die  Menschenseele  tragt  alleine  nicht 
In  sich  das  Bose  sondern  auch  das  Gute,  — 
Doch  wåchst  das  Gute  nur  beim  Sonnenlicht,  — 
Das  Bose  tilgen  muss  des  Schicksals  Ruthe. 

C.  B. 

Elisabeth  Paterson-Bonaparte,  den  borgerlige 
amerikanske  Miss,  der  blev  Napoleon  den  Stores 
Svigerinde,  som  i  Tider  af  sit  Liv  blev  feiret  som 
et  af  \^erdens  \^idundere,  skal  i  sin  Alderdom 
have  udtalt:  «Mit  Liv  har  været  en  uafbrudt 
Række  af  Skuffelser!« 

Medens  hun  stod  i  sin  Skjønheds  fulde 
Glans,  kjedede  hun  sig  i  saa  høi  en  Grad,  at 
hun  onskede  at  have  Mod  til  at  begaa  Selv- 
mord. Hun  reiste  rundt  i  Europa  og  blev  hyldet 
overalt.  Viste  hun  sig  i  Theatrene,  blev  alle 
Lorgnetter  rettede  mod  hende;  traadte  hun  ind  i 
en  Balsal,  modtoges  hun  af  en  Bifaldsmumlen, 
der  gjaldt  hendes  blændende  Ydre.     Dersom  man 


Elisabeth  Paterson  Bonaparte. 

iclag  paa  sin  Vei  madte  en  Skjønhed  lig  hendes, 
er  der  ingen  Tvivl  om,  at  hendes  Bevægelser  og 
alt,  hvad  hun  foretog,  vilde  blive  noteret  i  Mode- 
bladene. 

Hun  tørstede  saa  stærkt  efter  den  store 
Verden,  morede  sig  saa  længe  i  Saloner  og  Bal- 
sale, at  hun  endte  med  at  føle  Livstræthed  over- 
alt. Forudsat,  at  der  gjemtes  det  mindste  Ideal 
i  Dybet  af  hendes  Sjæl,  kunde  hun  umuligt  und- 
lade tilfulde  at  smage  Bitterheden  paa  Bunden  af 
den  Krystalskaal,  af  hvilken  hun  i  Ungdommen 
havde  indbildt  sig  at  skulle  øse  Ambrosia  og 
Nektar. 

Overordentlige  Skjønheder  er  sjelden  lykke- 
lige. Keiser  Napoleons  amerikanske  Svigerinde 
er  et  Exempel  paa,  hvordan  det  Liv,  der  kun 
fyldes    af  Stås   og    Fjas,   Fornøielser   og   Fester, 

ufravigelig  frembringer  Utilfredshed,  Tomhed  og 
Lede.  — 

Elisabeth  Paterson  var  født  i  Baltimore  1785. 
Hendes  Fader  var  Søn  af  en  engelsk  Forpagter. 
Da  Gutten  var  fjorten  Aar  gammel,  blev  han 
alene  og  uden  en  Skilling  i  Lommen  sendt  til 
Amerika  for  at  søge  sin  Lykke.  Han  fandt  den 
ogsaa:       Ved    sin    Datters    Fødsel    var    han    en 

meget  formuende  Mand  og  indgiftet  i  en  af  den 
nye  Verdensdels  bedste  Familier. 

Fader  og  Datter  forblev  hele  Livet  to  luk- 
kede Bøger  for  hinanden.  Aldrig  har  nogen 
Mand  været  mindre  skikket  end  William  Paterson 
til  at  forstaa  en  fantasirig  og  forfængelig  Naturs 
Krav  og  til  at  undskylde  dens  Udskeielser.  Den 
methodiske  Forretningsmand,  der  hver  Aften 
gjorde  sin  Runde  i  Huset  for  at  slukke  Ild  og 
Lys,  kunde  ikke  fatte,  at  hans  Datter  j&nskede 
et  andet  Selskab  end  Selskabet  i  Baltimore,  og 
at  hun  længtede  efter  en  anden  Verden  end  den, 
som  han  havde  skabt  omkring  hende.  Elisabeths 
aristokratiske  Smag,  hendes  Længsel  efter  for- 
finede Omgivelser,  syntes  i  hans  Øine  den  rene 
Galskab.  Han  søgte  at  plukke  hendes  Nykker 
ud  af  hende  med  jernhaard  Haand. 

At  blive  kaldt  Prinsesse,  at  bo  i  et  Palads, 
at  omgaaes  Konger  og  Dronninger,  at  have 
smukke  Dragter  og  kostbare  Smykker,  at  gaa 
paa  Bal  hver  Aften  og  høre  en  Mængde  Smi- 
ger, —  det  var  fra  Barndommen  Elisa  Patersons 
Lykkedrøm.     Hun  skrev  en  Gang  til  sin  Fader: 

«Jeg  begriber  ikke,  at  man  kan  føre  en 
behagelig  Tilværelse  paa  anden  Maade  end  ved 
at  leve  ved  Hofferne,  sammen  med  høitstaaende 

Personer,  og  ved  at  gaa  i  Selskab  hver  eneste 
Aften.  Jeg  hader  at  leve  tilbagetrukket,  jeg 
hader  det  huslige  Liv.» 

I  en  modig  Karakter  og  en  stærk  Aand 
eiede  hun  Hjælpekilder  til  at  bringe  sine  Planer 
til  Udforelse.  Man  finder  yderst  sjelden  en  saa 
letsindig  Indbildningskraft  parret  med  en  i  flere 
Henseender  saa  praktisk  Opfatning  som  hos  denne 
Amerikanerinde.  Som  Barn  besad  hun  allerede 
en  Menneskekundskab,  som  man  ellers  kun  til- 
egner sig  i  en  moden  Alder.  Hendes  Moder 
var  djod;  som  Følge  heraf  var  hun  meget  tidlig 
kommen  i  Besiddelse  af  egen  Formue.  Hun 
sparede  saa  meget  som  muligt  paa  sine  Indtægter 
og  placerede  sine  Penge  med  Klogskab;  i  oko- 
nomisk  Henseende  beregnede  hun  som  en 
gammel  Aagerkarl.  Men  hendes  Ideer  var  for 
høitfly vende,  hun  berusedes  af  dem.  Hendes 
Fantasi  formørkede  hendes  praktiske  Syn  og 
forhindrede  hende  fra  at  maale  den  svimlende 
Høide,  hvori  hendes  Drømme  svævede  i  Forhold 
til  den  virkelige  Jord. 

Hun  ønskede  for  enhver  Pris  at  slaa  sig  ned 
i  Europa.  Det  bedste  Middel  hertil  saavelsom 
det  sikreste  og  simpleste  var  at  gifte  sig  med  en 
Europæer. 

Sommeren  1803  kom  Jérome  Bonaparte, 
Løitnant  i  den  franske  Marine,  til  Amerika.  Han 
var  født  den  15 de  November  1784  i  Ajaccio 
(paa  Corsica),  som  Carlo  Maria  Bonapartes  og 
Letizia    Ramolinos'    trettende    og    yngste    Barn. 

Hans  P'ader,  fra  hvem  han  arvede  letsindige 
og  ødsle  Tilbøieligheder,  døde  faa  Maaneder 
efter  hans  F'ødsel.  Moderen,  der  ellers  var  en 
meget  streng  Dame,  forkjælede  overordentlig  sin 
Benjamin.  Baade  hun,  hendes  Broder,  den  be- 
kjendte  Geistlige  Fesch,  samt  alle  Søskende  saa 
gjennem  Fingrene  med  hans  Uskikkelighed  og 
letsindige  Streger.  Selv  Napoleon,  der  holdt 
ovrordentlig  meget  af  sin  yngste  Broder,  bidrog 
væsentlig  til  at  forkjæle  ham. 

Jérome  besad  intet  af  sin  Moders  og  Napoleons 
faste  Karakter.  Han  var  en  blød  og  godmodig, 
men  i  høi  Grad  sanselig  Natur;  og  han  blev  en 
Gadegut  først  paa  Corsica,  senere  i  Frankrige, 
hvor  han  fortsatte  sine  gale  Streger,  da  Moderen 
1793  flygtede  did  med  sine  Børn  paa  Grund  af 
de  Uroligheder  og  Forfølgelser,  som  hun  og 
hendes  Familie  havde  været  udsatte  for  paa 
Føde-Øen. 

Efter  den  attende  Brumaire  tog  Første-Kon- 
sulen ham  til  sig;  Jérome  flyttede  den  18de  Februar 

1800  ind  i  Tuilerierne  med  sin  Broder;  han  be- 
boede en  Række  \'ærelscr  under  Forste-Kon- 
sulens.  Han  levede  for  Dagen,  gjorde  Kur  til 
Damerne,  endskjont  han  var  et  halvt  Barn,  blev 
mere  og  mere  forkjælet  og  styrtede  sig  i  en 
Gjæld,  som  Napoleon  kun  meget  ugjerne  betalte. 

Personlig  Elskværdighed,  særdeles  elegante 
Former  udmærkede  ham  hele  hans  Liv.  Des- 
uden var  han  tapper.  Under  Slaget  ved  Water- 
loo veg  han,  eksempelvis,  ikke  fra  Keiserens 
Side.  Af  Ydre  lignede  han  Napoleon ;  men  han 
var  høiere  og  smukkere  end  ham.  Ved  Siden 
af  sine  personlige  Fortrin  var  han  imidlertid,  som 
allerede  antydet,  forfængelig,  ødsel,  forlystelses- 
syg og  meget  letsindig.  Napoleon  sagde  paa 
St.  Helena  om  ham:  «Jér6me  var  en  Ødeland; 
og  han  hengav  sig  til  den  afskyeligste  Usæde- 
lighed.« 

Ifølge  Keiserens  Ønske  skulde  han  først 
blive  Søofficer.  I  denne  Egenskab  besøgte  han 
1803  flere  amerikanske  Byer,  hvor  han  som 
Første-Konsulens  Broder  blev  modtaget  med  Ud- 
mærkelse. Han  kom  i  September  Maaned  ogsaa 
til  Baltimore,  der  dengang  kun  havde  5  —  6000 
Indbyggere,  og  hvor  han  gjorde  Bekjendtskab 
med  Miss  Paterson,  som  stod  i  Begyndelsen  af  sin 


110 

Skjonheds  Blomstring.  Han  fandt  en  særdeles 
venlig  Modtagelse  i  den  rige  og  anseede  Kjø^b- 
niand  Patersons  Hus  ligesaavel  som  hos  dennes 
Slægtning,  Senatoren  General  Smith. 

Den  lette  Yngling  fængsledes  snart  af  den 
indtagende  Elisa  eller  Betzy  som  hun  kaldtes  af 
sin  nærmeste  Slægt.  Hendes  Ydre  mindede 
meget  om  Jéromes  Søster  Prinsesse  Pauline 
Borghése,  der  er  foreviget  som  Yenus  af  Canovas 
Mesterhaand.  Kjøbmandsdatteren  var  desuden 
langt  mere  ildfuld  og  livlig  end  Pauline;  og  hun 
stod  ved  sine  Kundskaber  saavelsom  ved  sit 
dadelfrie  Rygte  betydelig  over  Prinsessen. 

Det  smigrede  Miss  Paterson,  at  Broderen  til 
den  verdensberømte  Napoleon  blev  forelsket  i 
hende.  Hun  lyttede  med  Velbehag  til  hans 
Elskovsforsikringer  og  gav  ham  sit  Ja,  da  han 
uden   lang    To-ven    anholdt    om   hendes   Haand. 

Den  gamle  Paterson,  der  kjendte  de  franske 
Love,  søgte  af  al  Magt  at  modsætte  sig  Forbin- 
delsen. Men  hun  erklærede,  at  hun  heller  vilde 
være  Jérome  Bonapartes  Hustru  en  Time  end  en 
anden  Mands  Hustru  hele  sit  Liv.  Hun  var  langt- 
fra forelsket  i  den  unge  Søofficer.  Men  hun  be- 
regnede paa  følgende  Maade:  »Ingen  Mand  kan 
modstaa    min   Skjønhed.      Jeg   behøver    blot    at 

vise  mig  for  at  erobre  Napoleon  og  aftvinge  ham 
hans  Samtykke  til  mit  og  Jéromes  Giftermaal. 
Og  har  jeg  opnaaet  dette,  da  har  jeg  Fodfæste  i 
den  store  Verden!« 

Hun  forudsaa  nemlig  ikke,  at  Første-Konsulen 
aldeles  vilde  negte  at  se  hende. 

Senere  i  Livet  forsikrede  hun  gjentagne 
Gange,  at  det  var  en  Stilling,  som  hun  havde 
ønsket  at  ægte,  og  aldeles  ikke  Manden  Jérome 
Bonaparte. 

Nogle  Uger  efter  deres  f&rste  Møde  blev 
det  unge  Far  forlovet;  mod  Slutningen  af  samme 
Aar  var  de  gifte  tiltrods  for  Fader  Patersons 
vedlivende  Modstand  og  tiltrods  for,  al  den  unge 
Bonaparte  ikke  havde  indhentet  sin  Families 
Samtykke.     Jérome  var  kun  nitten  Aar  gammel. 

Napoleon  havde  paa  dette  Tidspunkt  truffet 
alle  Forberedelser  til  at  bemægtige  sig  Keiser- 
kronen; han  havde  Planer  med  sin  yngste 
Broder  ligesaavel  som  med  sine  øvrige  Slægt- 
ninge. Han  var  rasende  over,  at  disse  Planer 
skulde  krydses  af  en  Yngling,  og  nedlagde  straks 
en  bestemt  Indsigelse  mod  dette  Ægteskab,  der 
ikke  var  bleven  ham  meddelt  af  Jérome  selv, 
men  af  den  franske  Generalkonsul,  som  havde 
søgt  at  hindre  Forbindelsen. 

Juledag  1803  havde  Brylluppet  fundet  Sted. 
Fra  August  Maaned  1804  længtede  Jérome  efter 
at  komme  hjem  igjen  til  PVankrige.  At  hans 
Broder  havde  udelukket  ham  fra  Tronfølgen,  be- 
rørte ham  meget  smerteligt;  og  det  ærgrede  ham 
at  være  Vidne  til,  hvordan  den  nye  franske  Ge- 
sandt  undgik    ethvert    Møde    med    hans   Hustru. 

Den  franske  Konsul,  der  kjendte  Keiserens 
Vilje,  vilde,  at  den  unge  Mand  skulde  vende  til- 
bage til  Europa.  Han  søgte  at  overtale  ham  til 
at  reise  alene ;  men  Jérome  var  bestemt  paa  ikke 
at  drage  bort  uden  Elisa.  Denne  havde  nu 
skimtet  Veien  til  Glans  og  Storhed  som  gjennem 
en  halvt  oplukket  D&r;  hun  var  ikke  mindre 
ivrig  end  sin  Mand  for  at  komme  over  Adanter- 
havet.  Hver  Gang  der  i  hendes  Liv  er  Tale  om 
Baltimore,  udg37der  hun  sig  i  Lamentationer  over 
det  kjedsommelige  Liv  og  over  de  kjedsommelige 
Mennesker  i  hendes  Fødeby.  «Min  Ærgjerrig- 
hed,  min  Skjønhed  og  min  Intelligents  gjorde  det 
umuligt  for  mig  at  leve  Livet  i  Amerika, »  har  hun 
senere  sagt  med  en  Blanding  af  Naivetet  og 
Aabenhjertighed.  Europa  alene  syntes  hende  en 
Scene,  stor  nok  for  de  Triumfer,  som  hun  læng- 
tede efter. 

Saaledes  gik  det  til,  at  Hr.  og  Fru  Bonaparte 

Vaaren  1805  satte  Seil  til  mod  P^ortugal  paa  et 
Skib,  der  tilhørte  William  Paterson.  Den 
22de  Februar  samme  Aar  havde  Moder  Letizia 
efter  Napoleons  Opfordring  gjennem  to  Advo- 
kater høitidelig  nedlagt  Forbud  mod  sin  altid 
forkjælede,  yngste  Søns  Ægteskab.  Parret  agtede 
nu  at  kaste  sig  for  Keiserens  Fødder. 

Det  er  tvivlsomt,  om  Jérome,  som  kjendte 
sin  Broder,  regnede  meget  paa  et  heldigt  Udfald 
af  deres  Ekspedition.  Hans  unge  Hustru,  der 
kjendte  sin  Skjønheds  Magt,  tvivlede  derimod 
ikke  paa  Seiren. 

Hvad  den  gamle  Paterson  angaar,  saa  viser 
følgende  Paragraf,  indskreven  i  Ægteskabskon- 
trakten  efter  hans  Ordre,  at  han  havde  og  altid 
havde  havt  sine  Tvivl: 

»Paragraf  I\' :  Dersom  Ægteskabet  annul- 
leres paa  Forlangende  af  nævnte  Jérome  Bonaparte 
eller  et  Medlem  af  hans  Familie,  da  skal  be- 
meldte Elisabeth  Paterson  i  alle  Tilfælde  have 
Ret  til  en  Trediedel  af  sin  fremtidige  Ægtefælles 
Formue. » 

Det  unge  Par  ankom  lykkelig  og  vel  til 
Lissabon.  Men  da  Skibet  ankrede  paa  Havnen, 
blev  det  omringet,  og  man  underrettede  Elisa 
om,   at  det   ikke   var  hende  tilladt   at  gaa  iland. 

Silhuetter.  8 

En  Udsending  fra  Keiseren  indfandt  sig  ombord 
og  tilbø^d  Miss  Pater  son  sin  Tjeneste. 

«Gaa  og  sig  til  Deres  Herre,«  svarede  hun, 
«at  Fru  Bonaparte  er  en  ærgjerrig  Dame,  og 
at  hun  forlanger  sine  Rettigheder  som  Medlem 
af  den  keiserlige  Familie.« 

Jérome  forlod  hende  under  dyre  Eder  og 
Forsikringer  om  sin  urokkelige  Kjærlighed.  Han 
forlod  hende  for  at  drage  afsted  og  selv  tale  deres 
fælles  Sag. 

Tiltrods  for  sin  Protest  var  hans  Moder 
meget  tilbmelig  til  at  godkjende  Ægteskabet. 
Hans  ældste  Broder,  Joseph,  den  senere  Konge  i 
Spanien,  stillede  sig  ogsaa  paa  hans  Side;  og 
Broderen  Lucien,  der  havde  indgaaet  en  For- 
bindelse, som  Napoleon  misbilligede,  raadede 
ham  til  at  gjøre  Oprjor  og  til  at  nedsætte  sig  i 
Amerika,  dersom  Keiseren  negtede  at  modtage 
hans  Hustru. 

Han  reiste  videre,  meget  bestemt  paa  at 
følge  Luciens  Raad,  og  ankom  til  Milano,  hvor 
Keiseren  dengang  holdt  Hof.  Han  skrev  til  ham 
og  modtog  som  Svar  en  kort  og  tø-r  Billet, 
hvori  hans  strenge  Broder  underrettede  ham  om, 
at  Giftermaalet  aldrig  vilde  blive  godkjendt,  men 
at  han   agtede   at  give  Miss  Paterson  en  Pension 

paa  60  000  Francs  aarlig  under  Betingelse  af,  at 
hun  vendte  tilbage  til  Amerika  og  ikke  bar  Nav- 
net Bonaparte. 

Jérome  bad  om  at  maatte  blive  ført  til 
Keiseren,  men  blev  i  Begyndelsen  ikke  modtaget. 
Senere  samt\'kkede  den  vrede  Hersker  dog  i,  at 
den    unge    Synder   blev  "Stedet   for   hans  Aasyn. 

Han  traadte  ind.  Napoleon  vendte  sig  mod 
ham.  Uden  at  give  ham  Tid  til  at  udtale  et 
eneste  Ord  for  han  løs  paa  ham  i  følgende 
Udtryk: 

«Du  er  den  første  inden  Familien,  som  skam- 
melig har  forladt  sin  Post!  Du  maa  udføre 
mange  glimrende  Handlinger,  hvis  Du  vil  ud- 
slette denne  Plet  paa  dit  Rygte.  -  Hvad  Kjær- 
lighedshistorien  med  denne  lille  Pige  angaar,  saa 
tager  jeg  intet  Hensyn  til  den.« 

Det  er  ikke  bekjendt,  hvad  Jérome  svarede. 
Sandsynligst  er  det,  at  Keiserens  rynkede  Øien- 
bryn  bragte  den  Veltalenhedens  Ordstrøm  i  For- 
glemmelse, som  han  havde  forberedt  i  Lissabon. 

Mødet  udtømte  den  Smule  Modstandskraft, 
som  han  var  i  Besiddelse  af.  Fra  nu  af  ser  vi 
ham  foreløbig  kun  benytte  sin  Energi  til  at 
skrive  opmuntrende  Breve  til  sin  Hustru,  der  dog 
ingenlunde    lod    sig    bedrage    af  hans  fagre  Ord, 

Hun  stolede  langt  mere  paa  sin  egen  Behændig- 
hed end  paa  sin  Ægtefælles  Trofasthed  og  Mod. 

Elisabeth  havde  neppe  opgivet  Haabet  om 
at  faa  Tilladelse  til  at  lande  i  Lissabon,  før  hun 
forlod  dette  Sted.  Hun  satte  Seil  til  mod  Amster- 
dam, stadig  kjælende  for  sin  Plan  om  uventet  at 
træde  frem  for  Keiserens  blændede  Øine. 

Men  Skibet  nærmede  sig  heller  ikke  den 
hollandske  Havn,  før  to  Krigsskibe  lagde  sig 
som  Skildvagter  ved  Siden  af  hendes,  —  et  paa 
høire,  et  andet  paa  venstre  Side;  man  maatte 
indlede  Underhandlinger  med  dem  for  at  skaffe 
de  fornødne  Levnetsmidler  ombord. 

Efter  otte  Dages  Venten  bestemte  hun  sig 
til  paanyt  at  heise  Seil  og  at  st3Te  mod  et 
Land,  hvorhen  Napoleon  ingen  Ret  havde  til  at 
sende  sine  Politimænd. 

Hun  ankom  til  England.  Rygtet  om  hendes 
romantiske  Eventyr  var  gaaet  forud  for  hende. 
Den  daværende  Minister,  Pitt,  var  nødsaget  til  at 
beordre  Soldater  ud  for  at  beskytte  hende  mod 
Masserne  af  de  Nysgjerrige,  der  trængte  sig  frem 
for  at  se  hende.  Den  stakkels  bedragne  og  for- 
ladte Hustru  imødesaa  sin  Nedkomst.  Hun  stod 
uden  Støtte  og  uden  Partifæller.  Hun  maatte 
finde    3ig    i    de    nye    Tingenes    Tilstand    og   sin 

egen  tvivlsomme  Stilling  og  med  Taknemmelig- 
hed modtage  det  Venskab  og  den  Udmærkelse, 
som  Napoleons  Fiender  bo^d  hende. 

Den  7de  Juni  1805  nedkom  hun  i  Camberwell 
(Grevskabet  Surre\^)  med  en  Søn.  Jérome 
Bonaparte  forblev  i  Forbindelse  med  hende  og 
forte  i  adskillige  Aar  en  livlig  og  fra  hans  Side 
ret  hjertelig  Brevveksling  med  hende.  I  Begyn- 
delsen trøstede  han  hende  med  vage  Haab  om, 
at  Forholdene  kunde  forandre  sig.  De  første 
Dage  af  Oktober  Maaned  1805  skrev  han  til 
hende  fra  Paris: 

«Min  kjære  og  hoit  elskede  Hustru!« 

Livet  er  intet  for  mig  uden  Dig  og  min 
Søn.  Vær  rolig!  Din  Ægtefælle  vil  aldrig  for- 
lade Dig.» 

Den  6te  Oktober  skrev  han: 

« Forlade  Dig,  min  gode  Hustru?  Jeg  har 
aldrig  havt  denne  Tanke!  Jeg  opfører  mig 
som  en  Mand  af  Ære,  som  en  modig  og  loyal 
Officer.  Jeg  elsker  mit  Land,  jeg  elsker  Æren; 
men  jeg  elsker  disse  Ting  som  en  Mand,  der  er 
vant  til  intet  at  fr\'gte,  og  som  aldrig  vil  glemme, 
at  han  er  Fader  til  Jérome  Napoleon,  og  at  han 
er  Elisas  Ægtefælle.    Jeg  omfavner  Dig,  som  jeg 

elsker  Dig;  og  jeg  elsker  Dig  ligesaa  holt  som 
mit  eget  Liv.» 

I  et  tredie  Brev  forsikrer  han  hende  om,  at 
han  foretrækker  hende  for  en  Krone.  Atter 
nogle  Dage  senere  skriver  lian  til  hende: 

«Vær  overbevist  om,  min  Elisa,  at  min 
ferste  Tanke,  naar  jeg  staar  op  om  Morgenen, 
og  den  sidste,  naar  jeg  sover  ind,  stedse  tilhører 
Dig.  Dersom  jeg  ikke  var  sikker  paa  at  skulle 
gjenforenes  med  Dig,  min  høitelskede  Hustru, 
vilde  jeg  ophøre  at  leve.« 

Den  «kjære»,  « høitelskede«  tog  disse  Ud- 
gydelser for  deres  virkelige  Værd.  Snart  for- 
andredes ogsaa  Jéromes  Tone.  Istedetfor  at  tale 
om  Kjærlighed  til  sin  forladte  Hustru,  taler  han 
nu  udelukkende  om  sin  Interesse  for  deres  lille 
Søn.  Det  sidste  virkelige  Kjærlighedsbrev  fra 
ham  til  Elisa  er  dateret  den  17de  Juli  1806.  Den 
22de  August  1807  indgik  han  en  ny  Forbindelse 
med  Prinsesse  Catharine  af  Wlirtemberg,  skjønt 
Paven  haardnakket  negtede  at  opløse  hans  første 
Ægteskab. 

Den  Mening,  som  Fru  Elisa  nærede  om  sin 
Mand,  er  udtrykt  uden  Tilbageholdenhed  i  et 
Brev,  som  hun  den  14de  August  1805  sendte  sin 
Fader  fra  England,  og  hvori  hun  blandt  andet  siger  : 

« Vi  bør  optræde,  som  o  ni  vi  troede,  at 
han  (Jérome  Bonaparte)  var  i  Besiddelse  af  nogle 
Principer  og  en  Smule  Æresfølelse.« 

Jérome  havde  underkastet  sig  Broderens 
Vilje  i  et  og  alt  og  var  bleven  belønnet  med 
Prædikatet  « keiserlig  Høihed»  samt  en  Admirals- 
titel.  Hans  Hustru  maatte  atter  tage  sin  Tilflugt 
til  Fædrenehuset.  I  Oktober  Maaned  1805  vendte 
hun  tilbage  til  Amerika. 

En  tyk  Sky  af  Mismod  og  Skuffelse  havde 
lagt  sig  over  hendes  Haab ;  hendes  Livsglæde 
syntes  forbi  for  altid.  Hun  troede  sig  fordømt 
til  for  Resten  af  sine  Dage  at  begraves  i  dette 
Baltimore,  der  forekom  hende  saa  afskyeligt,  og 
hvor  saa  mange  misundelige  Mennesker,  selv 
inden  hendes  Familie,  dels  hemmeligt,  dels  aaben- 
lyst  glædede  sig  over  hendes  Ydmygelse. 

Dette  Bæger  vilde  have  været  bittert  at 
tømme  for  enhver.  Det  var  det  i  dobbelt  Grad 
for  denne  Kvinde,  hos  hvem  Forfængelighed  og 
Egoisme  havde  kvalt  alle  de  bedste  Følelser. 
Hun  var  endnu  ung.  Men  vendt  tilbage  til 
Fødebyen  klædte  Livet  sig  for  hende  i  Høst- 
dragt. De  Mennesker,  som  hun  færdedes  mellem, 
havde  ikke  megen  Dannelse  og  heller  ikke  store 
Aandens    Gaver.      Hun    saa    ikke,    at   de   tiltrods 

herfor  undertiden  i  sin  Nøisomhed  levede  et  rigt 
f.iv  i  den  snevre  Kreds.  Hun  var  ikke  istand 
til  at  ørne  Skjønheden  i  den  stille,  daglig- 
dagse  Gjerning,  saa  tidt  den  end  viste  sig  for 
hende  som  Handlekraft,  Taalmod  eller  Selv- 
fornegtelse. 

Man  gjorde  hende  udmærkede  Ægteskabstil- 
bud i  Amerika.  Men  hun  afslog  dem  alle.  Hun 
satte  Pris  paa  det  Navn,  som  hun  bar,  skjønt 
man  i  Frankrige  bestred  hendes  Ret  til  at  bære 
det.  Hun  satte  end  større  Pris  paa  sin  Person- 
lighed: fordi  hun  skattede  sig  selv,  vogtede  hun 
sig  vel  for  at  give  sig  hen  for  anden  Gang. 

Først  1809  blev  hendes  Søn  døbt;  Biskop 
Caroll,  den  samme  Geistlige,  som  havde  viet 
hende  til  Jérome  Bonaparte,  forrettede  Daabshøi- 
tideligheden  over  hendes  lille  Jérome  Napoleon. 
Af  Keiseren  modtog  hun  lige  til  1815  en  aarlig 
Pension  af  60  000  Francs.  Nogen  Tid  efter  deres 
Separation,  før  Jérome  blev  Konge,  tilbød  han 
hende  en  Pension  af  200  000  Francs;  og  han  var 
meget  misfornøiet  over,  at  hun  afslog  den,  medens 
hun  modtog  Penge  af  hans  Broder. 

Ehsabeth  svarede  tørt: 

«Jeg  liker  bedre  at  være  beskyttet  under  en 
Ørns  Vinger  end  at  hænge  i  en  Gaasunges  Næb.» 


Letizia  Ramolino  Bonaparte, 

Keiser  Napoleons  Moder. 

Naar  der  er  Tale  om  hendes  tidligere  Ægte- 
fælle, sparer  hun  ikke  paa  hitre  og  foragtelige 
Ord.  Hun  havde  neppe  faaet  Vished  for,  at  han 
agtede  at  forlade  hende,  inden  hun  begyndte  at 
rette  sine  skarpe  Pile  mod  ham. 

Da  Jérome  fik  Kongeriget  Westfalen,  havde 
han  det  eiendommelige  Indfald  at  tilbyde  hende 
en  Residens  i  sit  Rige. 

« Westfalen  er  et  stort  Rige,»  svarede  hun; 
«men   det   er  ikke   stort   nok  til  to  Dronninger.* 

Napoleon  blev  saa  henrykt  over  dette  Svar, 
at  han  lod  hende  underrette  om,  at  han  ønskede 
at  gjøre  noget  for  hende. 

Elisabeth  bad  om  at  blive  Hertuginde,  og 
det  blev  lovet  hende;  Løftet  blev  dog  aldrig  holdt. 

Kongen  af  Westfalen  vilde,  at  hans  Søn  af 
første  Ægteskab  skulde  komme  til  ham  i  Cassel ; 
men  Familien  Paterson  med  Moderen  i  Spidsen 
modsatte  sig  dette  paa  det  kraftigste.  Hendes 
tidligere  Ægtefælle,  der  troede,  at  Afslaget  var 
givet,  fordi  Elisabeth  ikke  vilde  skilles  fra  Sønnen, 
bad  hende  gjentagne  Gange  om  at  komme  til 
Europa  med  deres  Barn,  forat  han  dog  idet- 
mindste  en  enkelt  Gang  kunde  faa  Leilighed  til 
at  mødes  med  sin  ældste. 

Elisabeth  afslog  det  koldt.    Underhandlingerne 

Strandede,   og  Brevvekslingen  mellem  de  forhen- 
værende Ægtefæller  ophørte  i  flere  Aar. 

.  Den    20de  Februar   1812    modtog  Elisabeth 
dog  atter  et  Brev  fra  Jérome;  det  var  det  sidste, 
han  skrev  til  hende  paa  mange  Aar: 
«Min  kjære  Elisa! 

Hvor  det  er  længe  siden,  at  jeg  har  hørt 
noget  fra  Dem  eller  fra  min  Søn.  Og  dog 
finder  De  ikke  i  hele  Verden  en  bedre  og  kjær- 
ligere  Ven  end  mig.  Jeg  har  meget  at  skrive  til 
Dem  om;  men  da  jeg  har  Grund  til  at  frygte 
for,  at  dette  Brev  bliver  opfanget,  giver  jeg  Dem 
kun  denne  korte  Efterretning  fra  mig  og  beder 
Dem  om  Efterretninger  fra  min  Søn.  Vær  over- 
bevist om,  at  alting  vil  ordne  sig  tidligere  eller 
senere:  thi  visselig  er  Keiseren  den  bedste  saa- 
velsom  den  største  Mand. 

Deres  venligsindede  og  gode  \"en 

Jérome  Napoleon. 

Ti  Aar  forløb  imidlertid. 

Fru  Bonaparte's  Familie  og  Omgangskreds  i 
Baltimore  troede,  at  hun  nu  for  bestandig  havde 
slaaet  sig  ned  i  deres  Midte  Maaske  tænkte  hun 
ogsaa  selv  paa  at  forblive  i  sin  forhadte  Fødeb3^ 

1813,  da  Keiserens  Stjerne  dalede,  lod  hun 
sig     lovformig    skille     fra    Jérome    af    Senatet    i 

Maryland.  Hun  (rvgtecle  for,  at  den  odsle  Rx- 
kongc  al'  Westfalen,  der  altid  var  i  Pcngenod, 
skulde  huske  paa,  at  han  havde  en  rig  Hustru  i 
Amerika;  hun  vilde  sikre  sig  mod  en  mulig  Jagt 
efter  hendes  Penge. 

Mærkeligt  nok  var  det  Slaget  ved  Waterloo, 
der  for  anden  Gang  optlammede  den  smukke 
Amerikanerindes  yErgjerrighed.  To  Maaneder 
efter  Napoleons  Afreise  til  St.  Helena  duk- 
kede hans  Svigerinde  op  i  Europa.  Nu  tænkte 
hun,  at  Øieblikket  maatte  være  kommet  til  i 
X'erdens  Øine  at  faa  anerkjendt  sin  Søns  Legiti- 
metet. 

De  gode  Folk  i  Baltimore  betragtede  hendes 
Reise  som  et  Udslag  af  en  overspændt  Hjerne. 
I  Virkeligheden  var  det  imidlertid  en  Opdagelses- 
reise,  som  hun  foretog.  Efter  at  have  sat  Sminen 
i  et  Institut  i  Amerika  vilde  hun  undersøge, 
hvilken  Modtagelse  der  ventede  hende  i  Europa, 
og  hvilken  Fremgang  hun  kunde  haabe  paa  for 
«Bo«,  —  saaledes  kaldte  hun  sin  Son  selv  i  hans 
modne  Alder.  —  — 

«Jeg  er  bleven  behagelig  overrasket  over  den 
elskværdige  og  smigrende  Modtagelse,  som  jeg 
har  faaet  af  det  hoieste  og  mest  glimrende  Sel- 
skab,»    skrev    Fru    Pa(cis«»n-Bonapartc    kort   efter 

Ankomsten  til  England  til  sin  Fader.  "Jeg  be- 
klager kun  en  eneste  Ting:  at  mine  V'enner  i 
Baltimore  ikke  kan  se  den  Maade,  paa  hvilken 
jeg  har  den  Lykke  at  blive  behandlet.« 

Omsorgen  for  hendes  «Bo))S  Fremtid  var 
visseUg  én  af  Grundene  til  Reisen;  men  Ønsket 
om  at  nyde  godt  af  den  romantiske  Berømmelse, 
der.Jmyttede  sig  til  Navnet  Elisabeth  Paterson, 
var  sikkert  en  næsten  ligesaa  stor.  Hun  var  frem- 
deles en  blændende  Skjjø^nhed.  Og  —  hvad  der 
ikke  var  mindre  værdifuldt  —  hun  eiede  saa 
megen  Aand.  Napoleon  var  ikke  længer  tilstede 
for  at  forbyde  hende  at  opholde  sig  paa  Konti- 
nentet; og  alle  Saloner  stod  aabne  for  hende. 
Hun  fiøi  fra  Fest  til  Fest,  hun  kunde  endelig  be- 
ruse sig  i  den  Hyldest,  som  hun  hvde  smægtet 
efter  i  saa  mange  Aar, 

Hun  reiste  til  Paris  og  blev  her  hædret  lige 
saa  meget  som  i  England.  Kong  Ludvig  XVIII 
udtalte  Ønsket  om  at  se  hende.  Hun  afslog  det 
imidlertid,  idet  hun  fremhævede,  at  da  Keiser 
Napoleon  havde  givet  hende  en  aarlig  Pension, 
vilde  hun  ikke  vise  sig  ved  hans  Efterfølgers 
Hof.  I  saa  Henseende  viste  hun  en  langt  mere 
taktfuld  Optræden  end  hans  Steddatter  og  Svige- 
rinde, Dronning  Hortense,    der  blev  modtagen  i 

Audiens  af  Ludvig  XVIII  og  lod  sig  overøse 
med  Naadesbeviser  af  ham. 

Man  snublede  over  Superlativer,  ødslede  med 
Adjektiver,  naar  man  talte  om  P^ru  Paterson- 
Bonapartes  Skjønhed.  Wellington  horte  til  hendes 
ivrige  Beundrere.  Talle^Tand  roste  hendes  Aand. 
Madame  dn  Stacl  hyldede  hendes  Skjønhed. 
Fremragende  og  udmærkede  Mænd  lod  sig  fore- 
stille for  hende.  Hertuginderne  aabnede  paa 
vidt  Gab  sine  Selskabssale  for  den  smukke,  bor- 
gerlige Amerikanerinde. 

Hun  havde  opnaaet  sit  Ideal  af  Lykke. 
Verdenstummelen  skjænkede  hende  end  ikke  Tid 
til  at  skrive  til  sin  Familie;  og  hun  brød  sig 
saare  lidet  om,  hvad  de  gode  Folk  i  Baltimore 
tænkte  om  hende. 

Det  følgende  Aar  vendte  hun  alligevel  til- 
bage til  Amerika;  hun  kom  først  1819  igjen 
til  Europa,  denne  Gang  medbringende  sin  14—15 
Aar  gamle  «Bo».  Naar  hun  havde  holdt  ud  de 
tre  Aar  i  Baltimore,  kan  dette  kun  forklares  ved 
hendes  Pladers  Modstand  mod,  at  hun  tog  sit 
Barn  med  til  Europa;  thi  den  gamle  Paterson, 
der  aldrig  havde  forstaaet  sin  Datter,  elskede  sin 
Dattersøn  overordentlig  høit. 

Moder   og   Son  slog  sig  ned  i  Gcnf,  hoved- 

sa^^elig  paa  Grund  af  de  Kilder  til  Uddannelse, 
som  denne  By  frembød  for  Sønnen. 

At  skrabe  Penge  sammen  havde  de  ti  Aar 
i  Amerika  været  Elisabeths  Hovedinteresse;  thi 
Penge  er  Magt.  Eftersom  Tiden  gik,  begyndte 
hun  at  blive  mere  og  mere  sparsommelig.  I 
sine  Breve  beklager  hun  sig  meget  over,  hvor 
d3Tt  det  er  at  leve  i  Schweiz,  samt  over  Schwei- 
zernes Gjerrighed.  «Der  gaar  fire  Jøder  paa  én 
Schweizer, »  siger  hun. 

Hun  likte  heller  ikke  det  schweiziske  Kjøk- 
ken  og  udtaler: 

«I  dette  Land  erstatter  man  kraftig  iMad  med 
høitstemte  Vers  til  den  smukke  Natur,  til  Mont 
Blanc,  til  Solnedgange  og  til  Maaneskin;  som 
Følge  heraf  er  de  mere  materielle  Skabninger 
henviste  til  at  dø  af  Sult.« 

Ved  første  Øiekast  kan  det  synes,  som  om 
det  maatte  afhænge  af  hendes  eget  Forgodtbe- 
findende at  skaffe  sig  Kager  og  Flødeskum,  som 
hun  savnede,  samt  at  fortære  disse  sine  Yndlings- 
spiser,  medens  hun  lod  de  andre  læse  \^ersene 
om  Mont  Blanc  og  om  Solnedgang  og  Maane- 
skin. Men  betragter  man  hendes  Breve  nærmere, 
saa  finder  man  Forklaringen:  Hun  havde  ind- 
rettet   sit    Liv   saaledes,    at   hun   levede  paa  sine 

Bekjendtes  Bekostnin«^  ikke  alene  med  Hensyn 
til  Fedemidler,  Ild  og  Belysning,  men  endog  med 
Hensyn  til  de  Bøger  og  Aviser,  som  hun  læste. 
Hun  roser  sig  af,  at  hun  i  Lobet  af  fem  Maanc- 
neder    ikke    har    spist    hjemme  en  eneste  Aften. 

At  hun  levede  paa  andres  Bekostning  —  et 
System,  som  hun  gjennemførte  nøiagtigt  —  for- 
øgede betydeligt  hendes  umaadelige  Formue. 
Hun  blev  til  Slutning  saa  gjerrig,  at  hun,  for  at 
spare  Papir,  skrev  sine  Breve  paa  Bagsiden  af  de 
Skrivelser,  som  hun  havde  modtaget. 

Hendes  Søn  udtaler  sig  om  hende  i  egne 
Udtryk,  især  naar  man  husker  paa,  at  det  er  en 
Gut  paa  femten  Aar,  der  skriver  til  sin  Morfader. 

Den  6te  November  1820  heder  det  i  et  al 
hans  Breve  til  William  Paterson: 

«Mama  gaar  næsten  hver  Aften  paa  Bal 
eller  i  Selskab.  Hun  siger,  at  hun  ser  ti  Aar 
yngre  ud,  end  hun  er,  samt  at  dersom  hun  ikke 
havde  en  saa  stor  Søn,  vilde  man  antage,  at  hun 
kun  var  fem  og  tyve  Aar  gammel.  Hun  har  en 
Danselærer  og  tager  regelmæssig  tre  Timer 
ugentlig  hos  ham.  Dette  har  allerede  varet  i 
seks  Maaneder.  Hun  forundrer  sig  hver  Dag  over 
sine  store  PVemskridt;  og  hun  er  fast  bestemt  paa 
at  danse  næste  X'intcr.« 

))Bo»  er  heltud  Paterson  med  Hensyn  til 
Smag  og  Følelser;  han  har  ingen  I.yst  til  at 
være  Prins.  Det  aristokratiske  Selskab,  der  ud- 
ø^ver  en  saa  stor  Tiltrækningskraft  paa  hans 
Moder,  morer  ham  ikke.  Han  erklærer,  at  intet 
stort  Middagsselskab  for  ham  opveier  hans  Bedste- 
faders Roastbeef;  og  han  længter  efter  Baltimore. 

Med  Undtagelse  af  Keiseren  havde  Familien 
Bonaparte  egentlig  ikke  stillet  sig  ganske  uvillig 
ligeoverfor  Jéromes  Giftermaal  med  Elisabeth 
Paterson.  V^isselig  havde  Fru  Letizia,  efter 
Napoleons  Tilskyndelse,  nedlagt  Indsigelse  mod 
sin  umyndige  Søns  første  Ægtesksab.  Men  hun 
havde  senere  været  tilbøielig  til  at  anerkjende 
det ;  og  fiere  af  hans  Søskende  havde,  som  vi 
har  seet,  havt  samme  Tanke. 

En  Begivenhed  af  stor  Bet3^dning  for  Fru 
Paterson  fandt  Sted  nogle  Maaneder  efter,  at  hun 
var  flyttet  til  Genf:  Prinsesse  Pauline  Borghése 
indbød  sin  Svigerinde  til  at  besøge  sig  i  Rom 
og  til  at  medbringe  Sønnen. 

Hvor  smigret  hun  end  følte  sig  ved  paa 
denne  Maade  at  blive  anerkjendt  som  hørende 
til  Familien,  ventede  hun  dog  nogen  Tid,  inden 
hun  fulgte  Indbydelsen.  Hun  havde  skaffet  sig 
Oplysninger      med     Hensyn     til     Bonaparternes 

nuværende  Stilling.  Fra  sikker  Kilde  havde  hun 
erfaret,  at  de  Heste  af  dem  manglede  Penge, 
at  de  kun  forte  store  Ord,  at  de,  kort  sagt, 
var  saadanne  Folk,  der  lover  alt  muligt,  men 
intet  holder. 

Sluttelig  begav  hun  sig  dog  til  Rom  med 
sin  Son.  I  et  Brev  af  28de  November  1821 
fortæller  hun  sin  Fader  om  den  Modtagelse,  som 
hun  fik  der: 

«Kjære  Herre  (Dear  Sir!) 

Vi  har  nu  været  her  i  to  Uger.  Den  første 
Uge  var  jeg  ikke  rask  nok  til  at  kunne  besøge 
nogen. 

Prinsesse  Borghése  havde  fra  Florenz  faaet 
Efterretning  om,  at  jeg  var  paa  Yei  til  Rom. 
Hun  skrev  en  Billet  til  mig  for  at  sige  mig,  at 
hun  ønskede  at  se  mig  straks  ved  min  Ankomst; 
og  hun  lod  den  bære  rundt  i  alle  Byens  Hoteller. 
Men  man  fandt  mig  ikke;  thi  jeg  havde  leiet 
Værelser  i  et  Privathus. 

Endelig  fik  hun  min  Adresse  at  vide  gjen- 
nem  en  Amerikanerinde,  jeg  besvarede  hendes 
Billet  ved  at  forespørge,  til  hvilken  Tid  hendes 
Høihed  vilde  modtage  mig.  Hun  lod  mig  øie- 
blikkelig  afhente  ved  sin  Hofdame  og  i  sin  egen 

Silhuetter.  9 

Vogn;  og  siden  har  jeg  l)esøgt  hende  hver  eneste 
Dag  i  hendes  Slot. 

Jeg  har  ogsaa  aflagt  Visit  hos  Keiser-Mode- 
ren, der  havde  udtalt  Ønsket  om  at  se  mig. 
A.lle  har  været  yderst  elskværdige  mod  mig. 
Prinsesse  Borghése  har  foræret  mig  en  elegant 
Baldragt,  en  Silkekaabe  og  en  Hat.  Hun  har  op- 
klædt Bo  fra  Top  til  Taa,  lige  til  Uldtrøien;  og 
hun  har  lovet  at  give  ham  2000  Francs  aarlig, 
indtil  han  gifter  sig.  Naar  han  indtræder  i  Ægte- 
skab, vil  Pensionen  ophore;  men  hun  vil  da 
give  ham  en  Kapital  af  40  000  Francs. 

Hun  og  Madame  (Keiserens  Moder)  o^nsker 
at  han  skal  gifte  sig  med  Joseph  Bonapartes  yngste 
Datter,  der  nu  er  i  Amerika  Hvis  dette  Parti 
kommer  istand,  vil  Prinsessen  ogsaa  efterlade 
ham  noget  ved  sin  Dø^d.  Hun  har  skrevet  om 
dette  til  sin  Broder.  Og  hvis  Planen  behager 
Joseph,  saa  o^nsker  hun,  at  jeg  skal  bo  i  Rom 
for  at  holde  hende  med  Selskab.« 

Charlotte  var  Dverg  og  paafaldende  styg. 
Men  dette  vakte  ingen  Betænkelighed  hos  Elisa. 
Udsigten  til  at  blive  Svigermoder  til  en  ung 
Pige,  der,  sammenlignet  med  hende,  var  en  vir- 
kelig Prinsesse,  gjorde  Kjøbmandsdatteren  ganske 
svimmel.     Dog  blev   hun  ikke  svimmel,  før  hun 

gjennem  sine  Bankfor[)indelser  havde  forsikret 
sig  om,  at  Joseph  var  en  at  de  faa  inden  P^a- 
milien,  som  havde  Orden  i  sine  Pengealfærer,  og  at 
han  sandsynligvis  vilde  efterlade  sig  en  stor 
Formue. 

«En  Svigerinde  er  ens  naturlige  Fiende,)> 
siger  Ordsproget;  og  det  gode  Forhold  mellem 
Pauline  Borghése  og  Elisabeth  varede  heller 
ikke  længe.  Prinsessen  var  lunefuld  samt  altfor 
lidet  rundhaandet  ifølge  sin  Svigerindes  Mening, 
der  i  sin  Vrede  udbryder: 

«Hun  er  hverken  mere  eller  mindre  end  gal!» 
To  Maaneder  efter  at  have  afsendt  det  oven- 
for citerede  Brev,   skrev  hun  atter  til  sin  Fader: 

«Rom  den  30te  Januar  1822. 
Prinsessen  har  behandlet  Bo  akkurat,  som 
hun  har  behandlet  sine  andre  Nevøer  Hun 
lover  og  tager  sine  Løfter  tilbage.  Hun  gjør 
hver  Dag  et  nyt  Testamente.  Hun  har  ligget  i 
Strid  med  alle  mulige  Væsener  paa  denne  Jord. 
Og  hun  ender  naturligvis  med  at  efterlade  sine 
Penge  til  fremmede  Mennesker.  Alt,  hvad  der 
er  bleven  sagt  om  hende,  er  ikke  Halvparten  af, 
hvad  hun  fortjener,  at  der  skulde  siges.  Der 
findes    ikke    Arv    saa    stor,    at    Haabet    om    den 

skulde  kunne  bringe  folk  til  at  udholde  hendes 
Luner.  Hun  er  saa  ekstravagant,  at  det  er  umu- 
ligt at  lade  være  at  tro,  at  hun  er  vanvittig.» 

Da  Pauline  Borghése  døde,  efterlod  hun  i 
sit  Testamente  20  000  Francs  til  sin  Brodersøn  i 
Amerika.  Dette  afholdt  ikke  Svigerinden  fra  iro- 
nisk at  udtale:  «Hun  døde  i  sin  Ægtemands 
Palads,  og  hun  blev  begrædt  af  Prins  Borghése 
som  af  en  kjærlig  Ægtefælle. » 

Prins  og  Prinsesse  Borghése  havde  levet  ad- 
skilte; det  var  kun  ved  Letizias  Mellemkomst, 
at  Svigersønnen  havde  samtykket  i  paa  Døds- 
leiet  at  forsone  sig  med  sin  skjønne  og  letsin- 
dige Hustru. 

Stort  mere  naadig  end  mod  Pauline  viser 
Elisabeth  sig  ikke  i  sin  Udtryksmaade  om  de  øv- 
rige af  sin  Mands  Slægtninge,  med  hvem  hun 
nu  gjorde  Bekjendtskab.  Svigermoderen  er  den, 
som  hun  behandler  mest  hensynsfuldt.  Ganske 
vist  finder  den  pengegriske  Amerikanerinde,  at 
Fru  Letizia  er  en  gjerrig  gammel  Dame.  Men 
hun  giver  —  siger  hun  —  ialfald  ingen  tomme 
Løfter,  saaledes  som  Datteren. 

Først  ved  hendes  Død,  da  Elisabeth  erfarede, 
at  hendes  «Bo))  ikke  var  nævnt  i  Bedstemoderens 
Testamente,  brød   hendes  Harme  ogsaa  løs  mod 

den  agtværdige  Keiser-Moder;  hun  erklærede,  at 
Madame  Mere  havde  været  et  slet  Eksempel  for 
sin  Sønnesøn.  «Hvordan,))  raabte  hun,  «kan  Bo 
undlade  at  føle  sin  Tro  paa  Dyden  vakle,  naar 
han  faar  at  vide,  at  denne  Bedstemoder,  der 
syntes  at  elske  ham  saa  hoit,  ikke  har  efterladt 
ham  en  Skilling?« 

Alting  tyder  imidlertid  paa,  at  Fru  Letizia 
virkelig  har  følt  sig  særlig  tiltalt  af  sin  Sønne- 
søn fra  Amerika,  hvis  solide  Egenskaber  stemte 
vel  overens  med  den  gamle  Korsikanerindes 
Karakter.  Hun  ivrede  for  at  istandbringe  den 
ovenomtalte  Forbindelse  mellem  den  unge  Mand 
og  hendes  Yndlingsbarnebarn,  Prinsesse  Charlotte. 

Nedenstaaende  Brev  fra  Madame  til  Joseph 
Bonaparte  viser,  at  den  unge  Piges  F'ader  ikke 
heller  stillede  sig  uvillig  ligeoverfor  dette  Ægteskab: 

«Min  meget  kjære  Søn! 
Du  vil  nu  have  trykket  Charlotte  til  dit 
Hjerte;  og  hun  vil  være  til  stor  Trøst  for  dig"^'). 
Du  gjør  Ret,  idet  du  beslutter  dig  til  at  forene 
hende  med  Jérome's  Søn.  Denne  unge  Mand 
har  nu  været  her  i  to  Maaneder.    Jeg  er  aldeles 


*)    Medens    Exkongen    Joseph    o])holdt    sig    i    Amerika, 
var  hans  Hustru  og  Born  vedbh vende  i  Europa. 

indtaget  i  ham.  Det  er  umuligt  i  hans  Alder  at 
have  en  mere  sikker  Fremtræden  og  mere  P'or- 
sland;  Charlotte  vil  visselig  blive  lykkelig.  Du 
finder  vedlagt  Breve  fra  hans  Fader  og  fra 
Catharine'^'j,  der  beviser  dig,  at  de  ø^nsker  denne 
Forbindelse.  Baade  jeg  og  Pauline  skrev  til  dig 
den  5te  December  og  meddelte,  at  hun  (Pauline 
Borghése)  lover  300  000  Francs  ved  sin  Dj&d, 
hvis  Partiet  kommer  istand.  Dersom  du  altsaa 
er  enig  med  os,  saa  behø^ver  du  kun  at  skrive 
til  ham,  forat  han  øieblikkelig  kan  begive  sig 
til  Amerika. 

Addio,  caro  figlio,  sono  la 

Vostra  devotissima 

Madre.« 

Ludvig  Bonaparte,  den  tidligere  Konge  af 
Holland,  interesserede  sig  ligeledes  for  denne 
Ægteskabsplan. 

Hvad  den  hovedsagelig  interesserede  angaai 
—  «Bo»,  der  kun  var  seksten  Aar  gammel,  da 
disse  Planer  blev  lagte  —  saa  havde  han  sine 
Grunde  for  at  lade  de  andre  gjøre,  som  de  vilde. 
«Jeg     haaber,))     skrev    han    til    sin    Bedstefader 


*)  Jéromes  anden  Hustru. 

Paterson,  «at  dette  Ægteskab  kan  finde  Sted,  for- 
di jeg  da  straks  kan  vende  tilbage  til  Amerika 
og  tilbringe  Resten  af  mine  Dage  mellem  mine 
Slægtninge  og  Venner. » 

Bo  havde  ikke  seet  sin  Kusine  Charlotte. 
Familien  Bonaparte  var  af  den  Anskuelse,  at  han 
nu  burde  indskibe  sig  til  Amerika  for  at  besøge 
sin   Onkel   Joseph,   som  han   heller  ikke  kjendte. 

Hans  Moder  havde  ikke  Kraft  til  at  rive  sig 
løs  fra  Europas  Glæder  for  at  følge  ham  Han 
reiste  derfor  alene.  Det  var  en  stor  strategisk 
Feil  fra  Fru  Bonaparte-Patersons  Side.  Overladt 
til  hendes  Families  spidsborgerlige  Indflydelse 
blev  Bo  snart  afkjølet  med  Hensyn  til  Ægte- 
skabsplanen. Saasnart  han  fik  se  den  lille  Prin- 
sesse, som  man  havde  bestemt  for  ham,  besluttede 
han  at  opponere  mod  Forbindelsen.  Han  med- 
delte dette  imidlertid  ikke  til  sin  Moder,  som 
blev  ved  at  skrive  Anbefaling  paa  Anbefaling  for 
Partiet,  efterat  Sønnen  i  sit  stille  Sind  var  kommet 
paa  det  rene  med,  at  ingen  menneskelig  Magt 
skulde  formaa  ham  til  at  tilbyde  Charlotte  sin 
Haand  og  sit  Hjerte. 

Prinsessen  vilde  forøvrigt  heller  ikke  ægte 
den  amerikanske  Fætter.  Hun  var  en  talentfuld 
Malerinde  og  havde   forelsket    sig  i  en  bekjendt 

schweizisk  Kunstner,  der  gav  hende  Undervisning 
i  Tegning  og  Malning.  Flere  Aar  senere  giftede 
hun  sig  med  Napoleon  III's  ældre  Broder,  der 
blev  dræbt  under  Italienernes  Frihedskamp  1831. 
Den  feilslagne  Ægteskabsplan,  som  hun  til- 
skrev Charlottes  Luner,  forvandlede  med  komisk 
Hurtighed  Fru  Paterson-Bonapartes  Mening  om 
det  o^nskelige  i  en  Forbindelse  med  hendes 
Mands  Familie.  Familien  Survilliers  (Joseph 
Bonaparte)  burde  hænges,  syntes  hun  nu.  Hun 
opdagede  pludselig,  at  den  lille  forvoksede  Prin- 
sesse, som  hun  saa  inderligt  havde  j&nsket  at  faa 
til  Svigerdatter,  var  en  afskyelig  Skabning,  en 
Xantippe,  samt  at  hendes  Fader  var  et  svagt 
Voks.  Da  hun  nogle  Aar  senere  for  anden  Gang 
havde  faaet  sin  So-n  over  til  Europa,  skrev  hun 
følgende  Brev  fra  Florenz  til  den  gamle  Paterson: 

«6te  Oktober  1826. 

Kjære  Herre! 

Vi  kom  hid  for  tre  Uger  siden  ...  \^i  har 
truffet  Charlotte  gift  med  en  anden  Fætter,  som 
hun  ved  sin  Udholdenhed  bogstavelig  talt  har 
tvunget  til  Ægteskab.  Det  siges,  at  den  unge 
Gut  ikke  viste  liden  Modbydelighed  mod  at  forene 

sig  med  dette  afskyelige  lille  Kreatur;  og  jeg  har 
opdaget,  at  hendes  Medgift,  der  skulde  have  be- 
løbet sig  til  tre  og  en  halv  Million,  ikke  er 
bleven  udbetalt.  Jeg  tvivler  paa,  at  den  nogen- 
sinde vil  blive  det!  Parret  bor  i  Nærheden  af 
Florenz  sammen  med  hans  Fader  (Ludvig  Bona- 
parte); man  paastaar,  at  hun  er  slem  som  en 
Drage.  Jeg  havde  været  saa  forsigtig  at  give  en 
af  mine  Venner,  der  er  ansat  hos  Rothschild,  det 
Hverv  nøiagtig  at  undersøge  alle  Enkeltheder 
med  Hensyn  til  Joseph's  Formue.  Jeg  vidste  nem- 
lig, at  dersom  Charlotte  ikke  kunde  opnaa  at 
fange  sin  nuværende  Mand,  saa  var  det  hendes 
Mening  alligevel  at  tage  Bo;  og  jeg  var  bestemt 
paa,  at  hun  allermindst  maatte  faa  udbetalt  en 
Million  i  Kontanter. 

Det  er  ikke  min  Sag  at  lade  mig  nøie 
med  Løfter  og  Forhaabninger,  naar  jeg  lægger 
mine  Planer.  Men  som  sagt:  da  jeg  kom  hid, 
fandt  jeg  hende  gift.  Min  \'en  har  skrevet  til 
mig;  efter  de  mest  nøiagtige  Undersøgelser  er- 
klærer han,  at  man  i  høi  Grad  har  overdrevet 
Josephs  Formue.  Ganske  vist  har  han  i  Frank- 
rige en  Eiendom,  der  er  værd  to  Millioner  Men 
den  er  bleven  beheftet  med  et  Hypotheklaan  paa 
800  000  Francs  for  at  betale  hans  ældste  Datters 

Medgift.  Han  har  ogsaa  en  Eiendom  i  Schweiz, 
værdsat  til  500  000  Francs,  men  som  ligesaalidt 
finder  nogen  Kjø-ber,  som  den  i  Frankrige.  Uden- 
for disse  to  Eiendomme  har  han  intet  i  Europa. 
Han  skriver  uafladelig  til  sin  Hustru  om.  at  hun 
skal  søge  at  sælge  Godserne,  samt  om,  at  hun 
maa  sende  ham  Penge  Han  er  ikke  rundhaandet; 
men  han  bortødsler  umaadelige  Summer,  fordi 
han  ikke  forstaar  sig  paa  Økonomi.  Hans  Hustru 
er  sparsommelig;  men  hun  maa  ogsaa  leve."^) 
Skjøndt  hun  er  ordentlig  i  Pengesager,  bruger 
hun  ikke  mindre  end  35  000  Francs  hvert  Aar. 
De  to  Døtre  er  altsaa  nu  gifte  Den  Ældstes 
Medgift  blev  overgivet  til  Ægtemandens  Fader 
(Lucien  Bonaparte),  der  som  Sikkerhed  havde 
givet  Pant  i  sin  Eiendom.  Men  man  har  senere 
opdaget,  at  der  allerede  var  optaget  et  Hypothek- 
laan  paa  denne.  Han  har  altsaa  narret  fra  dem 
hele  Summen,  og  han  vil  ikke  engang  betale 
Renterne.  Sønnen  og  Svigerdatteren  er  henviste 
til  at  leve  af  det,  som  Joseph  giver  dem. 

Miss  Charlotte  har  givet  Bevis  paa  god  For- 


*)  Joseph  var  gift  med  Julie,  født  Clary,  Dronning 
Desiderias  kloge  og  elskværdige  Søster,  men  om 
hvem  Datiden  sagde,  at  hun  var  ligesaa  styg,  som 
Søsteren  (Desideria)  var  sniuk- 

stand,  idet  hun  fiskede  til  sig  en  Mand,  og  hvad 
mere  er,  en  Mand,  som  vil  faa  en  smuk  P'ormue. 
Hun  ønskede  at  have  Bo  i  Reserve  for  det  Til- 
fælde, at  hun  ikke  kunde  (inde  én,  der  var  rigere. 
Men  hun  skulde  saamen  ikke  have  faaet  Anledning 
til  at  kaste  Slyngen  om  hans  Hals,  saaledes  som 
hun  har  gjort  med  den  anden.  Jeg  er  altfor  slu 
til  at  lade  min  Søn  fange  uden  kontante  Penge 
eller  Garantier. 

Medlemmerne  af  denne  besynderlige  Slægt 
er  uafladelig  beskjæftigede  med  at  bedrage  hver- 
andre. De  gjør  det  gamle  Ord  tilskamme,  «at 
Tyve  ikke  stjæler  indbyrdes. »  Jeg  er  ikke  mis- 
fornøiet  over,  at  det  lille  Monstrum  nu  er  gift; 
thi  jeg  indser,  at  hendes  Mangel  paa  Formue 
vilde  have  været  en  uovervindelig  Hindring  for 
hendes  Ægteskab  med  Bo.  Hendes  Svigerfader 
likte  ikke  Forbindelsen,  skjønt  han  ligesaalidt 
som  den  øvrige  Familie  har  havt  Dømmekraft 
nok  til  at  opdage,  at  hun  ikke  er  saa  rig,  som 
man  formodede.  Charlotte  har  vist  en  Beregning, 
som  er  langt  forud  for  hendes  Alder,  og  hun 
gaar  for  at  være  meget  intelligent. 

Bo  er  for  Tiden  hos  sin  Fader,  der  har 
presset  ud  af  sin  gamle  Moder  næsten  alt,  hvad 
hun    eier.      Man    paastaar,    at    efterat    han    har 

beg\mdt  at  bo  hos  hende,  har  hun  givet  ham 
alt,  endog  sine  Smykker.  De  andre  Børn  er 
naturligvis  rasende  over,  at  hun  giver  det  hele 
til  den  uværdigste  af  Familien.  Nu,  da  jeg 
hører,  at  den  gjerrige  Madame  lader  sig  presse 
for  Penge,  skal  intet  forundre  mig  mere  i  denne 
Verden.)) 

For  en  aandfuld  Dame  var  dette  et  taabeligt 
Brev.  Man  bør  bedre  forstaa  at  skjule  sin  Ær- 
grelse! Den  Bitterhed,  der  lyser  frem  af  oven- 
staaende  Skrivelse,  beviser  hendes  uhyre  Skuffelse, 
Brevet  vrimler  desuden  af  Feiltagelser.  Navnlig 
tog  hun  Feil,  naar  hun  troede,  at  Madame 
Letizia  gav  sine  sidste  Hjælpemidler  til  Jérome: 
Keiser-Moderen  efterlod  flere  Millioner  ved  sin  Død. 

Ovenfor  har  jeg  paavist,  at  Elisabeth  meget 
tidlig  havde  gjennemskuet  sin  Mands  Upaalide- 
lighed.  En  af  de  Ting,  som  hun  foragtede  mest 
hos  ham,  var  hans  overordentlige  Ødselhed,  der 
ingenlunde  aftog  efter  Keiserdømmets  Fald. 
Hvis  man  kan  tro  hans  første  Hustru,  saa  an- 
vendte han  alle  Slags  Løgne  og  List  for  at 
skaffe  sig  Penge ;  og  han  skammede  sig  end  ikke 
ved  at  modtage  en  aarlig  Pension  af  Napoleons 
Fiende,  Keiseren  af  Rusland. 

Ikke     destomindre    plagede    Elisabeth     ham 

uafladelig   med    Hentydninger    til,    at  han   burde 
betale  Sønnens  Opdragelse. 

«Jeg  har  modtaget  et  Brev  fra  hans  Fader, » 
skriver  hun  1821  med  Hensyn  til  Bo.  «Han 
underretter  mig  om,  at  han  ikke  engang  har  til- 
strækkelige Midler  til  at  sørge  for  sin  nuværende 
Familie,  og  at  hans  Børn  af  andet  Ægteskab  vil 
blive  opdragne  paa  hans  Moders  Bekostning. 
Han  tilføier,  at  jeg  burde  kjende  hans  Karakter 
tilstrækkelig  til  at  vide,  at  han  aldrig  har  tænkt 
paa  at  skrabe  Penge  sammen,  samt  at  den  Smule, 
som  han  havde  lagt  tilside,  er  bleven  stjaalet  fra 
ham.  Jeg  tror,  at  han  ikke  har  et  saa  ondt 
Hjerte,  som  man  almindelig  mener,  og  at  en  stor 
Del  af  hans  Feil  og  hans  daarlige  Opførsel 
skriver  sig  fra  Ekstravagancer.« 

Disse  sidste  Linier  er  de  eneste  velvillige 
Udtalelser,  der  forefindes  om  hendes  Mand  i  hele 
hendes  Korrespondance. 

Sædvanligvis  taler  hans  amerikanske  Hustru 
uafladelig  om  hans  Feil,  om  hans  Karakterløshed 
og  onde  Hjerte. 

« Prinsesse  Borghése  afskyr  sin  Broder  Jérome 
og  Dronningen  af  Westfalen,  der  begge  har  op- 
ført sig  paa  den  mest  kjærlighedsløse  Maade 
efter  Keiserens  Tronfrasigelse,*  heder  det  i  et  af 

hendes  Breve.  «De  synes  at  ville  ryste  Familien 
af   sig  og  har  ophort  al  Brevveksling  med  den.» 

Uafladelig  presset  af  sin  første  Hustru  lod 
Jérome  sig  omsider  fravriste  en  aarlig  Pension  af 
6000  Francs  til  Sønnen.  Han  traadte  i  Brev- 
veksling med  Bo,  som  han  aldrig  havde  seet. 
1826  syntes  Elisabeth  omsider,  at  det  kunde 
være  paa  Tide  at  skaffe  Fader  og  Søn  den 
Glæde  at  gjøre  Bekjendtskab  med  hinanden. 
Til  dette  Øiemed  sendte  hun,  som  vi  allerede 
har  seet.  Bud  efter  «Bo»,  der  efter  det  mislykkede 
Ægteskabsprojekt  havde  tilbragt  fem  Aar  hos  sin 
Bedstefader  i  Amerika. 

Jérome  modtog  Underretningen  om  sin  ældste 
Søns  snarlige  Ankomst  med  blandede  Følelser. 
Han  frygtede  alt,  hvad  der  i  mindste  Maade 
kunde  bidrage  til  hans  Unaade  ved  Hofferne  i 
Rusland  og  Wiirtemberg. 

Hans  Moder,  der,  som  omtalt,  ved  hans 
første  Besøg  havde  interesseret  sig  for  sin  ameri- 
kanske Sønnesøn,  ønskede  derimod,  at  han  skulde 
komme. 

«Jeg  taler  ofte  om  dig  med  min  Moder, » 
skriver  Exkongen  af  Westfalen  til  ham;  «og  det 
er  efter  at  have  raadført  mig  med  hende,  at  jeg 
sender    dig   denne   Indbydelse,   der,   som   du  vel 

kan   tænke   dig,  er  skrevet  med  min  udmærkede 
Hustrus  Vidende.)) 

Saasnart  Bo  kom  til  Italien,  meldte  han  sit 
forestaaende  Besø^g  hos  Madame  Letizia  Hun 
svarede  ham  øieblikkelig: 

«Rom,  den  30te  Septr.   1826 

Min  kjære  Søn! 

Jeg  har  idag  modtaget  dit  Brev  af  24de  Sep- 
tember. Til  min  Glæde  ser  jeg  af  samme,  at  du 
er  frisk  og  rask;  og  jeg  takker  dig  for  de  gode 
Efterretninger,  som  du  bringer  mig  fra  Joseph. 
Din  Fader  er  her;  han  reiser  om  nogle  Dage  til 
Sienna,  hvor  du  vil  træffe  ham.  Jeg  raader  dig 
til  at  rette  dig  efter  hans  Meninger ;  de  er  over- 
ensstemmende med  min  Maade  at  betragte  din 
Stilling  paa. 

Adjø,  min  kjære  Søn!  Jeg  omfavner  dig  og 
beder  dig  at  tro  paa  min  vedvarende  Hen- 
givenhed. 

Din  meget  hengivne  Bedstemoder 

Madame.» 

Ogsaa  denne  Gang  fik  han  den  bedste  Mod- 
tagelse   af    alle    Medlemmer    af   Familien,    deri 

indbefattel  lians  Faders  anden  Hustru.  Den 
unge  Amerikaner  tilbragte  Vinteren  i  Jéromes 
Hus,  uden  at  hans  Nærværelse  vakte  Spor  af 
diplomatiske  Forviklinger.  Han  skriver  til  Bedste- 
fader Paterson: 

>/Rom  7de  Januar  1827, 

Min  kjære  Bedstefader! 

Tre  Maaneder  har  jeg  nu  tilbragt  hos  min 
Fader,  to  Maaneder  paa  Landet  og  en  Maaned 
i  Rom.  Han  vedbliver  at  være  meget  god  mod 
mig ;  men  jeg  ser  ikke  Tegn  til,  at  han  agter  at 
gjøre  det  ringeste  for  mig. 

I  den  Tid,  jeg  har  været  her,  har  jeg  seet 
næsten  hele  min  Familie.  Min  Bedstemoder  har 
ikke  forandret  sig  sjælelig;  men  hendes  Legeme 
ser  aldeles  udslidt  ud.  Hun  har  mistet  sin  Appe- 
tit, er  meget  svag  og  ligger  næsten  altid  tilsengs. 
Dog  har  hun  bevaret  hele  sin  Aandsklarhed. 
Hun  er  særdeles  elskværdig  mod  mig;  jeg  er 
imidlertid  bange  for,  at  heller  ikke  hun  tænker 
paa  at  gjare  noget  for  mig.  Sandt  at  sige  ser 
jeg  ingen  Udsigt  til  nogensinde  at  faa  det  mindste 
af  min  Faders  Familie.  Alle  synes  at  have  Lyst 
til  at  kaste  Penge  bort.     Ingen  synes  at  have  Lyst 

til  at  spare  med  Undtagelse  af  min  Bedstemoder. 
Men  hvad  hun  lægger  tilside,  kan  ikke  være  til- 
strækkeligt til,  hvad  hendes  Børn  trænger. 

Min  Fader  ønsker  at  beholde  mig  hos  sig. 
Men  jeg  kan  ikke  et  Oieblik  tænke  paa  at  slaa 
mig  ned  udenfor  Amerika.  Jeg  er  altfor  vant  til 
dets  Regjeringsform,  dets  Skikke  og  Sæder  til  at 
synes  om  de  europæiske  Forhold.  Det  vilde 
imidlertid  være  behagelig:  og  fordelagtigt  for  mig 
at  tilbringe  hele  dette  Aar  i  Europa. 

Mama  er  endnu  i  Fiorenz,  hvor  hun  er  meget 
søgt  og  morer  sig  meget. 

Jérome  Napoleon  Bonaparte. » 

Familien  Bonaparte  satte  sig  atter  i  Be- 
vægelse for  at  faa  et  Giftermaal  istand  for  Ame- 
rikaneren. De  underhandlede  med  Fru  Paterson- 
Bonaparte  om  en  ægteskabelig  Forbindelse  med 
en  af  Elisa  Bacchiochi's  (Napoleons  ældste 
Søsters)  Døtre.  Men  Moderen  viste  denne  Gang 
ingen  Iver  og  havde  ingen  Tillid  til,  at  Planen 
skulde  lykkes.  At  hendes  første  Bestræbelser 
var  strandede,  havde  vakt  hendes  Uvilje  mod,  at 
Sønnen  overhovedet  skulde  indgiftes  i  sin  Pladers 
Familie;  og  hun  søgte  at  overbevise  ham  om,  at 

Silhuetter.  10 

en  Hustru  og  Børn  kun  vilde  blive  ham  til  Plage 
og  Besvær. 

Bo  vendte  tilbage  til  Amerika. 

Hans  Moder  begik  for  anden  Gang  den 
Uklogskab  at  lade  ham  reise  alene.  Hun  op- 
holdt sig  vedblivende  i  Florenz,  var  i  Selskab 
hele  Dagen  og  Halvparten  af  Natten,  blev  be- 
handlet med  Udmærkelse  af  Diplomatiet  og 
Adelen  og  var  en  Gang  hver  Uge  indbuden  til 
Hoffet. 

Hun  og  hendes  tidligere  Ægtefælle  nærede 
gjensidig  et  lige  levende  Ønske  om  ikke  at 
mødes.  Tilfældet  førte  dem  imidlertid  sammen  i 
de  berømte  Pitti-Gallerier,  medens  Jérome  og  hans 
anden  Hustru  opholdt  sig  i  Toscana.  Elisabeth 
stod  fordybet  i  Beskuelsen  af  et  Maleri,  da  hun 
hørte  en  bekjendt  Stemme  bag  sig.  Hun  vendte 
sig,  slog  sit  Slør  tilside  og  stod  der  i  sin  endnu 
altid  straalende  Skjønhed.  Exkongen  af  West- 
falen  skjalv  over  hele  Legemet,  da  han  efter  saa 
mange  Aars  Forløb  pludselig  stod  Ansigt  til 
Ansigt  med  sin  Ungdoms  Kjærlighed. 

«Det  er  min  Hustru  fra  Amerika,«  hviskede 
han  til  Catharine;    «kom,  lad  os  gaa!»    — 

Fru  Paterson-Bonaparte  var  paa  Vei  til  at 
miste    Forstanden    af   Ærgrelse,    da  hun   to   Aar 

efter  Sønnens  Tilbagevenden  til  Amerika  erfarede, 
at  han  uden  at  spørge  hende  til  Raads  havde 
forlovet  sig  med  en  amerikansk  Dame,  som  bar 
det  plebeiiske  Navn  Susanna  Williams  Hun 
skriver  i  Anledning  heraf  i  September  Maaned 
1829  til  sin  Fader: 

»Napoleons  Brodersøn  har  ikke  sin  Lige  i 
Amerika.  Han  vilde  have  kunnet  gjøre  et  stor- 
artet Parti  i  England,  hvor  man  ved,  hvad  hans 
Navn  er  værd.  Dersom  han  ikke  var  myndig, 
vilde  jeg  reise  til  Amerika;  jeg  vilde  ved  Lovens 
Magt  forhindre  eller  annullere  dette  Ægteskab. 
Jeg  for  min  Part  har  mindst  tvve  Gange  kunnet 
gjøre  et  bedre  Giftcrmaal  end  det,  som  man 
foreslaar  ham;  men  jeg  har  aldrig  glemt,  at  jeg 
i  sin  Tid  havde  den  Ære  at  indgaa  et  Ægteskab, 
som  har  umuliggjort  for  mig  enhver  P'orbindelse 
med  et  ukjendt  Navn.  Fattigdom,  Ensomhed  og 
Forladthed,  tre  Ting.  som  jeg  hader,  har  været 
min  Skjæbne  til  forskjellige  Tider  af  mit  Liv. 
Men  jeg  har  alligevel  ikke  været  svag;  jeg  er 
ikke  stegen  ned  i  en  lav  Mesalliance.  Jeg  kan 
ikke,  og  jeg  vil  ikke  give  mit  Samtykke  til,  at 
Jérome  gifter  sig  med  en  amerikansk  Miss!« 

Elisabeth    syntes  ganske    at    have    glemt,   at 

hun  i  sin  Ungdom  havde  gjort  det  samme,  som 
Sjø^nnen  nu  vilde  gjøre,  ja,  at  hendes  Handle- 
maade  egentlig  havde  været  værre;  thi  Bo  støt- 
tedes i  sit  \'alg  af  sin  Moders  Familie,  medens 
hun  havde  havt  hele  Verden  imod  sig,  da  hun 
egtede  Jérome  Bonaparte.  Hun  skiftede  Briller, 
naar  hun  iagttog  sin  egen  Handlemaade,  og  naar 
hun  betragtede  Se^nnens:  Keiser  Napoleon  havde 
—  saa  syntes  hun  —  vist  sig  uklog  og  som  en 
Tyran,  da  han  modsatte  sig,  at  hans  Broder  ind- 
gik en  Forbindelse  under  sin  Rang;  hun  selv 
troede  at  give  Bevis  baade  paa  Forstand  og 
Hjerte  ved  at  søge  at  frelse  sin  Søn  fra  et  Ægte- 
skab, som  hun  fandt  upassende. 

I  et  senere  Brev  til  sin  Fader  erklærede  hun, 
at  hvis  dette  Giftermaal  fandt  Sted,  var  det 
hendes  Hensigt  aldrig  mere  at  gjense  Baltimore. 
Hun  sluttede  saaledes: 

«Det  er  naturligt,  at  jeg  foretrækker  at  for- 
blive mellem  fremmede  Mennesker,  naar  min  egen 
Familie  bryder  sig  saa  lidet  om  mig.  Her  be- 
tragter man  mig  som  en  forstandig  Person,  der 
forstaar  at  optræde  Over  hos  eder  betragter 
man  mig  som  en  gammel  halvgal  Kjærring,  der 
ikke  er  god  til  andet  end  til  at  trække  en  Synaal 
op  og  ned    og   til    at  fremsige  Bønner.     Jeg  har 

sikkert  overalt  i  Verden  været  mere  agtet  og 
mere  beundret  end  i  min  Familie.  Fremmede 
kommer  til  mig  for  at  soge  Raad  med  Hensyn 
til  deres  Anliggender;  og  mine  Slægtninge  tror, 
at  jeg  ikke  engang  er  istand  til  at  besørge  mine 
egne  Affærer.« 

Den  9de  November  1829  feirede  den  unge 
Bonaparte,  trods  Moderens  Bønner  og  Trusler, 
sit  Bryllup  med  Miss  Williams,  den  overordentlig 
rige  Grundeier  Benjamin  Williams  fra  Roxbury's 
eneste  Datter  og  Arving. 

Familien  Bonaparte  sendte  ham  varme  Lyk- 
ønskninger i  Anledning  af  hans  Giftermaal.  Ex- 
kongen  af  Westfalen  var  synlig  lettet  ved  denne 
Ægteskabsbeslutning,  der  fjernede  hans  ameri- 
kanske Søn  fra  Europa  I  et  Brev  af  1ste  De- 
cember 1829  heder  det  bl.  a.: 

«Din  Lykke,  mit  kjærc  Barn,  afhænger  fra 
nu  af  kun  af  dig  selv.« 

Hans  første  Hustrus  Forae^t  for  ham  blev  om 
muligt  endnu  meget  større,  da  det  gik  op  for  hende, 
hvor  glad  han  var  over,  at  deres  Søn  fra  nu  af 
blev  lænket  til  Amerika.  I  lun  følte  sig  grusomt 
fornærmet  baade  af  ham  og  af  sit  Barn;  og  hun 
besluttede  definitivt  at  opslaa  sin  Bopæl  i  Europa. 

Tiden  mihhiedc  dog  ogsaa  dctlc  Snar.     Miss 

Williams  viste  sig  at  være  rigere,  end  hendes 
Svigermoder  havde  troet;  og  denne  fandt  det  slut- 
telig fornuftigst  at  trække  den  stø^rst  mulige  P'or- 
del  ud  af  den  Situation,  som  alligevel  ikke  kunde 
ændres  Hun  begyndte  at  skrive  til  sin  Fader  i 
en  noget  mildere  Tone  og  bad  om  Undskyldning 
for  sine  foregaaende  Breve.  Hun  se^gte  at  for- 
klare den  gamle  Kjøbmand,  at  det  med  hendes 
Lidenskab  for  den  store  Verden  og  hendes  Afsky 
for  Familielivet  i  Sandhed  faldt  haardt  at  have  et 
eneste  Barn,  der  elskede  Byen  Baltimore  høiere 
end  noget  andet  Sted.     Hun  tilføiede: 

«Da  jeg  i  en  Periode  af  mit  Liv  troede,  at 
Skjæbnen  havde  bestemt  mig  til  at  forblive  i 
Baltimore,  vilde  jeg  have  dræbt  mig  selv,  dersom 
jeg  ikke  havde  været  for  feig  dertil. » 

Et  er  sikkert:  Elisabeth  Paterson-Bonaparte 
maa  have  lidt  meget  i  denne  By.  Nogle  Ud- 
talelser i  hendes  Breve  lader  ane,  at  Folk  ikke 
havde  været  gode  mod  hende  der,  og  at  der 
mellem  hendes  Klager  fandtes  berettigede  Klage- 
grunde. I  en  Skrivelse  til  Faderen  af  Ilte  No- 
vember 1829  heder  det: 

«Da  jeg  efter  at  være  bleven  forladt  af  min 
Ægtefælle  for  fire  og  tyve  Aar  siden  vendte  til- 
bage    til     min     Familie,     var     der     forskjellige 

Medlemmer  inden  samme,  som  behandlede  mig 
paa  den  grusomste  og  mest  brutale  Maade.  De 
kan  ikke  mene,  at  jeg  skulde  have  glemt  dette. 
Jeg  har  levet  uden  at  forlange  noget  af  min 
Familie.  Jeg  skylder  den  absolut  intet.  Og  jeg 
havde  den  fuldstændige  Ret  til  at  slaa  mig  ned  i 
et  fremmed  Land.  Min  Broder  Edward  er  en  af 
de  faa  blandt  mine  Nærmeste,  som  ikke  fornær- 
mede mig,  og  som  ikke  behandlede  mig  daarligt 
for  fire  og  tyve  Aar  siden,  dengang  I  alle  burde 
have  beskyttet  mig. 

Jeg  er  virkelig  forbauset  over,  at  en  Mand 
med  Deres  Forstand  har  villet  dadle  mig,  fordi 
jeg  forlod  en  P'amilie,  hvor  jeg  hverken  var 
agtet  eller  elsket.  Jeg  forundrer  mig  endnu  mere 
over,  at  De  har  skrevet  dette  til  mig,  fordi  det 
tvinger  mig  til  at  sige  Dem,  at  jeg  betragter  mig 
som  meget  uretfærdigt  og  ilde  behandlet  af  ad- 
skillige Personer  inden  min  Slægt.  Min  Mening 
er,  at  dette  er  en  Sag,  hvori  der  aldrig  burde 
have  været  rippet  op  mellem  os. 

Jeg  er  fuldstændig  overbevist  om ,  at  De 
fandt,  at  jeg  gjorde  ret,  da  jeg  drog  bort,  og  at 
De  var  henrykt  over  min  Afreise.  Jeg  har 
handlet  meget  ædelmodigt  ved  ikke  at  fortælle 
Verden  om  den  Maade,  paa  hvilken  min  Familie 

har  opført  sig  mod  mig.  Jeg  taler  med  Agtelse 
om  eder  alle;  og  jeg  vil  efterlade  min  Formue 
til  mine  egne.  Men  De  kan  umulig  tro,  at  jeg 
er  idiotisk  nok  til  at  indbilde  mig,  at  man  har 
været  god  mod  mig,  eller  at  man  bekymrer  sig 
i  mindste  Maade  om  min  Lykke!)) 

Hun  vedfmer  i  samme  Skrivelse  følgende 
Udtalelser  om  sin  Sjø^n  og  om  Familien  Bonaparte; 

«Jeg  vilde,  at  Bo  skulde  spille  en  Rolle  i 
Verden,  og  at  han  skulde  leve  mellem  Stormænd. 
Han  har  hverken  Ærgjerrighed  eller  Fremtræden; 
og  alt  det  Besvær,  som  jeg  har  gjort  mig  for  at 
puffe  ham  frem,  har  været  spildt  Umage 

De  har  Aand  nok  til  at  se,  at  han  mangler 
næsten  alle  Egenskaber,  der  sætter  en  Mand 
istand  til  at  glimre.  Jeg  saa  det  ogsaa.  Men 
min  Kjærlighed  til  ham  bragte  mig  til  at  kjæmpe 
mod  min  Overbevisning  og  mod  hans  prosaiske 
Natur.  Jeg  har  gjennem  Aar  arbeidet  paa  at 
gjøre  ham  til  en  fremragende  Mand  og  paa  at 
indgyde  ham  Følelser,  værdige  Brodersønnen  af 
det  største  Geni,  der  nogensinde  har  levet. 

Denne  Mand  har  efterladt  sin  FamiHe  et 
stort  Navn.  Hans  Geni,  hans  Ærgjerrighed,  hans 
Energi  er  begravet  med  ham ;  ikke  en  Gnist  der- 
af er  faldt  paa  hans  Familie.     Det  er  en  elendig 

Slægt  uden  Aand  og  uden  Ærgjerrighed,  kun 
skikket  til  en  tusmørk,  dyrisk  Tilværelse:  til  at 
spise,  føde  Børn  og  gaa  i  Forraadnelse.» 

*  * 

Vi  har  ovenfor  seet  Elisabeth  Paterson  som 
den  fornærmede  Hustru  og  som  den  skuffede 
Moder.  Det  staar  tilbage  for  os  at  betragte  hende 
som  Verdensdame  og  at  beklage  hende  midt  i 
de  Triumfer  og  den  Beundring,  som  hendes 
Skjønhed  vakte. 

Hun  havde  neppe  stillet  sin  Længsel  efter 
Selskabslivet,  før  hun  følte  dets  Tomhed.  I  Bre- 
vene til  den  gamle  Paterson  fremstiller  hun  det, 
som  om  hun  fører  et  henrivende  Liv,  som  om 
hun  fra  Morgen  til  Aften  beruser  sig  i  de  mest 
udsøgte  Fornøielser;  og  hun  vogter  sig  for  at 
lade  undslippe  en  eneste  Klage.  Men  i  Breve  til 
to  -  tre  intime  Veninder  faar  man  se  ned  i  Dybet 
af  hendes  Sjæl. 

Her  er  det  uforanderlige  Omkvæd:  «Jeg 
kjeder  mig!»  Hvad  enten  hun  er  i  Paris  eller 
i  det  afskylige  Baltimore  —  hun  kjeder  sig  over- 
alt! Hun  kjeder  sig  midt  i  de  Fester,  hvis  Dron- 
ning hun  er,  midt  i  den  Hyldest,  som  vises  hende 
af  Fyrster  og  af  berømte  Mænd.     Under  sit  Op- 

hold  i  Genf,  som  hun  udmaler  for  sin  Fader  som 
henrivende,  kjeder  hun  sig  indtil  Fortvivlelse; 
hun  bønfalder  sin  Veninde  Lady  Morgan  om  at 
sige  hende  et  Middel  til  at  dræbe  Tiden. 

«De  er  den  eneste,  som  forstaar  mig,  og 
som  kan  lære  mig  ar  glemme  Tilværelsens  Kjed- 
sommelighed,))  udbryder  hun.  «Det  er  kun,  naar 
jeg  er  sammen  med  Dem,  at  jeg  ikke  er  aldeles 
alene.  Hvad  skal  jeg  gjøre  med  de  lange  For- 
middage i  Genf.^  De  har  saa  længe  gjort  Nar  af 
min  Lærer  i  Literatur,  at  jeg  har  givet  ham  Af- 
sked. I  Forbigaaende  bemærket,  var  dette  meget 
ubetænksomt  af  Dem,  al  den  Stund  De  ikke 
viser  mig  en  bedre  Maade,  hvorpaa  jeg  kan 
dræbe  min  Tid.  .  .  .  Aa,  min  kjære  Lady 
Morgan!  Jeg  befinder  mig  i  en  slig  Tilstand  af 
Melankoli,  at  jeg  tusinde  Gange  har  ønsket,  at 
jeg  var  død.  Der  er  Dage,  hvor  al  min  Filo- 
sofi, alt  mit  Mod  er  utilstrækkeligt  til  at  udholde 
Livets  ubeskrivelige  Kjedsomhed;  og  i  disse  for- 
tvivlede Øieblikke  har  jeg  ikke  et  menneskeligt 
Væsen,  til  hvem  jeg  kan  beklage  mig.  En  Per- 
son, ligeoverfor  hvem  jeg  neppe  har  forraadt 
Hundrededelen  af,  hvad  jeg  lider,  raadede  mig 
forleden  Dag  til  at  at  blive  Methodist.  Hvad 
siger  De  til  denne  Ide.^  — Jeg  opdager,  at  ingen 

er   istand  til  at  forstaa  mine  Fjø^lelser  ....    Jeg 
slæber  Livet  hen  i  Ligegyldighed.)) 

Til  en  anden  X'eninde  skriver  hun  et  Par  Aar 
efter  Sønnens  Giftermaal,  medens  hun  fremdeles 
reiser  rundt  i  Europa: 

«Jeg  dør  af  Kjedsomhed.  Og  jeg  kan  ikke 
forestille  mig,  paa  hvilken  Maade  man  kan  more 
et  Menneske  i  min  Alder,  Jeg  er  træt  af  at 
læse  og  træt  af  enhver  Maade,  [)aa  hvilken  man 
kan  dræbe  Tiden. 

Jeg  ligger  og  doser  for  at  faa  Dagene  til  at 
gaa.  Jeg  er  for  gammel  til  at  kokettere;  og  uden 
dette  stimulerende  Middel  dør  jeg  af  Kjedsomhed. 
Fyrstinde  Galitzin  søger  at  indgyde  mig  Mod  til 
at  udholde  Arbeidet  med  at  gjøre  Toilette,  idet 
hun  siger  til  mig,  at  jeg  endnu  er  en  Skjønhed. 
Jeg  er  træt  af  Livet  og  træt  af  at  have  levet .  .  . 
Søg  at  skaffe  mig  en  Gren  af  hvide  Topaser. 
Det  er  frygtelig  kjedsommeligt  at  blive  gammel 
.  .  .  Alt  er  /Ergrelse  og  Forfængelighed!)) 

PVu  Elisabeth  havde  for  længe  siden  holdt 
op  med  at  skrive  til  sin  Familie,  som  hun  ganske 
syntes  at  have  glemt.  Da  modtog  hendes  Fader 
pludselig  en  Dag  nogle  korte  Linier  fra  Paris, 
hvori  hun  uden    nærmere    Forklaringer   meddeler 

ham,  at  hun  kun  oppebier  den  Tid,  da  hendes 
Husleie  vil  være  udljø-ben,  for  at  indskibe  sig  til 
Amerika. 

William  Patersons  Svar  er  næsten  hjerteligt. 
Men  det  er  ogsaa  den  eneste  hjertelige  Skrivelse 
fra  ham  i  hele  deres  Brevveksling: 

"Baltimore  den   10de  Marts  1834. 

Min  kjære  Betzy! 

jeg  har  for  nogen  Tid  siden  modtaget  dit 
kjære  Brev  af  10de  Oktober,  som  er  det  eneste 
vi  har  faaet  fra  Dig  paa  adskillige  Aar.  Hvorfor 
har  Du  saa  længe  undladt  at  opfylde  din  Pligt 
at  skrive  til  mig?  Tiltrods  for  alt  glæder  det 
mig  omsider  at  høre  tale  om  Dig  og  at  erfare, 
at  Du  har  besluttet  at  vende  tilbage  til  dit  Fædre- 
land. Tiden  bringer  os  Ting,  som  vi  ikke  længer 
tror  at  turde  regne  paa.  Og  naar  alt  kommer  til 
alt,  byder  Hjemmets  Glæder  og  Familiebaandene 
den  eneste  Udsigt  til  Lykke,  som  vi  har  i  denne 
Verden. 

Din  Nærværelse  her  er  aldeles  nødvendig  for 
dine  Pengeforhold;  kom  saa  snart,  som  Du  kan. 
Vi  vil  alle  forsøge  paa  at  gjøre  Livet  saa  beha- 
geligt for  Dig,  som  det  er  os  muligt. » 

Faa  Maaneder  efter  det  fortabte  Barns  Til- 
bagekomst til  Fædrenehjemmet  var  den  gamle 
Paterson  død. 

Da  hans  Testamente  blev  aabnet  og  oplæst, 
havde  hans  Datter  den  Ærgrelse  at  høre  følgende 
Paragraf: 

«Min  Datter  Betzy  har  hele  Livet  igjennem 
været  ulydig.  Hun  har  aldrig  raadspurgt  mig  om 
mine  Meninger  og  om  mine  P'ølelser,  Jeg  kan 
sige,  at  hun  har  skaffet  mig  mere  Besvær  og  flere 
Ubehageligheder,  end  alle  mine  andre  Børn  til- 
sammen, og  at  hendes  slette  Opførsel  har  foraar- 
saget  mig  en  Mængde  Udgifter,  saa  at  hun  i 
Aarenes  Løb  har  kostet  mig  mangfoldige  Penge. 

Under  disse  Omstændigheder  vilde  det  hver- 
ken være  rigtigt,  retfærdigt  eller  passende,  om 
hun  arvede  ligesaa  meget  som  mine  andre  Børn. 
Tiltrods  herfor,  i  Betragtning  af  den  menneske- 
lige Naturs  Skrøbelighed  og  i  Betragtning  af,  at 
hun  dog  er  min  Datter,  er  det  min  Vilje  og  en 
Glæde  for  mig  at  forsørge  hende  paa  følgende 
Maade : 

Jeg  giver  og  testamenterer  min  Datter 
Betzy:  1)  Huset  i  Sydgaden,  beboet  af  Sko- 
mager    Duncan.        2)    Husene    paa    Hjørnet    af 

Broen    ved  Torvet,   der  er  beboede   af  Snedker 
CuUey  og  Dreier  Priestly.« 

Endnu  et  Par  gamle  Rø^nner  skjænkede  han 
hende  for  Livstid,  —  det  var  alt,  hvad  Faderen 
efterlod  Fru  Bonaparte!  Den  gamle  Paterson 
kjendte  sin  Datters  Kjærlighed  til  Mynten;  han 
havde  straffet  hende  paa  hendes  mest  saarlige 
Punkt.  Hun  tilgav  ham  det  aldrig,  skjønt  han 
havde  udjevnet  Misforholdet  ved  i  sit  Testamente 
rigelig  at  betænke  sin  Dattersøn  Jérome  Bonaparte. 
Hun  tilgav  ham  det  end  ikke,  efterat  Eiendom- 
menes  umaadelige  Stigen  i  Baltimore  næsten 
havde  oprettet  Ligevegten  mellem  hendes  og 
hendes  Søskendes  Arvepart. 

Hendes  Modbydelighed  for  Fødebyen  voksede 
med  denne  nye  Skuffelse,  som  hendes  egen 
Fader  havde  beredt  hende.  Fra  at  have  været 
forelsket  i  Livsnydelsen  blev  hun  heltud  Pessi- 
mist. Den  Isskorpe,  som  feilslagne  Beregninger 
og  Aarene  havde  lagt  om  hendes  Hjerte,  stiv- 
nede til  et  haardt  Lag.  Og  den  Kjedsomhed, 
som  hun  følte,  reducerede  hende  til  en  saadan 
Grad  af  Sammensynken  og  Lede  ved  alt,  at  hun 
end  ikke  længer  følte  Kraft  til  at  gjøre  en  An- 
strengelse for   at  more   sig.      Hun   var  nu  femt^ 

Aar  gammel,  og  hun  skulde  endnu  næsten  femti 
Aar  slæbe  Livet  hen  under  Folelsen  af,  at  man 
ikke  elskede  hende,  og  givende  tilbage  med  Ren- 
ter den  Ligegyldighed,  som  hun  mødte,  og  som 
hun  ikke  blev  træt  af  at  beklage  sig  over. 

«De  har  megen  Indbildningskraft, »  skrev  hun 
til  sin  X'eninde  Lady  Morgan;  «men  al  Deres 
Fantasi  kan  umulig  give  Dem  nogen  Forestilling 
om  den  Tilværelse,  som  vi  fører  her  i  Baltimore.  — 
Jeg  er  fordømt  til  en  Fnsomhed,  som  jeg  finder 
mindre  uudholdelig  end  de  kjedelige  Selskaber, 
som  jeg  undertiden  besøger.  Husker  De  i 
»Corinna))  Madame  de  Staels  Beskrivelse  af 
Livet  i  England  og  Samtalerne  ved  Bordet  hos 
Lady  Edgermont,  hvor  man  udelukkende  talte 
om  Barnefødsler,  Giftermaal  og  Dødsfald?  jeg 
er  saa  træt  af  at  hore  disse  tre  vigtige  Ting 
diskutere;  —  jeg  har  opgjort  min  Mening  om 
dem  for  længe  siden :  Min  Mening  er,  at  det  er 
en  Ulykke  at  være  født.  I  Ægteskabet  har  jeg 
gjort  grufulde  Erfaringer.  Dette  har  imidlertid  ikke 
formindsket  min  Rædsel  for  Døden.  De  kan  da 
forestille  Dem,  hvor  liden  Smag  jeg  har  for  at 
høre  Tale  om  disse  tre  sørgeHge  Ting,  og  med 
hvilken  Glæde  jeg  flygter  bort  fra  dem  for  at 
trække  mig  tilbage  til  mine  egne  \'ærelser.» 

I  samme  Brev  siger  hun  med  Tanken  paa  den 
Kjedsomhed,  der  fortærer  hende: 

«De,  Lady  Morgan,  er  altfor  lykkelig  til  at 
kunne  forstaa,  hvad  jeg  lider  her.w 

Hendes  Alderdoms  Fornmelse  bestod,  for- 
uden i  at  skrabe  Penge  sammen,  i  at  beskjæftige 
sig  med  sine  Dragter.  Hun  havde  en  gammel 
Pose,  hvori  hun  gjemte  sine  Myntsorter  og  sine 
Værdipapirer;  og  denne  Pose  forlod  hende  aldrig. 
Til  hvilket  Sted  hun  end  gik  hen,  beholdt  hun 
den  bestandig  hos  sig,  og  hun  hang  den  fast  paa 
Ryggen  af  sin  Stol.  De  Herrer,  der  b^&d  hende 
Armen,  var  nodte  til  at  bære  hendes  Pose. 

To  Gange  so^gte  hun  at  ryste  af  sig  sin 
sjælelige  Slappelse  og  at  slippe  bort  fra  den 
Spleen,  som  nagede  hende  som  en  Orm.  1839 
reiste  hun  paanyt  tilbage  til  Europa;  hun  vilde 
endnu  engang  opslaa  sin  Bopæl  i  Paris. 

Tiden,  der  havde  været  meget  naadig  mod 
hende,  havde  dog  ikke  skaanet  hende  ganske. 
En  vakker  Dag  opdagede  hun  i  sit  Speil,  at  der 
var  Poser  under  hendes  Øine,  Rynker  i  hendes 
Pande,  enkelte  graa  Haar  om  hendes  Tindinger. 
Naar  hun  spurgte  sig,  hvad  hun  havde  opnaaet  i 
Livet,  lagde  Utilfredshedens  bitre  Smil  sig  om 
hendes  Mund.      Og  hun  svarede  sig  selv,  at  hun 

var  bleven  gammel  uden  at  have  været  lykkelig, 
at  hendes  Nydelser  havde  været  uden  Indhold, 
og  at  hendes  Tilværelse  var  ensom  og  uden  Sol, 
fordi  hun  var  en  Egoist.  «Jeg  er  bleven  gammel, 
jeg  er  bleven  tyk,  og  jeg  har  mistet  mine  smukke 
Farver,«  skrev  hun  til  Lady  Morgan. 

Hendes  tidligere  Venner  var  spredte  for  alle 
Vinde;  mange  var  døde,  andre  havde  glemt 
hende.  Man  beskjæftigede  sig  ikke  mere  med 
hende.  Hun  kjedede  sig  i  en  frygtelig  Grad  og 
vendte  snart  igjen  tilbage  til  Baltimore. 

Ti  Aar  senere  (1849)  kom  hun  endnu  en 
sidste  Gang  til  Frankrige.  Februarrevolutionen 
og  Ludvig  Napoleon  Bonapartes  Valg  til  Præsi- 
dent for  den  franske  Republik  interesserede  hende 
paa  det  mest  levende. 

Hun  forudsaa  det  andet  Keiserdømme ;  og 
hun  smigrede  sig  med,  at  dette  vilde  vise  sig 
gunstigere  stemt  ligeoverfor  hendes  Fordringer, 
end  det  første  Keiserdømme  havde  været. 

Jérome  Napoleon  Bonaparte  var  imidlertid 
bleven  en  af  Marylands  mest  anseede  Mænd. 
Han  havde  ryddet  store  Skovstrækninger  og  der- 
ved betydelig  udvidet  sine  forud  meget  store 
Eiendomme. 

Silhuetter.  11 

Han  var  denne  Gang  ingenlunde  døv  for  sin 
ærgjerrige  Moders  Ønsker.  Tanken  paa,  at  han 
muligens  kunde  blive  Arving  til  Frankriges 
Trone,  var  tillokkende  for  den  praktiske  Ameri- 
kaner. Og  ved  Napoleon  III's  Tronbestigelse 
sendte  han  ham  et  Lykønskningsbrev  og  an- 
meldte sit  snarlige  Besøg. 

Hans  keiserlige  Fætter  svarede  ham  meget 
venligt  fra  Tuilerierne   (den   3die  Februar  1853). 

Elisabeths  Søn  kom  til  Paris  i  Juni  Maaned 
1854.  Ved  sin  Ankomst  forefandt  han  en  Ind- 
bydelse til  Middag  i  St.  Cloud.  Da  han  traadte 
ind  i  Slottet,  overrakte  Keiseren  ham  en  Kjen- 
delse  fra  Senatets  Præsident  og  Statsraadet,  hvori 
det  bevidnedes,  at  han  var  ægte  Søn  af  Kong 
Jérome,  at  han  ved  sin  Fødselsret  var  Fransk- 
mand, og  at,  om  han  end  havde  tabt  denne 
Ret,  saa  kunde  et  keiserligt  Dekret  tilbagegive 
ham  samme. 

«Bo»s  Affærer  var  saaledes  paa  bedste  Vei 
til  at  blive  ordnede.  Det  keiserlige  Dekret  blev 
udfærdiget  den  5  te  September  samme  Aar;  og 
hans  unge  Søn,  der  havde  fulgt  sin  Fader,  blev 
udnævnt  til  Løitnant  i  den  franske  Hær.  Han 
deltog  i  Krimkrigen  og  blev  Ridder  af  Æres- 
legionen. 

Elisas  Efterkommere  var  pludselig  blevne 
anerkjendte  som  legitime;  Faren  laa  nær  for,  at 
Catharine  af  Wiirtembergs  Børn  skulde  blive  be- 
tragtede som  Bastarder. 

Kong  Jérome  var  nu,  ligesaavel  som  sin 
første  Hustru,  gammel  og  bøiet.  Dronningen  af 
Westfalen  var  død  i  Schv^-eiz  adskillige  Aar  til- 
bage i  Tiden.  Hun  havde  udaandet  i  sin  uvær- 
dige Ægtemands  Arme,  der  aldrig  havde  været 
tro  mod  sin  udmærkede  Hustru;  hun  havde  i  sin 
Afskedsstund  forsikret  ham  om,  at  hun  aldrig 
havde  elsket  nogen  anden  end  ham. 

Erindringen  om  hende,  der  havde  fulgt  ham 
saa  trofast  i  Ulykken,  burde  have  afholdt  ham 
fra  at  indgaa  et  tredie  Ægteskab;  ikke  desto- 
mindrc  havde  den  gamle  Libertiner  1852  for 
tredie  Gang  ladet  sig  vie,  denne  Gang  til  Marquise 
Guistina  Bartolini-Baldelli,  som  han  kjendte  fra 
Florenz,  og  med  hvem  han  længe  havde  havt  en 
intim  Forbindelse. 

Jérome  havde  først  med  Velvilje  fornyet 
Bekjendtskabet  med  sin  Søn  fra  Amerika,  hvis 
Ydre  paa  dette  Tidspunkt  mindede  overor- 
dentlig om  Napoleon  den  Store.  Men  «Bo»'s 
Stedbroder,  den  saakaldte  røde  Prins,  saa  med 
skjæve    Blikke    paa    det    gode    Forhold    mellem 

Napoleon  III  og  Elisabeth  Patcrsons  Efterkommere. 
Baade  han  og  hans  Fader  begyndte  at  frygte 
for,  at  den  ældste  Søns  Førstefødselsret  kunde 
træde  hindrende  iveien  for  den  yngre  Broders 
mulige  Adgang  til  Keisertronen;  Napoleon  III 
var  nemlig  dengang  barnløs  endnu. 

Den  elskværdige  Fader,  der  tidligere  ømt 
havde  skrevet  til  »Bo«:  «Jeg  velsigner  dig,  jeg 
trykker  dig  til  mit  Hjerte«  samt  mange  andre 
sukkersøde  Ting,  forandrede  pludselig  sin  Op- 
førsel og  vilde  —  paavirket  af  sin  Søn  af  andet 
Ægteskab  —  snart  ikke  længere  høre  Tale  om 
sit  kjære  Barn.  Oldingen  lod  sig  endog  henrive 
til  at  skrive  et  Brev  til  Keiser  Napoleon,  hvori 
det  heder: 

«For  et  Aar  siden,  straks  efterat  det  blev 
mig  bekjendt,  at  Deres  Majestæt  havde  udstedt 
et  Dekret  til  Gunst  for  Frøken  Patersons  Søn 
og  Sønnesøn,  sendte  jeg  Dem  en  Skrivelse,  hvori 
jeg  forelagde  for  Dem,  i  hvilken  pinlig  Stilling 
dette  har  bragt  mig. 

Deres  Majestæt  benytter  mit  Navn  uden  mit 
Samtykke.  Uden  at  spørge  mig  derom,  fører 
De  Personer  ind  i  min  Familie,  som  aldrig  har 
tilhørt  samme.     De  gjør  mine  Børns  Legitimetet 

tvivlsom  i  Frankriges  Øine  og  lægger  Grundstenen 
til  en  skandaløs  Proces  efter  min  Død.  De  an- 
griber min  Ære  og  Keiserens,  min  Broders,  Ære, 
idet  De  annullerer  de  lioitidelige  Forpligtelser, 
som  vi  indgik  med  Kongen  af  Wiirtcmberg  og 
Keiseren  af  Rusland  som  Betingelse  for  mit  Ægte- 
skab med  Prinsesse  Catharine«  o.  s.  v. 

Saa  hjerteløst  og  haardt  talte  Jérome  om 
sin  første  Hustrus  og  sit  eget  Barn. 

HansBørn  af  andet  Ægteskab,  Prins  Napoleon 
og  Prinsesse  Mathilde,  gik  endnu  videre.  De  ind- 
stævnede sin  Stedbroder  for  et  keiserligt  Familie- 
raad  for  at  forbyde  ham  at  bære  Navnet  Bonaparte. 
Raadet  erklærede  imidlertid  paa  det  bestemteste, 
at  Fru  Patersons  Efterkommere  var  legitime,  og 
at  de  havde  Ret  til  at  bære  dette  Navn;  men  det 
tilføiedes,  at  de  dog  ikke  hørte  til  den  keiserlige 
Familie,  og  at  de  var  udelukkede  fra  den  keiser- 
lige Arvefølge. 

«Bo»  skrev  efter  dette  til  Napoleon  111,  at 
han  «havde  besluttet  sig  til  at  gaa  i  Landflygtig- 
hed med  sin  Søn,  men  afventede,  at  Himlen 
tidligere  eller  senere  vilde  vise  ham  Retfærdighed.« 

Efter  sin  Moders  Opfordring  gjorde  han  fire 
Aar    senere,    ved     sin     Faders    Død,    en   sidste 

Anstrengelse  i  samme  Sags  Anledning.  Kongen 
af  VVestfalen  havde  nemlig  udelukket  sin  ældste 
Søn  fra  Arv.  Han  anlagde  Proces.  Berryer 
f&rte  hans  Sag  og  fremstillede  med  uhyre  Vel- 
talenhed Elisa  Patersons  Ulykker.  «Bo»  tabte 
alligevel  og  trak  sig  for  altid  tilbage  til  Baltimore, 
hvor  han  døde  den  1ste  Juni  1870.  Han  beva- 
rede en  stor  Hengivenhed  og  Beundring  for 
Napoleon  III;  i  hans  Hus  fandt  man  overalt 
Buster  og  Malerier  af  den  keiserlige  Fætter. 

Hans  Moder  overlevede  ham  indtil  November 
1879.  Før  hun  forlod  Europa,  havde  hun  ladet 
sig  sy  Kjoler  og  Hatte,  som  hun  troede  for  hele 
sit  Liv;  hun  vilde  forebygge  at  komme  i  den 
afskrækkende  Nødvendighed  at  maatte  betjene 
sig  af  en  Sydame  i  Baltimore. 

Ved  stor  Orden  og  Sparsommelighed  bragte 
hun  det  saa  vidt,  at  nogle  af  disse  Dragter 
varede  lige  til  hendes  Død,  endskjønt  hun  selv- 
følgelig ikke  havde  kunnet  forudse,  at  hun 
skulde  blive  fire  og  nitti  Aar  gammel. 

Omgivet  af  sine  Kufferter,  der  var  fyldte 
med  de  gamle,  falmede  Filler,  Rester  fra  hendes 
Glanstid,  sad  hun  i  den  Fødeby,  som  hun  hadede 
indtil  sin  sidste  Stund.  Melankolsk  lod  hun  sine 
Kjoler    passere    Revue,    idet    hun    fortalte    deres 

Historie :  Denne  Dragt  havde  Prinsesse  Borghése 
foræret  hende.  En  anden  havde  hun  havt  paa 
ved  Hoffet  i  Toscana.  En  tredie  havde  hun  baaret 
den  Dag,  da  hun  blev  forestillet  for  Madame 
Letizia  osv.  Man  saa  hende  ofte  staa  velbehagelig 
smilende  foran  et  Billede,  der  forestillede  hende 
midt  i  Glansen  af  hendes  vidunderlige  Skjonhed. 
Hendes  Alderdom  var,  kort  sagt,  en  gammel 
Kokettes  sidste  Dage. 

Hendes  Lidenskab  for  at  samle  Penge 
havde  tiltaget  med  Alderen.  Hun  brugte  neppe 
10  000  Francs  hvert  Aar,  og  hun  efterlod  en 
Formue,  der  gav  en  halv  Million  Francs  i  aarlig 
Rente. 

Der  er  i  Sandhed  lidet  at  sige  til  hendes 
Ros.  Alligevel  bør  man  ikke  dømme  denne 
besynderlige  Kvindenatur  for  strengt.  Straffen 
faldt  tilbage  paa  hende  selv,  fordi  hun  havde 
troet,  at  Livet  var  en  Leg,  udelukkende  skabt  til 
Forfængelighed  og  Fornøielse.  Den  uhelbredelige 
Kjedsomhed,  som  var  en  Følge  af  denne  hendes 
Ungdoms  Feiltagelse,  fortjener  Medlidenhed. 

Man  bor  desuden  have  nogen  Overbærenhed 
med  hende,  fordi  hun  aldrig  havde  møde  hverken 
Overbærenhed  eller  Kjærlighed  hos  sine  Slægt- 
ninge.    Det  Barn,  der  aldrig  har  følt  sig  elsket 

har  meget  let  for  at  blive  egenkjærligt  og  haardt. 
Det  Barn,  der  uafladelig  bliver  tilrettevist  og 
undertrykt,  vil  være  tilbøieligt  til  at  skrive  alt 
paa  Tyranniets  eller  Luners  Regning.  Ved  sit 
systematiske  Undertrykkelses-System  har  den  agt- 
værdige William  Paterson  udøvet  en  meget 
daarlig  Indflydelse  paa  Elisabeths  skjønheds- 
stræbende  og  ildfulde  Sjæl.  Tiltrods  for  sine 
gode  Hensigter  bærer  han  sikkert  endel  af  An- 
svaret for,  at  hans  intelligente  Datter  blev  en 
Dukke. 


Dronning  Sophie. 


Dronning  Sophie. 

Det  er  nu  over  firti  Aar  siden,  at  Prins 
Oscar  førte  sin  unge  Brud,  Sophie  af  Nassau,  til 
Norden.  Formiddagen  den  19de  Juni  1857  holdt 
vor  nuværende  Dronning  i  straalende  Solskins- 
veir  og  under  Folkets  Jubel  sit  høitidelige  Indtog 
i  Stockholm.  Befolkningen  var  strømmet  til 
for  at  se  den  nye  Prinsesse.  Strandbredden  var 
overfyldt  af  sommerklædte,  feststemte  Mennesker; 
Liv  og  Forventning  herskede  overalt. 

Den  daværende  Kronprins  og  Kronprinsesse 
samt  Prins  August  var  paa  Dampskib  dragne  de 
Nyformælede  imøde.  Mange  Rigsdagsmænd  og 
andre  kjendte  Personligheder  var  gaaede  ombord 
paa  et  andet  Skib  for  ligeledes  at  hilse  paa  dem  før 
Landstigningen;  og  flere  Skibe,  overfyldte  af 
Tilskuere,  var  dampede  ud  mod  Prins  Oscar  og 
hans  Brud.  En  Afdeling  af  Skjærgaardsflaaden 
paraderede  ved  Kastelholmen.  Krigsskibe  og 
Batterier  gav  Salut,    Musikkorps  spillede,    Hatte 

svingedes  i  Luften;  Leveraabene  lø'd  varmt  og 
begeistret  til  Velkomst  for  den  unge  Fyrstinde, 
da  hun  ved  sin  Ægtefælles  Arm  traadte  iland, 
straalende  af  Ungdom,  Skjønhed  og  kvindelig 
Renhed. 

Hilset  af  vedvarende  Jubelraab  tog  Oscar 
og  Sophie  Sæde  i  Gallavognen,  der  var  for- 
spændt med  seks  Heste.  Veien  gik  til  det  konge- 
lige Slot,  hvor  Oscar  I,  Dronning  Josephine, 
Enkedronning  Desideria  og  Prinsesse  Eugenia 
ventede  dem.  Mere  end  ved  sin  Ynde  erobrede 
vor  nuværende  Dronning  sin  nye  Families  Sym- 
pati ved  sin  fine  Takt  og  ved  sit  Hjertes  God- 
hed; og  da  Svigerdatteren  bøiede  Knæ  for  Kong 
Oscar,  og  da  denne,  allerede  lidende  og  svag, 
sluttede  hende  i  sine   Arme,   var  intet  Øie  tørt. 

Efter  en  halv  Times  Ophold  paa  Slottet 
kjø^rte  Fyrsteparret  til  sin  egen  Bolig  —  Arve- 
prinsens Palads  ved  Gustav  Adolfs  Torv  — ,  og 
atter  hilsedes  de  paa  det  livligste  af  den  for- 
samlede Folkemængde.  Dagen  var  lys  og  mild. 
Prinsen  og  Prinsessen  var  bevægede  af  Glæde; 
de  hilste,  takkede  og  hilste  atter. 

I  Anledning  af  Formælingen  skjænkede  de 
større  Summer  til  milde  Stiftelser.  Adskillige 
Dage     paa     Rad     fandt     Fester     Sted.       Efter 

Gratulationskur  og  Middag  hos  Kongeparret 
fulgte  Serenader  og  Selskaber  hos  Kronprinsen; 
og  Deputationer  fra  begge  de  nordiske  Riger 
indfandt  sig  med  L3'kønskninger  og  Gaver. 
Prinsessen  forstod  endnu  kun  ufuldkomment  det 
Sprog,  der  lo^d  hende  imøde.  Men  hun  forstod, 
at  der  var  glad  Forventning  og  Velkomst  i  alt, 
hvad  man  sagde  til  hende.  Hun  takkede  paa 
den  Smule  svensk,  som  man  havde  lært  hende 
i  Tyskland;  og  hendes  utvungne,  venlige  Væsen 
vandt  allerede  i  disse  Dage  Hjerter  for  hende 
blandt  Broderfolkene.  Hun  smilte  gjennem  Taa- 
rer  til  den  jublende  Mængde,  der  i  tætte  Skarer 
stimlede  sammen  om  Fyrsteparrets  Bolig  for  at 
faa  se  et  Glimt  af  sin  nye  Prinsesse.  Endnu 
anede  hun  ikke,  at  hun  skulde  blive  Dronning. 
Men  hin  umiddelbare  Varme,  der  i  disse  Sommer- 
dage strjommede  hende  imøde,  fedte  Kjærlighed 
hos  hende  til  de  nordiske  Folk,  en  Kjærlighed, 
som  hun  i  de  lange  Aar,  der  er  henrundne 
siden,  har  givet  saa  talrige  Beviser  paa.  — 

Sophie  Wilhelmine  Mariane  Henriette,  Dron- 
ning af  Norge  og  Sverige,  er  født  i  det  naturskjønne 
Biebrich  den  9de  Juli  1836  som  yngste  Datter 
af  Hertug  Wilhelm  af  Nassau  (født  1792,  død  1839) 

Og  hans  anden  Hustru,  Prinsesse  Pauline  af  Wiirt- 
temberg  (født  1810,  d^^d  1856). 

Neppe  tre  Aar  gammel  mistede  den  lille 
Prinsesse  sin  Fader;  og  hendes  Halvbroder,  den 
nuværende  Storhertug  af  Luxemburg,  overtog 
Regjeringen  som  den  sidste  Hertug  af  Nassau. 
Enkehertuginden  med  sin  Datter  opslog  sin 
Residens  i  Wiesbaden  og  vedblev  som  iør  at 
tilbringe  Somrene  i  det  hertugelige  Slot  i  Biebrich. 
Vor  Dronnings  Opdragelse  lededes  af  Frøken 
Hessel,  men  under  Moderens  personlige  Over- 
opsyn. I  de  enkelte  Fag,  saasom  Historie  og 
Sprog,  njod  hun  Veiledning  af  fremragende 
Lærere;  og  hendes  musikalske  Talent  udvikledes 
af  Berømtheder  som  Rubinstein  og  Ehrlich. 

Vinteren  1853 — 54  var  den  syttenaarige 
Prinsesse  Gjæst  ved  det  russiske  Hof,  —  hos 
sin  Tante  Storfyrstinde  Helene,  som  ved  sin 
Aandfuldhed  dannede  et  Midtpunkt  for,  hvad 
St.  Petersburgs  høieste  Kredse  dengang  rum- 
mede af  politiske  Personligheder  samt  af  Viden- 
skabsmænd og   Dyrkere   af  de   skjønne  Kunster. 

Efter  at  være  vendt  tilbage  til  Tyskland  led 
hun  i  1856  det  tunge  Tab  at  miste  sin  el- 
skede Moder.  Inden  hun  endnu  havde  gjen- 
nemkjæmpet    denne    sin    første    store   Sorg,   tog 

hun  Bolig  hos  sin  Svoger  og  Halvsøster,  Fyrst 
Herman  og  Fyrstinde  Marie  af  Wied.  Den  Tid, 
som  hun  tilbragte  i  dette  Hjem,  var  visselig 
betydningsfuld  for  vor  Dronning.  Samværet 
med  den  ældre  Søser,  en  elskværdig  og  frem- 
ragende Dame,  der  anonymt  har  udgivet  adskil- 
lige filosofiske  Skrifter,  berigede  hendes  Aand 
og  styrkede  i  høi  Grad  et  fortroligt  og  hjerteligt 
Forhold  mellem  de  to  nære  Slægtninge.  Indtil 
sin  Død  forblev  Fyrstinden  af  Wied  en  moderlig 
Veninde  for  vor  Dronning. 

Paa  Monrepos  ved  Neuwied  var  det  ogsaa, 
at  hun  lærte  sin  vordende  Ægtefælle  at  kjende. 
Prins  Oscars  og  Prinsesse  Sophies  Forlovelse 
fandt  Sted  paa  hendes  Svogers  Slot  den  26de 
September  1856  og  meddeltes  officielt  den  6te 
Oktober.  Bryllupet  feiredes  i  Biebrich  den  6te 
Juni  det  følgende  Aar.  Store  Fester  foranstal- 
tedes i  den  Anledning  i  hendes  Broders  lille 
Rige.  Brudeparret  hyldedes  med  Fakkeltog  og 
Serenader;  og  Dagen  efter  Bryllupet  havde  hele 
Wiesbadens  Befolkning  illumineret  sin  By.  Den 
8de  Juni  afholdtes  en  stor  Parade,  og  Festlig- 
hederne afsluttedes  med  et  glimrende  Bal.  Den 
Ilte  Juni  tiltraadte  de  Nygifte  sin  Reise  mod 
Norden,    og   den    15  de    steg    de    i    Travemunde 

ombord    i    Linieskibet    « Stockholm  >,    som    farte 
dem  til  den  svenske  Hovedstad. 

Prins  Oscars  unge  Hustru  eiede  alle  Betin- 
gelser for  at  vinde  og  bevare  den  Kjærlighed, 
der  bragtes  hende  imøde  saavel  i  Sverige  som 
i  Norge,  da  hun  3  Aar  senere  (1860)  for  førrste 
Gang  kom  til  os.  Hun  var  paa  én  Gang  yndig 
og  respektindgydende,  og  hun  eiede  et  hen- 
rivende Smil,  der  endnu  idag  gyder  Solskin 
over  Dronningens  Træk.  Ved  Siden  af  de  til- 
trækkende ydre  Egenskaber  var  hun  fuld  af 
Godhed,  alsidig  dannet,  i  Besiddelse  af  en  ud- 
mærket Forstand  og  rigt  interesseret  for  aande- 
ligt  Liv.  Disse  Gaver  er  i  Aarenes  Løb  end 
mere  blevne  udviklede  hos  hende  baade  gjennem 
en  grundig  og  mangesidig  videre  Uddannelse, 
gjennem  Livets  rige  Erfaringer  og  —  maaske 
ikke  mindst  —  gjennem  de  legemlige  Lidelsers 
strenge  Skole.  Hun  har  stedse  været  et  Mønster 
paa  en  hengiven  og  trofast  Hustru  og  paa  en 
kjærlig  og  pligtopfyldende  Moder,  lige  høit  elsket 
af  sin  Ægtefælle  og  af  sine  Børn.  I  den  Tale, 
som  Kong  Oscar  henvendte  til  Kronprinsen,  da 
han  blev  myndig,  udtalte  han,  blandt  andet,  til 
sin  Søn:  «Du  har  havt  den  Lykke  at  eie  den 
jømmeste,    den   mest    udmerkede   Moder. »      Ved 

mangen  anden  Anledning  har  vor  Konge  lige- 
ledes tilkjendt  sin  Gemalinde  stor  Indflydelse 
paa  deres  fire  Sønners  Udvikling.  Ved  sine 
ædle  Egenskaber  har  hun  udøvet  en  varig 
Indvirken  paa  sine  Børn.  I  de  yngre  Aar 
fulgte  hun  dem  med  uafladelig  og  indsigtsfuld 
Ømhed;  og  hun  vaagede  personlig  over  de 
forskjellige  Grene  af  deres  Uddannelse.  \  ar  der 
Sygdom  blandt  dem,  overlod  hun  dem  aldrig  til 
Læger  og  Tjenerskab  alene,  men  pleiede  dem 
selv  Dag  og  Nat.  Ved  sit  af  Naturen  lyse  Sind 
forstod  hun  desforuden,  saavel  i  Livets  Solskins- 
som  Uveirsdage,  at  sprede  Munterhed  og  Glæde 
i  de  Unges  Kreds. 

Før  Tronbestigelsen  havde  pinefulde  Timer 
oftere  tvunget  Prinsesse  Sophie  til  at  trække  sig 
tilbage  fra  Verden.  Atter  og  atter  havde  hun 
søgt  at  styrke  sine  Kræfter,  dels  ved  Landophold 
i  Norge  og  Sverige,  dels  ved  at  tilbringe  en 
Vinter  i  Nizza  samt  flere  Somre  i  Kms.  Da 
Oscar  og  Sophie  besteg  Norges  og  Sveriges 
Troner,  og  da  Kongeparret  det  følgende  Aar 
—  den  18de  Juli  1873  — kronedes  i  Trondhjems 
Domkirke,  forudsaa  Almenheden  dog  endnu  ingen- 
lunde, at  mange  af  de  paafølgende  Aar  for  vor 
Dronning    skulde    blive   Aar  i    oprivende  Kamp 

for  at  tøile  legemlige  Lidelser.  Endnu  var  hun 
forholdsvis  ung,  endnu  straalede  hun  i  Ynde  og 
Skjonhed.  Hendes  Helbred  forværredes  imid- 
lertid. Aar  efter  Aar  maatte  hun  reise  udenlands 
for  at  pleie  sin  Sundhed,  dels  til  Amsterdam, 
hvor  hun  gjentagne  Gange  har  ligget  under 
Lægebehandling,  dels  til  den  engelske  S&kyst. 
Helst  og  oftest  har  hun  dog  sø^gt  til  Norges  rene 
og  styrkende  Fjeldluft.  Hun  er  ikke  blot  den  af 
de  senere  Aarhundreders  norske  Dronninger,  der 
har  opholdt  sig  mest  i  vort  Land,  men,  næst 
efter  Kong  Oscar,  er  hun  det  Medlem  af  vor 
nuværende  Kongeslægt,  der  har  tilbragt  den 
længste  Tid  i  Norge.  Som  Prinsesse  kom  hun 
allerede  til  os  paa  lange  Besøg.  Sammen  med 
sin  Gemal  og  sine  to  Børn  tilbragte  hun  — 
eksempelvis  —  Holsten  1860  i  Norge.  Hun  be- 
so^gte  Asyler,  Hospitaler  og  velgjjorende  Stiftel- 
ser, men  deltog  samtidig  med  Liv  og  Lyst  i 
Hovedstadens  Selskabelighed.  Hun  dansede  paa 
et  Hofbal,  viste  sig  i  Cirkus,  gjorde  Selskaber 
og  besø^gte  flere  kjendte  Kristiania-Personligheder, 
bl.  a.  Konsul  Thomas  Heftye  (paa  Sarabraaten), 
Ritmester  Thorvald  Meyer  og  daværende  Stats- 
raad  Petersen.  Det  vilde  fjore  for  langt  at  om- 
tale  de  Besog,    som    hun    senere  som   Prinsesse 

har  gjort  hos  os;  her  vil  jeg  kun  nævne,  at  hun 
ogsaa  tilbragte  Sommeren  1869  i  vor  Midte 
sammen  med  sin  Ægtefælle  og  alle  sine  Sønner. 
Som  Dronning  har  hun  trods  sin  Sygelighed, 
næsten  altid  fulgt  Kongen  til  Kristiania.  Hendes 
kjæreste  Ophold  er  i  Norges  skjønne  Natur. 
En  Sommer  har  hun  boet  paa  Orkerød,  flere 
Somre  har  hun  boet  paa  Bygdø  Kongsgaard; 
Sommeren  1888  tilbragte  hun  i  Nærheden  af 
Kongsvinger  og  Sommeren  1889  i  Nordre  Land. 
Fordi  hun  hos  os  har  fundet  Bedring  og  Styrke, 
føler  hun  sig  dobbelt  varmt  knyttet  til  norsk 
Natur  og  til  det  norske  Folk,  hvis  bedste  Egen- 
skaber hun  har  lært  at  skatte. 

I  Begyndelsen  af  1887  tog  Dronningens 
Sygdom  en  meget  alvorlig  \'ending.  Lægerne 
ansaa  en  Operation  for  uundgaaelig;  og  efter 
hendes  Majestæts  eget  Ønske  blev  det  besluttet, 
at  den  skulde  tinde  Sted  paa  Stockholms  Slot 
den  5te  April.  Ydmyg  Gudsfrygt  styrkede  hende 
i  hendes  Prøvelse.  Hendes  Nærmestes  Kjærlig- 
hed og  Almenhedens  Sympathi  og  Deltagelse 
mødte  hende  rig  og  trøstefuld  i  den  tunge  Tid. 
I  Norge  og  Sverige  havde  man  neppe  faaet  Vis- 
hed for,  at  hendes  Liv  svævede  i  Fare,  før  der 
fra  begge  Lande  fremkom  utallige  Tegn  paa  den 

Høiagtelse  og  Hengivenhed,  som  Korsdrager- 
inden  paa  Tronen  havde  vundet.  Adresser  med 
Ønsker  for  Operationens  heldige  Udgang  sendtes 
til  Kongehuset  fra  de  forskjelligste  Egne,  og  med 
stø^rste  Spænding  afventede  man  Lægernes  Be- 
retninger. 

Et  Udtryk  for  Stemningen  giver  C.  D.  af 
Wirséns  smukke  Digt:  «Forboner*,  hvori  det 
heder: 

«Hon,  som  tånkt  på  många  sjuka 

och  sokt  lindra  deras  strider, 
—  en  barmhertighetens  sys  ter, 

fast  i  purpur  klådd  —  hon  lider! 
Stilla  bon,  som  bildar  brygga 

mellan  vår  och  himlens  strand, 
Bed,  att  hennes  lif  må  råddas 

åt  det  gamla  NordanIand.> 

Den  farefulde  Operation  forlj&b  gunstig. 
Nogle  Uger  senere  havde  Dronningen  for  en 
Del  overvundet  dens  Følger,  og  siden  er  hendes 
Sundhedstilstand  gradvis  bleven  noget  bedre. 

Med  rastløs  Energi  havde  hun  allerede  som 
Hertuginde  og  i  de  første  Aar  paa  Tronen  vir- 
ket inden  Velgjørenhedens  forskjellige  Grene. 
Medens  hendes  Helbred   svækkedes,    var  hendes 

Iver  for  at  lindre  andres  Lidelser  ikke  bleven 
mindre  stor.  Hvad  hun  har  udrettet  for  de 
Fattige  og  Syge,  er  saa  meget,  at  det  ei  fyldest- 
gjø^rende  kan  skildres  paa  korte  Blade.  Hendes 
Billede  som  Foregangskvinde  paa  flere  P'elter, 
men  især  som  de  Syges  \'en,  vilde  alene  en 
Malers  Pensel  fuldtud  kunne  skjænke.  Her  kan 
jeg  kim  i  flygtig  skisserede  Linjer  antyde  nogle 
Hovedtræk  af  hendes  Virksomhed: 

Sin  varmeste  Deltagelse  har  hun  ofret  de 
Spørgsmaal,  der  vedrorer  Sygepleien.  Hendes 
egne  Lidelser  har  lært  hende,  hvad  de  andre 
Syge  maatte  lide,  og  hun  har  følt  Trang  til 
at  møde  dem  i  sterk  og  varm  Sympati.  Paa 
dette  Omraade  er  navnlig  hendes  klare  Blik  for 
Livets  Krav  traadt  for  Dagen;  paa  dette  Felt  er 
hendes  praktiske  Sans  bleven  stillet  paa  sin 
største  Prøve,  og  her  har  hendes  Ihærdighed 
vundet  sine  bedste  Seire.  Særdeles  virksom  Del 
har  Dronningen  gjennem  Aarrækker  taget  i  Be- 
styrelsen af  Kronprinsesse  Louises  Hjem  tor  syge 
Børn.  Hun  har  levende  interesseret  sig  for 
Foreningen  «Det  røde  Kors's*  PVemgang  i  Norge 
og  Sverige  og  for  « Samaritan-Foreningen*  i 
Kristiania,  der,  ligesom  de  forannævnte  For- 
eninger,   staar   under    hendes  Beskyttelse.      Ved 

hendes  Initiativ  og  Understøttelse  er  Kystsana- 
toriet for  skrofuløse  Børn  bleven  oprettet  ved 
Fredriksværn.  Da  Norges  nordligste  Landsdele 
1882  hjemsøgtes  af  frygtelige  Storme,  var  det 
Dronning  Sophie,  som  udkastede  Tanken  paa 
den  store  Slotsbazar.  Endvidere  fortjener  det 
at  erindres,  at  hun  virksomt  har  fremhjulpet 
Kristiania  Børnehjem  og  Eugenias  Stiftelse,  at 
det  er  hende,  som  har  stiftet  Kristiania  Bibel- 
og  Blomstermission,  hvis  Virksomhed  hun  støtter 
ved  et  aarhgt  Bidrag,  samt  at  hun  aarlig  betaler 
for  en  Diakonisse  i  den  indre  Mission.  Mindre 
bekjendt,  men  ikke  mindre  fortjenstfuldt  er  det, 
at  Hendes  Majestæt  i  al  Stilhed  og  uden  at  gjøre 
Fordring  paa  Tak  eller  Anerkjendelse  er  traadt 
hjælpende  og  støttende  til  hos  mange  enkelte, 
hvor  hun  har  hørt  Tale  om  Trang  eller  Nød. 

Et  Formaal  for  hendes  Virksomhed  har  det 
desuden  været  at  lade  uddanne  dygtige  Syge- 
pleiersker.  Under  Aar,  fulde  af  tunge  legemlige 
Lidelser,  var  det,  at  Tanken  herpaa  modnedes 
i  hendes  Sind.  1883  var  hendes  Plan  saa  vidt 
fremskreden,  at  der  paa  hendes  Bekostning  i 
Stockholm  oprettedes  et  Hjem,  hvor  unge  Kvin- 
der praktisk  og  theoretisk  kunde  uddannes  til  at 
blive  fuldtud  duelige  Sygepleiersker.  Det  indviedes 

høitidelig  Nytaarsdag  1884.  Samtidig  med,  at 
denne  Anstalt  dannede  et  nyt  og  vigtigt  Led  i 
de  nordiske  Rigers  Institutioner  til  Sygepleiens 
Fremme,  aabnede  den  et  rigt  Virkefelt  for  ugifte 
Kvinder  af  den  dannede  Klasse,  som  her  har 
fundet  nyttigt  Arbeide  og  personlig  Selvstæn- 
dighed. 

Det  viste  sig  snart,  at  den  fø^rste,  leiede 
Bolig  var  for  liden.  Hcrsten  1889  overflyttedes 
Hjemmet  og  det  dertil  knyttede  Hospital  til  sin 
egen,  lyse,  rummelige  og  velindrettede  Bygning. 
Det  saakaldte  «Sophiehjem>  betragtes  som  en 
Mj&nsteranstalt,  og  det  vil  sikkert  ogsaa  i  Frem- 
tiden være  det  forbeholdt  at  virke  til  \'el- 
signelse. 

Om  Dronning  Sophie  kan  det  med  Sandhed 
siges,  at  hun,  trods  sine  Sygdomme  har  c  virket, 
medens  det  endnu  er  Dag>.  I  alle  Livets  For- 
hold har  hun  vist  sig  som  en  god  og  ædel,  som 
en  sterk  og  varmhjertet  Kvinde.  For  mange 
Aar  siden  sang  en  norsk  Digter  til  hende: 

»Derfor  takker  dig  det  norske  Folk 

med  enkle  Ord,  som  os  det  bedst  sig  sømmer, 

derfor  er  Leveraabet  Hjertets  Tolk, 

og  derfor  Folket  dig  imøde  strømmer. 

Ja,  hvad  i  Tro  du  planted,  sikkert  bær' 
Velsignelse;   thi  «Gud  han  ataat  er>. 
Derfor  til  Ham  vi  vore  Bønner  hæve: 
Dronning  Sophie,  maa  hun  længe  level« 

Ogsaa  idag  kan  vi  af  fuldt  Hjerte  ønske, 
at  vor  hø^ihjertede  og  trods  sin  Sygdom  saa 
daadskraftige  Dronning  endnu  mange  Aar  vil 
staa  ved  Kongens  Side,  til  Oscars  Lykke  og  til 
Broderfolkenes  Vel. 

